8. การจัดการ

(1) โครงสร้างการจัดการ

รายนามคณะกรรมการบริษัท จำนวน 12 ท่าน และเลขานุการบริษัท มีดังต่อไปนี้ :

-   นายธีระ วิภูชนิน

  ประธานคณะกรรมการบริษัท

  กรรมการอิสระ

-   นายสุพัฒน์ ศิวะศรีอำไพ

  ประธานคณะกรรมการตรวจสอบ

  กรรมการสรรหา

  กรรมการอิสระ

-   นายคาลิด มอยนูดดิน ฮาชิม

  กรรมการผู้จัดการ

  กรรมการบริหาร

-   นายมูนีร มอยนูดดิน ฮาชิม

  กรรมการ

  กรรมการบริหาร

-   นายคูชรู คาลี วาเดีย

  กรรมการ

  กรรมการบริหาร

-   นายไจปาล มันสุขานี

  กรรมการ

-   นางสาวนิชิต้า ชาห์

  กรรมการ

-   นายกิริต ชาห์

  กรรมการ

  กรรมการพิจารณาค่าตอบแทน

-   นายชัยภัทร ศรีวิสารวาจา

  ประธานคณะกรรมการสรรหา

  กรรมการอิสระ

-   รองศาสตราจารย์ ดร. ภวิดา ปานะนนท์

  กรรมการอิสระ

  กรรมการตรวจสอบ

  กรรมการพิจารณาค่าตอบแทน

-   นายกำธร ศิลาอ่อน

  ประธานคณะกรรมการพิจารณาค่าตอบแทน

  กรรมการอิสระ

  กรรมการตรวจสอบ

  กรรมการสรรหา

-   นายอิษฎ์ชาญ ชาห์

  กรรมการ

-   นางสาวสมปรารถนา เทพนภาเพลิน

  เลขานุการบริษัท

บริษัทฯ มีคณะกรรมการรวม 5 ชุด คือ

  1. คณะกรรมการบริษัทฯ

  2. คณะกรรมการบริหาร

  3. คณะกรรมการตรวจสอบ

  4. คณะกรรมการพิจารณาค่าตอบแทน

  5. คณะกรรมการสรรหา

การแต่งตั้งคณะกรรมการบริษัทฯ

บริษัทฯ กำหนดให้การแต่งตั้งกรรมการกระทำโดยที่ประชุมผู้ถือหุ้น ผู้ถือหุ้นหนึ่งหุ้นมีหนึ่งคะแนนเสียง
โดยที่ผู้ถือหุ้นแต่ละคน ต้องใช้คะแนนเสียงที่มีอยู่ทั้งหมด
เลือกบุคคลคนเดียวหรือหลายคนเป็นกรรมการ บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งให้เป็นกรรมการเท่ากับจำนวนกรรมการที่จะพึงมี
หรือจะพึงเลือกตั้งในครั้งนั้น
และในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
ทำให้เกินจำนวนกรรมการที่จะพึงมี หรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

  1. คณะกรรมการบริษัทฯ

  ปัจจุบันคณะกรรมการบริษัทฯมีจำนวน 12 คน ประกอบด้วย

-   กรรมการที่ไม่เป็นผู้บริหาร 9 คน โดยในจำนวนนี้มีกรรมการอิสระจำนวน 5 คน

-   กรรมการที่เป็นผู้บริหารจำนวน 3 คน

รายชื่อคณะกรรมการบริษัทฯ ณ วันที่ 31 ธันวาคม 2554 ประกอบด้วย

[]

กรรมการใหม่ซี่งได้รับการแต่งตั้งให้ดำรงตำแหน่ง ตามมติที่ประชุมสามัญประจำปีผู้ถือหุ้น ครั้งที่
1/2554 เมื่อวันที่ 14 มีนาคม 2554 แทนกรรมการบริษัทฯ จำนวน 4 ท่าน ได้แก่ พลเรือเอก
ดร. อำนาจ จันทนมัฎฐะ พลตำรวจโท เกียรติศักดิ์ ประภาวัต นายชีระ ภาณุพงศ์ และนายปีเตอร์
เฟ็ดเดอร์เซ่น ซึ่งลาออกเมื่อวันที่ 14 มีนาคม 2554
เนื่องจากหลักเกณฑ์การจำกัดอายุของกรรมการบริษัทฯ
ตามที่กำหนดไว้ในนโยบายการกำกับดูแลกิจการของบริษัทฯ ในปี 2554

อำนาจ หน้าที่และความรับผิดชอบของคณะกรรมการบริษัทฯ สรุปไว้ดังนี้

1. คณะกรรมการบริษัทฯ เป็นผู้รับผิดชอบจัดการกิจการทั้งหลายของบริษัทฯ
โดยมีอำนาจหน้าที่ดำเนินการภายในขอบเขตของกฎหมาย วัตถุประสงค์และข้อบังคับของบริษัทฯ
และตามมติของที่ประชุมผู้ถือหุ้น รวมทั้งมีอำนาจกระทำการใดๆ ตามที่ระบุไว้ในหนังสือบริคณห์สนธิ
หรือที่เกี่ยวข้องกับพระราชบัญญัติบริษัทมหาชนจำกัด พ.ศ. 2535
รวมถึงมีความรับผิดชอบต่อผู้ถือหุ้นของบริษัทฯ กรรมการบริษัทฯ
แต่ละท่านมีส่วนร่วมในการกำกับดูแลกิจการของบริษัทฯ
ด้วยความเป็นอิสระและเป็นกลางเพื่อประโยชน์ของผู้ถือหุ้นและผู้มีส่วนได้เสียอื่น

2. กรรมการ มีหน้าที่กระทำการใดๆ ที่เกี่ยวกับการดำเนินธุรกิจ ด้วยความระมัดระวังรอบคอบ
เพื่อรักษาผลประโยชน์ของบริษัทฯ

3. คณะกรรมการบริษัทฯ
หรือที่ประชุมผู้ถือหุ้นมีอำนาจกำหนดรายชื่อกรรมการผู้มีอำนาจลงลายมือชื่อผูกพันบริษัทฯ
ซึ่งปัจจุบันกรรมการผู้มีอำนาจลงลายมือชื่อผูกพันบริษัทฯ ได้แก่

1) นายคาลิด มอยนูดดิน ฮาชิม

2) นายมูนีร มอยนูดดิน ฮาชิม

3) นายคูชรู คาลี วาเดีย

โดยกรรมการบริษัทฯ สองในสามท่านลงลายมือชื่อร่วมกันและประทับตราสำคัญของบริษัทฯ

4. คณะกรรมการบริษัทฯ มีอำนาจที่จะขาย หรือจำนองอสังหาริมทรัพย์ใดๆ ของบริษัทฯ
หรือให้เช่าอสังหาริมทรัพย์ใดๆ ของบริษัทฯ มากกว่าสามปีขึ้นไป หรือให้
หรือประนีประนอมยอมความ หรือยื่นฟ้องต่อศาล หรือยื่นข้อพิพาทใดๆ ให้อนุญาโตตุลาการพิจารณา

5. ให้ความเห็นชอบเกี่ยวกับภารกิจ วิสัยทัศน์ คุณค่าที่บริษัทฯ
มุ่งหวังและจรรยาบรรณในการดำเนินธุรกิจ

6. พิจารณาและหารือเกี่ยวกับกลยุทธ์ที่เสนอโดยฝ่ายจัดการ
เลือกสรรและอนุมัติในประเด็นสำคัญที่เกี่ยวกับทิศทางธุรกิจและนโยบายของบริษัทฯ
รวมทั้งพิจารณาและอนุมัติแผนธุรกิจและเป้าหมายการปฏิบัติงานที่เสนอโดยฝ่ายจัดการ

7. ติดตามผลการดำเนินงานของบริษัทฯ และความคืบหน้าในการบรรลุวัตถุประสงค์
และการปฏิบัติตามกฎหมายระเบียบและนโยบายที่เกี่ยวข้อง

8. ดูแลกำกับให้มีระบบการควบคุมภายในที่มีประสิทธิผลและการบริหารความเสี่ยงที่เหมาะสม

9. ดูแลให้มีการกำกับตรวจสอบ ทั้งจากผู้ตรวจสอบภายในและผู้สอบบัญชีภายนอก
ให้ทำหน้าที่อย่างมีประสิทธิผล

10. อนุมัติงบการเงินประจำไตรมาสและประจำปี
และดูแลให้มีการจัดทำงบการเงินเป็นไปตามมาตรฐานหลักการบัญชีที่รับรองทั่วไป

11. ดูแลให้มีการสื่อสารในเรื่องต่างๆ กับผู้มีส่วนได้เสียของบริษัทฯ และสาธารณชน

12. กำหนดนโยบาย และแนวทางการบริหารจัดการความเสี่ยงอย่างครอบคลุม
และดูแลให้ผู้บริหารมีระบบหรือกระบวนการที่มีประสิทธิภาพในการบริหารจัดการความเสี่ยง

13. กำหนดนโยบาย และแนวทางการกำกับดูแลกิจการที่ดี
และดูแลการปฏิบัติงานของกรรมการและผู้บริหารเพื่อเป็นไปตามหลักการกำกับดูแลกิจการที่ดี

14. กำหนดนโยบายและแนวปฏิบัติในการดำเนินงานด้านความรับผิดชอบต่อสังคม

2. คณะกรรมการบริหาร

คณะกรรมการบริษัทฯ ได้แต่งตั้งกรรมการ 3 ท่าน เพื่อเป็นกรรมการบริหาร โดยมีรายชื่อต่อไปนี้

[]

อำนาจ หน้าที่และความรับผิดชอบของคณะกรรมการบริหาร สรุปไว้ดังนี้

1. คณะกรรมการบริหารมีหน้าที่บริหารกิจการของบริษัทฯ
ภายใต้มติและระเบียบข้อบังคับของคณะกรรมการบริษัทฯ

2. คณะกรรมการบริหารมีอำนาจทำความตกลงหรือทำสัญญาผูกพันบริษัทฯ
โดยข้อตกลงหรือสัญญานั้นจะต้องอยู่ในขอบเขตอำนาจหน้าที่ที่คณะกรรมการบริษัทฯ
ได้ให้ไว้และจะต้องให้มีกรรมการบริหารสองคนลงนามและประทับตราสำคัญของบริษัทฯ

3. คณะกรรมการบริหารมีอำนาจกระทำการใดๆ ในนามและเพื่อผลประโยชน์ของบริษัทฯ
และบริษัทย่อยในการดำเนินธุรกิจ

4. คณะกรรมการบริหารมีหน้าที่รายงานให้คณะกรรมการบริษัทฯ
เพื่อรับทราบและหารือถึงกิจการที่คณะกรรมการบริหารได้ดำเนินการลงไป อย่างไรก็ดี
สำหรับประเด็นที่เกี่ยวกับนโยบายของบริษัทฯ
หรือเรื่องที่อาจก่อให้เกิดผลกระทบอย่างมีนัยต่อธุรกิจของบริษัทฯ
หรือเรื่องที่กฎหมายกำหนดให้ต้องกระทำโดยคณะกรรมการบริษัทฯ หรือเรื่องซึ่งตามข้อบังคับของ
บริษัทฯ กำหนดให้ต้องได้รับอนุมัติจากคณะกรรมการ
ทั้งนี้รวมถึงเรื่องที่คณะกรรมการบริหารเห็นสมควรเสนอเพื่อขออนุมัติจากคณะกรรมการบริษัทฯ
เป็นรายเรื่อง หรือตามหลักเกณฑ์ที่คณะกรรมการบริษัทฯ กำหนดให้เสนอเพื่อขออนุมัติจาก
คณะกรรมการบริษัทฯ ก่อน

5. จัดทำและทบทวนวัตถุประสงค์เชิงกลยุทธ์ แผนทางการเงินและนโยบายที่สำคัญของบริษัทฯ
และนำเสนอต่อคณะกรรมการบริษัทฯ เพื่อพิจารณาอนุมัติ

6. พิจารณาทบทวนอำนาจดำเนินการในเรื่องต่างๆ ตามที่กำหนดไว้ในตารางการมอบอำนาจ
และนำเสนอต่อ คณะกรรมการบริษัทฯ เพื่อพิจารณาอนุมัติ

7. พิจารณาแต่งตั้ง
ติดตามและประเมินผลการปฏิบัติงานของพนักงานตั้งแต่ระดับหัวหน้าฝ่ายลงมาถึงผู้จัดการระดับกลาง

8. ติดตามและรายงานต่อคณะกรรมการบริษัทฯ เกี่ยวกับผลการดำเนินงานของบริษัทฯ
และความก้าวหน้าในการดำเนินการเพื่อให้บรรลุวัตถุประสงค์ของบริษัทฯ

9. ติดต่อสื่อสารกับผู้มีส่วนได้เสียภายนอกองค์กรตามความจำเป็นในแต่ละครั้ง
ตามอำนาจที่ได้รับมอบหมาย

10.
จัดทำและทบทวนนโยบายและแนวทางการบริหารจัดการความเสี่ยงรวมถึงดูแลให้ผู้บริหารมีระบบหรือกระบวนการที่

มีประสิทธิภาพในการบริหารจัดการความเสี่ยง

11.
จัดทำและทบทวนนโยบายการกำกับดูแลกิจการที่ดีและการดำเนินงานด้านความรับผิดชอบต่อสังคมตามที่
คณะกรรมการบริษัทฯ ได้กำหนดไว้

  3. คณะกรรมการตรวจสอบ

คณะกรรมการตรวจสอบ ได้รับการแต่งตั้งโดยคณะกรรมการบริษัทฯ
เพื่อมีวัตถุประสงค์เป็นกลไกในการช่วย คณะกรรมการบริษัทฯ อย่างเป็นอิสระ
ตามกฎระเบียบและคำแนะนำตามหลักการกำกับดูแลกิจการที่ดี
ในการให้ความเห็นต่อ รายงานทางการเงินให้เป็นไปอย่างถูกต้อง เชื่อถือได้และโปร่งใส
สนับสนุนการปฏิบัติตามหลักการกำกับดูแลกิจการที่ดี
ตลอดจนทำหน้าที่ประสานงานกับคณะกรรมการบริษัทฯ
ในการจัดการความเสี่ยงและระบบควบคุมภายในขององค์กร
ทั้งนี้เพื่อมุ่งหวังให้เกิดประสิทธิภาพในการปฏิบัติงานและความเป็นอิสระในการตรวจสอบการทำงานของฝ่ายจัดการ
รวมถึงการตรวจสอบความขัดแย้งทางผลประโยชน์และรายการที่เกี่ยวข้องกันที่อาจเกิดขึ้น

คณะกรรมการบริษัทฯ ได้แต่งตั้งคณะกรรมการตรวจสอบครั้งแรก เมื่อวันที่ 24 สิงหาคม 2541
มีวาระการดำรงตำแหน่งท่านละ 2 ปี
ปัจจุบันคณะกรรมการตรวจสอบประกอบด้วยกรรมการอิสระจำนวน 3 ท่าน ซึ่งมีรายชื่อดังต่อไปนี้[]

* ในปี 2554 ได้มีการเปลี่ยนแปลงคณะกรรมการตรวจสอบใหม่
ตามมติที่ประชุมคณะกรรมการบริษัทฯ ครั้งที่ 2/2554 เมื่อวันที่ 14 มีนาคม 2554 ดังนี้

1. นายสุพัฒน์ ศิวะศรีอำไพ กรรมการตรวจสอบเดิม
ได้รับการแต่งตั้งให้ดำรงตำแหน่งประธานคณะกรรมการตรวจสอบ

2. นายกำธร ศิลาอ่อน ได้รับการแต่งตั้งให้ดำรงตำแหน่งกรรมการตรวจสอบ แทน พลตำรวจโท
เกียรติศักดิ์ ประภาวัต ซึ่งลาออกเมื่อวันที่ 14 มีนาคม 2554 ก่อนครบวาระ (24 สิงหาคม 2555)
เนื่องจากหลักเกณฑ์การจำกัดอายุของกรรมการบริษัทฯ ตามที่กำหนดไว้
ในนโยบายการกำกับดูแลกิจการของบริษัทฯ

3. รองศาสตราจารย์ ดร. ภวิดา ปานะนนท์ ได้รับการแต่งตั้งให้ดำรงตำแหน่งกรรมการตรวจสอบ
แทน นายธีระ วิภูชนิน ซึ่งได้รับการแต่งตั้งให้ดำรงตำแหน่งประธานคณะกรรมการบริษัท
โดยปฏิบัติตามหลักการเกี่ยวกับการกำกับดูแลกิจการที่ดี ที่ว่าประธาน
คณะกรรมการบริษัทไม่ควรดำรงตำแหน่งในคณะกรรมการชุดย่อย

** กรรมการตรวจสอบที่มีความรู้และประสบการณ์ด้านบัญชีและการเงิน

คณะกรรมการตรวจสอบมีหน้าที่สอบทานและรายงานต่อคณะกรรมการบริษัทฯ ในเรื่องดังต่อไปนี้

1. สอบทานรายงานทางการเงินของบริษัทฯ
เพื่อให้มั่นใจว่ารายงานทางการเงินมีการจัดทำอย่างถูกต้องและมีการ เปิดเผยข้อมูล
อย่างเพียงพอและครบถ้วน

2. สอบทานเพื่อให้มั่นใจว่าบริษัทฯ มีระบบการควบคุมภายใน
และระบบการตรวจสอบภายในที่เหมาะสมและมีประสิทธิภาพ
และพิจารณาความเป็นอิสระของฝ่ายตรวจสอบภายใน ตลอดจนให้ความเห็นชอบในการพิจารณา
แต่งตั้ง ปรับเลื่อนตำแหน่ง โยกย้าย หรือเลิกจ้างหัวหน้าฝ่ายตรวจสอบภายใน

3. สอบทานการบริหารความเสี่ยงของบริษัทฯ
และเสนอแนะการปรับปรุงให้เหมาะสมอย่างสม่ำเสมอ

4. สอบทานและทบทวนแนวทางหลักการกำกับดูแลกิจการที่ดีของบริษัทฯ
โดยเปรียบเทียบกับแนวปฏิบัติของสากลและเสนอแนะต่อคณะกรรมการบริษัทฯ

5. สอบทานเพื่อให้มั่นใจว่าบริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ฯ รวมทั้งกฎหมายอื่นๆ ที่เกี่ยวข้องกับการดำเนินธุรกิจของบริษัทฯ

6. พิจารณาคัดเลือกและเสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
และเสนอค่าตอบแทนผู้สอบบัญชีและเสนอต่อผู้ถือหุ้นเพื่ออนุมัติ
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

7.
พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมาย
และข้อกำหนดของตลาดหลักทรัพย์ฯ ทั้งนี้เพื่อให้มั่นใจว่ารายการดังกล่าวสมเหตุสมผล
และเพื่อผลประโยชน์ทั้งหมดของบริษัทฯ และเพื่อให้มั่นใจว่ามีการเปิดเผยอย่างถูกต้องและครบถ้วน

8. จัดทำรายงานของคณะกรรมการตรวจสอบ
ซึ่งประกอบด้วยข้อมูลตามข้อกำหนดของตลาดหลักทรัพย์ฯ
และลงนามโดยประธานคณะกรรมการตรวจสอบและเปิดเผยไว้ในรายงานของบริษัทฯ

9. ปฏิบัติงานอื่นๆ ตามที่คณะกรรมการบริษัทฯ
มอบหมายและด้วยความเห็นชอบจากคณะกรรมการตรวจสอบ

  4. คณะกรรมการพิจารณาค่าตอบแทน

คณะกรรมการพิจารณาค่าตอบแทนได้รับการแต่งตั้งโดยคณะกรรมการบริษัทฯ
เพื่อเป็นกลไกในการช่วยคณะกรรมการบริษัทฯ อย่างเป็นอิสระ
ในการนำเสนอหลักเกณฑ์และการกำหนดแนวทางการจ่ายค่าตอบแทนสำหรับกรรมการและผู้บริหารระดับสูง
และนำเสนอค่าตอบแทนต่อคณะกรรมการบริษัทฯ เพื่อพิจารณาข้อเสนอและรับรองทั้งหมด
รับรองเป็นบางส่วน หรือไม่รับข้อเสนอแนะทั้งหมด
เพื่อให้การปฏิบัติเป็นไปตามหลักการกำกับดูแลกิจการที่ดี
ภายใต้คำแนะนำเกี่ยวกับค่าตอบแทนที่จัดทำโดยคณะกรรมการพิจารณาค่าตอบแทน
ซึ่งคณะกรรมการบริษัทฯ
ไม่มีอำนาจในการกำหนดค่าตอบแทนของกรรมการแต่จะนำข้อเสนอแนะเกี่ยวกับค่าตอบแทนดังกล่าวเสนอต่อผู้ถือหุ้นเพื่ออนุมัติ

ที่ประชุมคณะกรรมการบริษัทฯ ได้แต่งตั้งคณะกรรมการพิจารณาค่าตอบแทน เมื่อวันที่ 15 พฤศจิกายน
2550 มีวาระการดำรงตำแหน่งท่านละ 2 ปี ปัจจุบันคณะกรรมการพิจารณาค่าตอบแทนประกอบด้วย
กรรมการจำนวน 3 ท่าน ซึ่งมีรายชื่อดังต่อไปนี้

[]

* ในปี 2554 ได้มีการเปลี่ยนแปลงคณะกรรมการพิจารณาค่าตอบแทนใหม่
ตามมติที่ประชุมคณะกรรมการบริษัทฯ ครั้งที่ 2/2554 เมื่อวันที่ 14 มีนาคม 2554 ดังนี้

1. นายกำธร ศิลาอ่อน ได้รับการแต่งตั้งให้ดำรงตำแหน่งประธานคณะกรรมการพิจารณาค่าตอบแทน
แทน นายธีระ วิภูชนิน ซึ่งได้รับการแต่งตั้งให้ดำรงตำแหน่งประธานคณะกรรมการบริษัท
โดยปฏิบัติตามหลักการเกี่ยวกับการกำกับดูแลกิจการที่ดี
ที่ว่าประธานคณะกรรมการบริษัทไม่ควรดำรงตำแหน่งในคณะกรรมการชุดย่อย

2. รองศาสตราจารย์ ดร. ภวิดา ปานะนนท์
ได้รับการแต่งตั้งให้ดำรงตำแหน่งกรรมการพิจารณาค่าตอบแทน แทน นายชีระ ภาณุพงศ์
ซึ่งลาออกเมื่อวันที่ 14 มีนาคม 2554 ก่อนครบวาระ (15 พฤศจิกายน 2555)
เนื่องจากหลักเกณฑ์การจำกัดอายุของกรรมการ บริษัทฯ
ตามที่กำหนดไว้ในนโยบายการกำกับดูแลกิจการของบริษัทฯ

** นายกิริต ชาห์ ได้รับการแต่งตั้งให้กลับเข้าดำรงตำแหน่งอีกวาระหนึ่ง
โดยมติของที่ประชุมคณะกรรมการบริษัทฯ ครั้งที่ 5/2554 เมื่อ วันที่ 3 พฤศจิกายน 2554

สำหรับปี 2554
คณะกรรมการพิจารณาค่าตอบแทนได้ปฏิบัติหน้าที่ตามที่ได้รับมอบหมายจากคณะกรรมการ บริษัทฯ
ด้วยความระมัดระวัง รอบคอบ และเป็นอิสระ โดยมีการประชุมคณะกรรมการพิจารณาค่าตอบแทน
จำนวนทั้งสิ้น 1 ครั้ง ซึ่งมีกรรมการทุกท่านเข้าร่วมประชุม

บทบาท หน้าที่และความรับผิดชอบของคณะกรรมการพิจารณาค่าตอบแทน

คณะกรรมการพิจารณาค่าตอบแทนมีหน้าที่ความรับผิดชอบ ซึ่งได้รับมอบหมายจากคณะกรรมการบริษัทฯ
ดังต่อไปนี้

1. กำหนดแนวทางการจ่ายค่าตอบแทนของกรรมการและผู้บริหารระดับสูง
และนำเสนอต่อคณะกรรมการบริษัทฯ

2. นำเสนอค่าตอบแทนของกรรมการต่อคณะกรรมการบริษัทฯ เพื่อให้คณะกรรมการบริษัทฯ
เสนอแนะและแสดงความเห็น เพื่อขออนุมัติจากที่ประชุมผู้ถือหุ้น

3. ให้ข้อมูลที่เป็นปัจจุบันเกี่ยวกับค่าตอบแทนของบริษัทต่างๆในประเทศไทยและต่างประเทศ
เสนอต่อ คณะกรรมการบริษัทฯ

4. ปฏิบัติงานอื่นๆ ที่ได้รับมอบหมายจากคณะกรรมการบริษัทฯ

  5. คณะกรรมการสรรหา

คณะกรรมการสรรหาได้รับการแต่งตั้งโดยคณะกรรมการบริษัทฯ
เพื่อเป็นกลไกในการช่วยคณะกรรมการบริษัทฯ อย่างเป็นอิสระ
ในการนำเสนอหลักเกณฑ์และการกำหนดแนวทางในการเสนอแต่งตั้งกรรมการใหม่
การสรรหาและการ คัดเลือกผู้บริหารระดับสูง และนำเสนอต่อคณะกรรมการบริษัทฯ
เพื่อพิจารณาข้อเสนอและตัดสินใจในการรับรอง หรือไม่รับข้อเสนอแนะ หรือแก้ไข
เพื่อนำเสนอและขออนุมัติจากผู้ถือหุ้น (สำหรับการเสนอแต่งตั้งกรรมการบริษัทฯ)

ที่ประชุมคณะกรรมการบริษัทฯ ได้อนุมัติแต่งตั้งคณะกรรมการสรรหา เมื่อวันที่ 15 พฤศจิกายน 2550
มีวาระการดำรงตำแหน่งท่านละ 2 ปี ปัจจุบันคณะกรรมการสรรหาประกอบด้วย กรรมการจำนวน 3
ท่าน ซึ่งมีรายชื่อดังต่อไปนี้

[]

* ในปี 2554 ได้มีการเปลี่ยนแปลงคณะกรรมการสรรหาใหม่ ตามมติที่ประชุมคณะกรรมการบริษัทฯ
ครั้งที่ 2/2554 เมื่อวันที่ 14 มีนาคม 2554 ดังนี้

1. นายชัยภัทร ศรีวิสารวาจา ได้รับการแต่งตั้งให้ดำรงตำแหน่งประธานคณะกรรมการสรรหา แทน
นายธีระ วิภูชนิน ซึ่งได้รับการแต่งตั้งให้ดำรงตำแหน่งประธานคณะกรรมการบริษัท
โดยปฏิบัติตามหลักการเกี่ยวกับการกำกับดูแลกิจการที่ดี
ที่ว่าประธานคณะกรรมการบริษัทไม่ควรดำรงตำแหน่งในคณะกรรมการชุดย่อย

2. นายกำธร ศิลาอ่อน ได้รับการแต่งตั้งให้ดำรงตำแหน่งกรรมการสรรหา แทน นายปีเต้อร์
เฟ็ดเดอร์เซ่น ซึ่งลาออกเมื่อวันที่ 14 มีนาคม 2554 ก่อนครบวาระ (15 พฤศจิกายน 2555)
เนื่องจากหลักเกณฑ์การจำกัดอายุของกรรมการบริษัทฯ
ตามที่กำหนดไว้ในนโยบายการกำกับดูแลกิจการของบริษัทฯ

** นายสุพัฒน์ ศิวะศรีอำไพ ได้รับการแต่งตั้งให้กลับเข้าดำรงตำแหน่งอีกวาระหนึ่ง
โดยมติของที่ประชุมคณะกรรมการบริษัทฯ ครั้งที่ 5/2554 เมื่อวันที่ 3 พฤศจิกายน 2554

สำหรับปี 2554 คณะกรรมการสรรหาได้ปฏิบัติหน้าที่ตามที่ได้รับมอบหมายจากคณะกรรมการบริษัทฯ
ด้วยความระมัดระวัง รอบคอบ และเป็นอิสระ โดยมีการประชุมคณะกรรมการสรรหา จำนวนทั้งสิ้น
2 ครั้ง ซึ่งมีกรรมการทุกท่าน เข้าร่วมประชุม

บทบาท หน้าที่และความรับผิดชอบของคณะกรรมการสรรหา

คณะกรรมการสรรหามีหน้าที่ความรับผิดชอบ ซึ่งได้รับมอบหมายจากคณะกรรมการบริษัทฯ ดังต่อไปนี้

1. กำหนดแนวทางในการคัดเลือก
เสนอบุคคลที่มีคุณสมบัติเหมาะสมและนำเสนอต่อคณะกรรมการบริษัทฯ

2. ทบทวนโครงสร้างของคณะกรรมการบริษัทฯ
และจัดทำแผนสืบทอดงานของกรรมการและผู้บริหารระดับสูง

3. นำเสนอรายชื่อผู้สมัครที่เข้าเกณฑ์ได้รับการแต่งตั้งเป็นกรรมการ ต่อคณะกรรมการบริษัทฯ

4. ให้การช่วยเหลือ/แนะนำในการดำเนินการสอบทานการปฏิบัติงานของกรรมการ
ตามความต้องการของคณะกรรมการบริษัทฯ

5.
จัดทำรายงานเกี่ยวกับแนวโน้มและข้อปฏิบัติที่เป็นปัจจุบันในการแต่งตั้งกรรมการและผู้บริหารระดับสูง
เพื่อนำเสนอต่อคณะกรรมการบริษัทฯ พิจารณา

6. ปฏิบัติงานอื่นๆ ที่ได้รับมอบหมายจากคณะกรรมการบริษัทฯ

  6. เลขานุการบริษัทฯ

สำหรับการกำกับดูแลกิจการที่ดี บริษัทฯ ได้แต่งตั้งเลขานุการบริษัทฯ คือ คุณสมปรารถนา
เทพนภาเพลิน โดยมีบทบาทหน้าที่ตามพระราชบัญญัติหลักทรัพย์และตลาดหลักทรัพย์
เพื่อรับผิดชอบในการดูแลและให้คำแนะนำแก่คณะกรรมการและผู้บริหารเกี่ยวกับกฎเกณฑ์ต่างๆ
ที่ต้องปฏิบัติและการกำกับดูแลกิจการที่ดีของบริษัทฯ และรับผิดชอบจัดประชุม
คณะกรรมการและการประชุมผู้ถือหุ้น รวมถึงช่วยคณะกรรมการดูแลให้มีการปฏิบัติตามมติดังกล่าว
และการรักษาเอกสารข้อมูลของบริษัทฯ

ผู้บริหารบริษัทฯ

บริษัทฯ มีผู้บริหารจำนวน 14 ท่าน ดังนี้

1.  นายคาลิด มอยนูดดิน ฮาชิม กรรมการผู้จัดการ

2.  นายมูนีร มอยนูดดิน ฮาชิม กรรมการ (การพาณิชย์)

3.  นายคูชรู คาลี วาเดีย กรรมการ (การเงิน)

4.  นายไจปาล มันสุขานี กรรมการ (เทคนิค)

  บริษัท เกรท เซอร์เคิล ชิปปิ้ง เอเยนซี่ จำกัด (บริษัทย่อยของบริษัทฯ)

5.  นายชีลาล โกปินาธาน ผู้อำนวยการ (การพาณิชย์)

6.  นายโคคา เวนคาตารามานา สุดาการ์ ผู้อำนวยการ (บริหารกองเรือ)

7.  นายโกดาการาจีททิล มูราลี่ เมนนอน ผู้อำนวยการ (เทคนิค)

8.  นายนีลากันตัน วาสุเดวัน ผู้อำนวยการ (การจัดการด้านความเสี่ยงภัย)

9.  นายสตีเฟน โกลา ผู้อำนวยการ (บริหารความปลอดภัยระหว่างประเทศ) (ISM)

10. นายกามาล กุมาร ดู ผู้อำนวยการ (เทคโนโลยีสารสนเทศ)

11. นายนิชิคานท์ โกรวิน ดีซาย ผู้อำนวยการ (โครงการ)

12. นางสาวสมปรารถนา เทพนภาเพลิน ผู้ช่วยผู้อำนวยการ (การเงินและบัญชี)

13. นายกิรัน กิสซารินาท ไวดี ผู้จัดการอาวุโส (บัญชี และ MIS)

14. นายยิ่งยง กังแฮ ผู้จัดการอาวุโส (บัญชีของกลุ่มบริษัท)

หมายเหตุ: ประวัติผู้บริหารปรากฏตามเอกสารแนบท้าย 1

ประวัติการกระทำผิดของผู้บริหาร - ไม่มี -

(2) การสรรหากรรมการและผู้บริหาร

การสรรหากรรมการและผู้บริหาร : บริษัทฯกำหนดให้คณะกรรมการสรรหา (Nomination Committee) เป็นผู้คัดเลือกบุคคลสำหรับดำรงตำแหน่งกรรมการ และเสนอให้คณะกรรมการบริษัทฯ พิจารณา ซึ่งคณะกรรมการบริษัทฯจะพิจารณาและเสนอต่อที่ประชุมผู้ถือหุ้น เพื่อให้ที่ประชุมผู้ถือหุ้นเลือกตั้งโดยใช้เสียงข้างมากตามหลักเกณฑ์และวิธีการดังต่อไปนี้

1.  ผู้ถือหุ้นหนึ่งหุ้นมีหนึ่งคะแนนเสียง

2.  โดยที่ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดเลือกตั้งบุคคลคนเดียว
    หรือหลายคนเป็นกรรมการ

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
    หรือจะพึงเลือกตั้งในครั้งนั้น
    และในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

คณะกรรมการมีอำนาจในการแต่งตั้งกรรมการบริหารจากกรรมการของบริษัทฯ
โดยมีจำนวนไม่น้อยกว่าสามคน เพื่อบริหารกิจการของบริษัทฯ

(3) ค่าตอบแทนกรรมการและผู้บริหาร

โปรดดูรายละเอียดภายใต้หัวข้อ “(4) การกำกับดูแลกิจการ 4.2 และ 5.5 ค่าตอบแทนกรรมการและผู้บริหาร” ด้านล่างนี้

(4) การกำกับดูแลกิจการ

การกำกับดูแลกิจการ หรือ Corporate Governance
หมายถึงระบบที่จัดให้มีโครงสร้างและกระบวนการ ของความสัมพันธ์ ระหว่างคณะกรรมการ
ฝ่ายจัดการและผู้ถือหุ้น เพื่อสร้างความสามารถในการแข่งขัน นำไปสู่การเติบโตและเพิ่มคุณค่าให้กับ
ผู้ถือหุ้นในระยะยาว โดยคำนึงถึงผู้มีส่วนได้เสียอื่นประกอบ

คำจำกัดความดังกล่าวในข้างต้น
เป็นไปตามข้อเสนอแนะของสำนักงานคณะกรรมการกำกับหลักทรัพย์และตลาดหลักทรัพย์และบริษัทฯ
มีความพยายาม
อย่างยิ่งที่จะผลักดันให้การกำกับดูแลกิจการดังกล่าวเกิดขึ้นอย่างสมบูรณ์ภายในองค์กร

บริษัท พรีเชียส ชิพปิ้ง จำกัด (มหาชน) (“บริษัทฯ”)
ตระหนักดีว่าการกำกับดูแลกิจการที่ดีมีความสำคัญและเป็นสิ่งจำเป็นสำหรับการเจริญเติบโตทางธุรกิจอย่างยั่งยืน
และเป็นการสร้างมูลค่าให้กับผู้ถือหุ้นในระยะยาว คณะกรรมการบริษัทฯ
ได้จัดทำคู่มือนโยบายการกำกับดูแลกิจการ จริยธรรมธุรกิจและแนวทางปฏิบัติที่ดีขึ้น
ซึ่งได้เปิดเผยบนเว็บไซต์ของบริษัทฯ ภายใต้หัวข้อ “การกำกับดูแลกิจการ”

ที่ผ่านมา บริษัทฯ ได้รับรางวัลต่างๆ ในเรื่องการกำกับดูแลกิจการที่ดี ดังต่อไปนี้

-   ได้รับการจัดกลุ่มในกลุ่ม “ดีเลิศ”
    สำหรับการกำกับดูแลกิจการที่ดีในรายงานผลสำรวจการกำกับดูแลกิจการบริษัทจดทะเบียนสำหรับปี
    2554 และ 2553 จากบรรษัทภิบาลแห่งชาติ

-   ได้รับการจัดกลุ่มในกลุ่ม “ดีเยี่ยม” และ “ดีเยี่ยมและสมควรเป็นตัวอย่าง”
    สำหรับการประชุมสามัญประจำปี ผู้ถือหุ้นสำหรับปี 2554 และ 2553 ตามลำดับ
    จากสมาคมส่งเสริมผู้ลงทุนไทย

-   ในปี 2553 บริษัทฯ
    ได้รับการคัดเลือกให้นำเสนอผลงานข้อมูลความรับผิดชอบต่อสังคมของบริษัทฯ
    เพื่อประกอบการพิจารณารางวัล CSR Awards ประจำปี 2553
    โดยตลาดหลักทรัพย์แห่งประเทศไทย

-   ได้รับคัดเลือกจากผลสำรวจเกี่ยวกับการบริหารจัดการสำหรับกลุ่มบริษัทในทวีปเอเชีย โดย
    “FinanceAsia” ที่มีการเผยแพร่ผลการสำรวจในเดือนเมษายน 2553 ให้เป็น
    “บริษัทที่ดีที่สุดในการบริหารจัดการบริษัทสำหรับกลุ่มที่มีมูลค่าตลาดขนาดกลาง (Medium
    market cap sector)” และเป็นหนึ่งใน “บริษัทดีเด่นด้านนักลงทุนสัมพันธ์”

-   ได้รับการเสนอชื่อเป็นผู้เข้ารอบสุดท้ายเพื่อเข้าชิงรางวัล
    “ผู้ประกอบธุรกิจขนส่งสินค้าแห้งเทกอง”
    ในงานประกาศรางวัลสำหรับการค้าทางทะเลในทวีปเอเชีย ประจำปี 2553

-   ได้รับคัดเลือกจากผลสำรวจเกี่ยวกับการกำกับดูแลกิจการประจำปี 2553 โดยนิตยสาร
    “ASIAMONEY” ให้เป็น “บริษัทดีเด่นในภาพรวมด้านการกำกับดูแลกิจการที่ดี”
    “บริษัทดีเด่นในด้านการเปิดเผยข้อมูลและความโปร่งใส”
    “บริษัทดีเด่นในด้านสิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน”
    “บริษัทดีเด่นด้านนักลงทุนสัมพันธ์” และ “นักลงทุนสัมพันธ์ดีเด่น” (นายคาลิด ฮาชิม
    กรรมการผู้จัดการของ บริษัทฯ) ในประเทศไทย

-   ในปี 2552 นายคาลิด ฮาชิม กรรมการผู้จัดการของบริษัทฯ ได้รับคัดเลือกเป็น
    “ผู้บริหารบริษัทจดทะเบียนดีเด่น (Best CEO)”
    ในกลุ่มบริษัทที่มีมูลค่าตลาดขนาดเล็กและกลาง (Small & Medium Market Cap Sector)
    โดยสมาคมนักวิเคราะห์หลักทรัพย์ของไทย

-   ได้รับคัดเลือกจากผลสำรวจเกี่ยวกับการกำกับดูแลกิจการ โดยนิตยสาร “ASIAMONEY”
    ที่มีการเผยแพร่ผลการสำรวจในนิตยสาร Asia Money ฉบับประจำเดือนมกราคม 2553
    ให้เป็น “บริษัทดีเด่นในภาพรวมด้านการกำกับดูแลกิจการที่ดี”
    “บริษัทดีเด่นในด้านการเปิดเผยข้อมูลและความโปร่งใส” “บริษัทดีเด่นด้านนักลงทุนสัมพันธ์”
    “นักลงทุนสัมพันธ์ดีเด่น” (นายคาลิด ฮาชิม กรรมการผู้จัดการของบริษัทฯ) ในประเทศไทย

-   ได้รับการจัดอันดับตามรายงานของ “CLSA ASIA-PACIFIC MARKETS” ลงวันที่ 3
    กุมภาพันธ์ 2552 ให้เป็น  1 ใน 3
    บริษัทดีเด่นในด้านการกำกับดูแลกิจการที่ดีจากผลการสำรวจการกำกับดูแลกิจการในประเทศไทย

-   ได้รับการจัดอันดับในปี 2550 จากนิตยสาร “The Asset” ของฮ่องกง
    ให้เป็นบริษัทที่ดีที่สุดในประเทศไทยด้านการกำกับดูแลกิจการ
    จากรายชื่อบริษัทที่มีการกำกับดูแลกิจการที่ดีจำนวน 60 บริษัทในเอเซีย

-   ได้รับรางวัล “Best Corporate Governance Report” และ “Best Performance”
    จากตลาดหลักทรัพย์แห่งประเทศไทยในงาน “SET Awards 2006”

การดำเนินการด้านหลักการกำกับดูแลกิจการที่ดีของบริษัทฯ สรุปได้เป็น 5 หมวด
ภายใต้หัวข้อดังต่อไปนี้

1. สิทธิของผู้ถือหุ้น

บริษัทฯ
ได้ตระหนักถึงสิทธิของผู้ถือหุ้นเพื่อให้เป็นไปตามแนวทางการกำกับดูแลกิจการที่ดีและได้มุ่งปฏิบัติในการปกป้องสิทธิของผู้ถือหุ้นและการส่งเสริมให้ผู้ถือหุ้นใช้สิทธิ
ซึ่งนโยบายสำหรับการรักษาสิทธิของผู้ถือหุ้นอยู่ในส่วนของคู่มือนโยบายกำกับดูแลกิจการของบริษัทฯ
ซึ่งได้เปิดเผยบนเว็บไซต์ของบริษัทฯ

บริษัทฯ มีความรับผิดชอบต่อผู้ถือหุ้นในเรื่องที่เกี่ยวกับการเปิดเผยสารสนเทศ วิธีการปฏิบัติทางบัญชี
การใช้สารสนเทศภายใน และในเรื่องที่เกี่ยวกับความขัดแย้งทางผลประโยชน์
โดยคณะกรรมการและผู้บริหารจะต้องมีความซื่อสัตย์สุจริต ตลอดจนตัดสินใจดำเนินการใดๆ
ด้วยความสุจริตใจและเป็นธรรมต่อผู้ถือหุ้นทั้งรายใหญ่และรายย่อยและเพื่อผลประโยชน์โดยรวม
โดยในส่วนนโยบายและกระบวนการปกป้องสิทธิของผู้ถือหุ้นของบริษัทฯ มีดังต่อไปนี้

1.1 พิจารณาแต่งตั้งกรรมการบริษัทฯ

บริษัทฯ ได้จัดทำเอกสารประกอบการพิจารณาแต่งตั้งกรรมการบริษัทฯ เป็นรายบุคคล
รวมทั้งเพิ่มเติมข้อมูลอื่นๆ ของกรรมการบริษัทฯ แต่ละท่านในรายงานและเสนอต่อผู้ถือหุ้นของบริษัทฯ
เพื่อพิจารณาอนุมัติแต่งตั้งในการประชุมผู้ถือหุ้นสามัญประจำปี เพื่อให้ผู้ถือหุ้นของบริษัทฯ
ได้รับข้อมูลที่ถูกต้องครบถ้วนและเพียงพอต่อการพิจารณาแต่งตั้งกรรมการ บริษัทฯ
ซึ่งข้อมูลดังกล่าวมีรายละเอียดดังต่อไปนี้

-   ประวัติของกรรมการเบื้องต้น ได้แก่ ชื่อ ตำแหน่ง อายุ ประวัติการศึกษา การฝึกอบรม อาชีพ
    การเป็นกรรมการในบริษัทอื่น ประสบการณ์อื่นๆ และข้อพิพาททางกฎหมาย (ถ้ามี)

-   การดำรงตำแหน่งของกรรมการในธุรกิจที่เกี่ยวเนื่องกับธุรกิจของบริษัทฯ

-   วิธีการสรรหา (กรณีพ้นจากตำแหน่งตามวาระการดำรงตำแหน่ง)

-   ผลการปฏิบัติงานของกรรมการที่ผ่านมา เช่น การเข้าร่วมประชุมของกรรมการ

1.2 พิจารณานโยบายและค่าตอบแทนของกรรมการบริษัทฯ

บริษัทฯ ได้ปฏิบัติตามนโยบายว่าด้วยค่าตอบแทนของกรรมการบริษัทฯ
ซึ่งจะพิจารณาอนุมัติโดยผู้ถือหุ้นของ บริษัทฯ ในการประชุมผู้ถือหุ้นสามัญประจำปี
โดยได้เปิดเผยแนวทาง/วิธีการกำหนดค่าตอบแทนของกรรมการบริษัทฯ ในข้อ 5.5 ในรายงานนี้

1.3 พิจารณาแต่งตั้งผู้สอบบัญชีภายนอก

บริษัทฯ ได้ปฏิบัติตามนโยบายว่าด้วยการแต่งตั้งผู้สอบบัญชีภายนอกของบริษัทฯ
ซึ่งจะพิจารณาอนุมัติโดยผู้ถือหุ้นของบริษัทฯ ในการประชุมผู้ถือหุ้นสามัญประจำปี
และได้จัดทำให้ข้อมูลประกอบการแต่งตั้งผู้สอบบัญชีภายนอกของ บริษัทฯ ให้มีความถูกต้อง ครบถ้วน
และเพียงพอต่อการพิจารณาอนุมัติของผู้ถือหุ้น
ซึ่งข้อมูลประกอบการแต่งตั้งผู้สอบบัญชีภายนอกมีรายละเอียดดังต่อไปนี้

-   ชื่อสำนักงานสอบบัญชี

-   ชื่อผู้สอบบัญชี

-   ค่าตอบแทนของผู้สอบบัญชีสำหรับปีที่ขออนุมัติ
    โดยแยกต่างหากอย่างชัดเจนระหว่างค่าสอบบัญชีกับค่าบริการอื่นๆ
    ที่ไม่เกี่ยวข้องกับการสอบบัญชี

-   ค่าตอบแทนของผู้สอบบัญชีสำหรับปีที่ผ่านมา

-   ความสัมพันธ์อื่นๆ กับบริษัทฯ

-   จำนวนปีที่เป็นผู้สอบบัญชี (ในกรณีที่แต่งตั้งผู้สอบบัญชีคนเดิม)

-   การประเมินผลงานในปีที่ผ่านมา

-   เหตุผลในการเปลี่ยนแปลงผู้สอบบัญชี (ในกรณีที่มีการแต่งตั้งผู้สอบบัญชีคนใหม่)

1.4 พิจารณานโยบายจ่ายเงินปันผล

ปัจจุบันนโยบายการจ่ายเงินปันผลของบริษัทฯ ได้อนุมัติโดยผู้ถือหุ้นของบริษัทฯ
เมื่อครั้งการประชุมผู้ถือหุ้นสามัญประจำปี 2547 และถ้ามีการเปลี่ยนแปลงในอนาคต บริษัทฯ
จะนำเสนอให้มีการพิจารณาอนุมัติโดยผู้ถือหุ้น

1.5 พิจารณาแผนการซื้อหุ้นคืน

ในปี 2546 บริษัทฯ ได้ขออนุมัติจากที่ประชุมผู้ถือหุ้นสำหรับแผนการดำเนินการเรื่องการซื้อหุ้นคืน
โดยผู้ถือหุ้นอนุมัติให้คณะกรรมการบริษัทฯ สามารถทำการซื้อหุ้นของบริษัทฯ คืนได้
โดยให้เป็นไปตามกฎข้อบังคับของ ตลท./กลต.
และจัดให้มีข้อมูลที่ถูกต้องและครบถ้วนเพียงพอต่อการตัดสินใจ

1.6 การประชุมผู้ถือหุ้น

บริษัทฯ ได้มีการปฏิบัติตามข้อเสนอแนะของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ สำหรับการจัดประชุมผู้ถือหุ้น
ซึ่งมีการปฏิบัติดังต่อไปนี้

-   สำหรับการประชุมผู้ถือหุ้นสามัญประจำปี 2554 บริษัทฯ
    ได้เปิดโอกาสให้ผู้ถือหุ้นได้เสนอวาระสำหรับการประชุมและได้เปิดโอกาสให้ผู้ถือหุ้นเสนอชื่อบุคคลที่มีความเหมาะสมเพื่อเป็นกรรมการของบริษัทฯ
    ซึ่งจะได้ปฏิบัติต่อเนื่องสำหรับการประชุมผู้ถือหุ้นประจำปี 2555
    โดยให้สิทธิผู้ถือหุ้นท่านเดียวหรือหลายท่านที่มีหุ้นรวมกันไม่น้อยกว่า 200,000 หุ้น
    สามารถเสนอวาระการประชุมหรือเสนอชื่อบุคคลที่มีความเหมาะสมเข้าดำรงตำแหน่งกรรมการของบริษัทฯ
    ก่อนการประชุมสามัญผู้ถือหุ้นประจำปี ซึ่งเป็นการให้สิทธิที่มากกว่าที่กฎหมายกำหนดต่อผู้ถือหุ้น
    บริษัทฯ กำหนดนโยบายและช่องทางการสื่อสารผ่านเว็บไซต์ของบริษัทฯ
    และประกาศผ่านทางตลาดหลักทรัพย์ฯ
    โดยผู้ถือหุ้นหรือกลุ่มผู้ถือหุ้นสามารถนำเสนอวาระการประชุมล่วงหน้าและเสนอชื่อบุคคลเพื่อเป็นกรรมการเพื่อพิจารณาบรรจุในวาระการประชุมผู้ถือหุ้น

-   บริษัทฯ จัดทำหนังสือเชิญประชุมผู้ถือหุ้นที่มีข้อมูลที่ถูกต้อง
    ครบถ้วนและเพียงพอต่อการพิจารณาของผู้ถือหุ้น ซึ่งถือเป็นนโยบายปกติของบริษัทฯ
    โดยหนังสือเชิญประชุมผู้ถือหุ้นที่จะส่งถึงผู้ถือหุ้นสำหรับการประชุมผู้ถือหุ้นสามัญประจำปีได้ระบุถึงจุดประสงค์
    เหตุผล และความเห็นของกรรมการบริษัทฯ ประกอบในแต่ละวาระการประชุม โดยบริษัทฯ
    จะไม่แก้ไขวาระการประชุมถ้าไม่ได้แจ้งให้ผู้ถือหุ้นทราบล่วงหน้า

-   บริษัทฯ ได้เปิดเผยร่างหนังสือเชิญประชุมผู้ถือหุ้นสามัญประจำปีไว้ในเว็บไซต์ของบริษัทฯ
    ล่วงหน้าก่อน จัดส่งให้กับผู้ถือหุ้น และทางบริษัทฯ ได้แจ้งวันประชุมผู้ถือหุ้นต่อตลาดหลักทรัพย์ฯ
    อย่างน้อย 30
    วันก่อนวันประชุมและได้ดำเนินการจัดส่งหนังสือเชิญประชุมให้แก่ผู้ถือหุ้นอย่างน้อย 21
    วันก่อนวันประชุม

-   บริษัทฯ ได้ทำการเผยแพร่หนังสือเชิญประชุมผู้ถือหุ้นสามัญประจำปี
    ผ่านทางสื่อหนังสือพิมพ์รายวันทั้งฉบับภาษาไทยและภาษาอังกฤษ เป็นเวลา 3
    วันติดต่อกันและประมาณ 14 วันล่วงหน้า ก่อนการประชุมผู้ถือหุ้นสามัญประจำปี

-   บริษัทฯ
    จัดให้ผู้ถือหุ้นได้มีโอกาสอย่างเต็มที่ในการมีส่วนร่วมในการประชุมผู้ถือหุ้นและสนับสนุนให้ผู้ถือหุ้นได้
    ซักถามในประเด็นสงสัยต่างๆที่เกี่ยวข้อง
    โดยผู้บริหารและ/หรือผู้ที่เกี่ยวข้องโดยตรงกับประเด็นนั้นๆ  จะเป็นผู้ตอบคำถาม

-   บริษัทฯ ได้จัดทำรายงานการประชุมผู้ถือหุ้นที่ถูกต้อง ครบถ้วนและชัดเจน
    รวมถึงรายชื่อของกรรมการที่ เข้าร่วมประชุม ในรายงานยังได้บันทึกข้อมูล
    คำถามและคำตอบในที่ประชุมผู้ถือหุ้น วิธีการลงคะแนนเสียง
     วิธีนับคะแนนเสียงและผลการลงคะแนนเสียง

-   บริษัทฯ มีนโยบายจัดประชุมผู้ถือหุ้นเพื่อพิจารณาอนุมัติกรณีที่มีเหตุการณ์สำคัญๆ
    ที่กระทบต่อการดำเนินงานของบริษัทฯ
    โดยจัดเอกสารประกอบการพิจารณาที่ถูกต้องและเพียงพอต่อการตัดสินใจของผู้ถือหุ้น เช่น ในปี
    2547 กรณีซื้อเรือเดินทะเลจำนวน 15 ลำ การทำสัญญาว่าจ้างต่อเรือเดินทะเลใหม่จำนวน
    12 ลำในปี 2550 และจำนวน 3 ลำในปี 2551 เป็นต้น ซึ่งบริษัทฯ
    ได้แต่งตั้งที่ปรึกษาทางการเงินอิสระเพื่อทำหน้าที่เป็นที่ปรึกษาให้แก่ผู้ถือหุ้นทั้งสามกรณี

-   บริษัทฯ มีการติดตามและสอบทานเงินปันผลที่ผู้ถือหุ้นของบริษัทฯ
    ยังไม่ได้รับและพยายามติดต่อกับผู้ถือหุ้นเพื่อให้ผู้ถือหุ้นทุกคนได้รับเงินปันผลจากบริษัทฯ
    ทั้งนี้บริษัทฯ ยังได้แจ้งข้อมูลและให้คำแนะนำแก่ผู้ถือหุ้นของบริษัทฯ ถึงวิธีการรับเงินปันผล

ในระหว่างปี 2554 บริษัทฯ มีการประชุมผู้ถือหุ้นทั้งหมด 1 ครั้ง เป็นการประชุมสามัญประจำปี
เมื่อวันที่ 14 มีนาคม 2554 ที่โรงแรม อมารี เอเทรียม โดยกรรมการทุกท่าน
(ยกเว้นกรรมการสองท่าน: นายกิริต ชาห์และนายชีระ ภาณุพงศ์)
เข้าร่วมประชุมผู้ถือหุ้นสามัญประจำปี 2554 ซึ่งรวมถึงกรรมการตรวจสอบทุกท่าน กรรมการอิสระ
(ยกเว้นกรรมการอิสระ 1 ท่าน)และผู้สอบบัญชีภายนอกได้เข้าร่วมในการประชุมสามัญประจำปี
เพื่อตอบคำถามจากผู้ถือหุ้นในประเด็นที่เกี่ยวกับข้อมูลทางบัญชีหรือการปฏิบัติงานตรวจสอบบัญชี
โดยประธานในที่ประชุมได้อธิบายเกี่ยวกับวิธีการลงคะแนนเสียง
และวิธีนับคะแนนเสียงเมื่อการประชุมเริ่มขึ้น
และเปิดโอกาสให้ผู้ถือหุ้นทุกรายมีสิทธิอย่างเท่าเทียมกันในการตรวจสอบการดำเนินงานของบริษัทฯ
เปิดโอกาสให้ซักถามและแสดงความคิดเห็นและข้อเสนอแนะต่างๆ
ในแต่ละวาระการประชุมรวมทั้งได้บันทึกมติที่ประชุมและประเด็นต่างๆ
ไว้ในรายงานการประชุมอย่างถูกต้องและครบถ้วนแล้ว หลังจากนั้นบริษัทฯ
ได้นำส่งรายงานการประชุมผู้ถือหุ้นให้กับตลาดหลักทรัพย์แห่งประเทศไทยและเปิดเผยรายงานการประชุมพร้อมทั้งวีดีโอบันทึกการประชุม
ดังกล่าวในเว็บไซต์ของบริษัทฯ ภายใต้หัวข้อ “นักลงทุนสัมพันธ์” ภายในระยะเวลา 14
วันหลังวันประชุม

2. การปฏิบัติต่อผู้ถือหุ้นอย่างเท่าเทียมกัน

บริษัทฯ มั่นใจในการให้ความสำคัญถึงการปฏิบัติต่อผู้ถือหุ้นอย่างเท่าเทียมกัน
ทั้งในส่วนของการเรียกประชุมผู้ถือหุ้น
การจัดประชุมผู้ถือหุ้นและเพื่อเป็นการปกป้องสิทธิของผู้ถือหุ้นสำหรับเรื่องที่เป็นสาระสำคัญ
โดยได้ปฏิบัติดังต่อไปนี้

-   กำหนดวัน เวลาและสถานที่ในการประชุมผู้ถือหุ้น
    โดยคำนึงถึงความสะดวกในการเข้าร่วมประชุมของผู้ถือหุ้นทุกรายอย่างเท่าเทียมกัน

-   กำหนดให้หุ้น 1 หุ้น มีคะแนนเสียง 1 เสียง

-   อำนวยความสะดวกสำหรับการลงคะแนนเสียง
    ด้วยการจัดให้มีการมอบฉันทะโดยจัดแบบฟอร์มการมอบฉันทะ
    พร้อมทั้งอธิบายถึงขั้นตอนวิธีการปฏิบัติเกี่ยวกับการมอบฉันทะและพยายามจัดส่งหนังสือเชิญประชุมผู้ถือหุ้นภายในระยะเวลาที่มากพอและเท่าที่บริษัทฯ
    สามารถกระทำได้ภายใต้ข้อบังคับต่างๆ ที่เกี่ยวข้อง คือก่อนวันประชุมผู้ถือหุ้นอย่างน้อย 14 วัน
    โดยผู้ถือหุ้นที่ไม่สะดวกเข้าร่วมประชุมด้วยตนเอง บริษัทฯ
    ได้กำหนดให้มีประธานกรรมการและ/หรือกรรมการอิสระ
    รับมอบฉันทะเพื่อเข้าร่วมประชุมและลงคะแนนเสียงแทนในการประชุมแต่ละครั้ง
    โดยรายละเอียดต่างๆ ได้ระบุไว้ในหนังสือเชิญประชุมแต่ละครั้งอย่างครบถ้วน

-   กำหนดให้มีการลงทะเบียนผู้ถือหุ้นอย่างน้อย 1 ชั่วโมง ก่อนเริ่มประชุมผู้ถือหุ้น
    เพื่อให้มีเวลาในการลงทะเบียนที่เพียงพอ

-   ได้จัดเตรียมบัตรลงคะแนนสำหรับการประชุมแต่ละวาระ

-   ได้ใช้ระบบ Barcode ในการลงทะเบียนและนับคะแนนเสียง
    เพื่ออำนวยความสะดวกแก่ผู้ถือหุ้นที่เข้าร่วมประชุมและเพื่อความถูกต้อง
    แม่นยำในการนับคะแนนเสียง

-   เปิดโอกาสให้แก่ผู้ถือหุ้นในการเสนอวาระการประชุมเป็นการล่วงหน้า
    และเสนอชื่อบุคคลเพื่อเป็นกรรมการบริษัทฯ
    ก่อนวันประชุมผู้ถือหุ้นประจำปีในช่องทางสื่อสารต่างๆ รวมถึงเว็บไซต์ของบริษัทฯ

-   เปิดโอกาสให้ผู้ถือหุ้นมีสิทธิในการเลือกตั้งกรรมการ
    โดยการลงคะแนนเสียงจะใช้บัตรลงคะแนนเลือกกรรมการเป็นรายบุคคล

-   ไม่มีการเพิ่มวาระการประชุมใหม่ โดยไม่แจ้งให้ผู้ถือหุ้นทราบล่วงหน้า

-   กรรมการได้เปิดเผยข้อมูลต่อคณะกรรมการบริษัทฯ เกี่ยวกับส่วนได้เสียของตนและผู้เกี่ยวข้อง

-   กรรมการได้รายงานการถือครองหลักทรัพย์ของบริษัทฯ ให้คณะกรรมการบริษัทฯ
    รับทราบเป็นประจำ

-   กรรมการและผู้บริหารของบริษัทฯ ได้เปิดเผยข้อมูลและรายงานให้บริษัทฯ
    ทราบถึงการมีส่วนได้เสียของตนหรือของบุคคลใกล้ชิดที่มีความเกี่ยวข้อง เพื่อให้บริษัทฯ
    มีข้อมูลสำหรับใช้ประโยชน์ภายในบริษัทฯ
    ในการดำเนินการตามข้อกำหนดเกี่ยวกับการทำรายการที่เกี่ยวโยงกัน
    และติดตามดูแลให้กรรมการและผู้บริหารทำหน้าที่ด้วยความระมัดระวังและซื่อสัตย์สุจริตโดยมีวิธีการปฏิบัติดังนี้

-   กรรมการและผู้บริหารที่ได้รับการแต่งตั้งใหม่ต้องส่งแบบ
    “รายงานการมีส่วนได้เสียของกรรมการและผู้บริหาร”ภายใน 30 วัน
    นับจากวันที่ได้รับการแต่งตั้ง

-   เมื่อมีการเปลี่ยนแปลงของ “รายงานการมีส่วนได้เสียของกรรมการและผู้บริหาร”
    กรรมการและผู้บริหารต้องปรับปรุงข้อมูลในแบบ
    “รายงานการมีส่วนได้เสียของกรรมการและผู้บริหาร” โดยทันทีหรือภายใน 7
    วันทำการ นับจากวันที่มีการเปลี่ยนแปลงรายการ

-   เลขานุการบริษัทฯ ส่งสำเนาแบบ “รายงานการมีส่วนได้เสียของกรรมการและผู้บริหาร”
    ให้กับประธานคณะกรรมการบริษัทฯ และประธานคณะกรรมการตรวจสอบ ภายใน 7
    วันทำการนับจากวันที่บริษัทฯ ได้รับ รายงานฉบับดังกล่าว

-   คณะกรรมการบริษัทฯ
    ได้กำหนดแนวทางไม่ให้กรรมการและผู้บริหารที่มีส่วนได้เสียเข้าร่วมในกระบวนการตัดสินใจ
    โดยปกติแล้วกรรมการและผู้บริหารที่มีส่วนได้เสียในเรื่องใดๆ
    จะออกไปจากที่ประชุมและกลับเข้ามาในที่ประชุมอีกครั้ง เมื่อเรื่องนั้นๆ ได้ถูกตัดสินใจแล้ว

-   ให้ความสำคัญเกี่ยวกับการทำรายการที่เกี่ยวโยงกัน
    ที่อาจจะนำมาซึ่งความขัดแย้งทางผลประโยชน์และได้เปิดเผยไว้ในหัวข้อ
    “รายการที่เกี่ยวโยงกัน” ในรายงานนี้ ซึ่งได้อธิบายถึงลักษณะของความเกี่ยวโยงกัน
    ความสำคัญของการทำรายการ มูลค่าของรายการ
    และแนวโน้มการทำรายการในอนาคตและบริษัทฯ ไม่เคยมีกรณีไม่ปฏิบัติตามกฎ ระเบียบ
    ข้อบังคับ รวมทั้งกฎหมายต่างๆ ที่เกี่ยวข้องกับรายการที่เกี่ยวโยงกัน

-   ปฏิบัติตามนโยบายอย่างเหมาะสมเกี่ยวกับมาตรการดูแลการใช้ข้อมูลภายในดังรายละเอียดที่กล่าวไว้ในหัวข้อ
    “การดูแลเรื่องการใช้ข้อมูลภายใน”
    ในรายงานนี้และยังไม่เคยมีกรณีการใช้ข้อมูลภายในของกรรมการ และ/หรือผู้บริหารบริษัทฯ

3. บทบาทของผู้มีส่วนได้เสีย

บริษัทฯ ตระหนักและให้ความสำคัญต่อผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
ผู้ถือหุ้น พนักงานและผู้บริหารของบริษัทฯ และบริษัทย่อย หรือผู้มีส่วนได้เสียภายนอก เช่น
เจ้าหนี้การค้า คู่ค้า ลูกค้า ชุมชน/สังคม ภาครัฐและหน่วยงานอื่นๆ ที่เกี่ยวข้อง เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียต่างๆ
ในอันที่จะช่วยสร้างความสามารถในการแข่งขันและสร้างกำไรให้กับบริษัทฯ
และเป็นแรงสนับสนุนอย่างดียิ่งในการสร้างความสำเร็จในระยะยาวของบริษัทฯ ทั้งนี้บริษัทฯ
ได้มีการปรับปรุงแก้ไขเว็บไซต์ของบริษัทฯ ซึ่งรวมถึงหัวข้อ “กิจกรรมผู้มีส่วนได้เสีย”
นโยบายและแนวทางปฏิบัติต่อผู้มีส่วนได้เสียในคู่มือจริยธรรมธุรกิจและแนวทางปฏิบัติ
และรวมถึงการจัดให้มีช่องทางบนเว็บไซต์สำหรับผู้มีส่วนได้เสียสามารถใช้ติดต่อสื่อสารในการแสดงความคิดเห็นต่างๆ
และสามารถติดต่อโดยตรงกับคณะกรรมการบริษัทฯ ตามความประสงค์ โดยไม่ต้องผ่านผู้บริหาร
ของบริษัทฯ ทั้งนี้คณะกรรมการบริษัทฯ จะเก็บข้อมูลร้องเรียนเป็นความลับ
ถ้าการร้องเรียนมีมูลความจริง คณะกรรมการบริษัทฯ จะดำเนินการเพื่อแก้ไขตามความเหมาะสม

ด้านผู้บริหาร: บริษัทฯ
ตระหนักถึงความสำคัญของผู้บริหารซึ่งเป็นส่วนหนึ่งของปัจจัยแห่งความสำเร็จของการดำเนินธุรกิจของบริษัทฯ
โดยค่าตอบแทนของผู้บริหารมีโครงสร้างที่เหมาะสมและเปรียบเทียบกับค่าเฉลี่ยอุตสาหกรรม
และค่าเฉลี่ยโดยทั่วไปของบริษัทจดทะเบียนในประเทศไทย บริษัทฯ
เปิดโอกาสให้ผู้บริหารของบริษัทฯ ได้ทำงานอย่างอิสระปราศจากการแทรกแซง ภายใต้บทบาท
หน้าที่และความรับผิดชอบที่มอบหมายโดยคณะกรรมการบริษัทฯ

ด้านพนักงาน: บริษัทฯ
ตระหนักดีว่าพนักงานเป็นส่วนสำคัญของปัจจัยแห่งความสำเร็จอีกปัจจัยหนึ่งของการดำเนินธุรกิจของบริษัทฯ
จึงกำหนดวิธีการจ้างงาน ความเท่าเทียมกันในโอกาสของการจ้างงาน
ความมั่นคงและความก้าวหน้าทางอาชีพและหลักการอื่นๆ ที่เกี่ยวข้องกับพนักงานและการจ้างงาน
บริษัทฯ มั่นใจว่าพนักงานมีความรู้ความชำนาญที่จำเป็นสำหรับการดำเนินงานในธุรกิจของบริษัทฯ
และความเข้าใจในข้อพึงปฏิบัติต่างๆ มาตรฐานการปฏิบัติงานที่เกี่ยวข้อง
และสนับสนุนให้มีการพัฒนาความรู้ความสามารถเพื่อให้ทันกับการพัฒนาของอุตสาหกรรมในอนาคต
และได้อธิบายถึงการดูแลด้านความปลอดภัย อาชีวอนามัยของพนักงานที่ปฏิบัติการบนเรือของบริษัทฯ
ภายใต้หัวข้อ “รายงานด้านความรับผิดชอบต่อสังคม” ในรายงานนี้

นอกจากนี้ บริษัทฯ จัดให้มีนโยบายด้านผลตอบแทนสำหรับพนักงานที่สำนักงานของบริษัทฯ
ทั้งในรูปของเงินเดือน โบนัส และสวัสดิการต่างๆ เช่น
การเสนอกองทุนสำรองเลี้ยงชีพตามความสมัครใจ ผลตอบแทนของพนักงานขึ้นอยู่กับผลการปฏิบัติงาน
หน้าที่และความรับผิดชอบของพนักงาน ส่วนเพิ่มอื่นๆ /โบนัสขึ้นอยู่กับฐานะทางการเงิน
ผลการดำเนินงานและแผนงานในอนาคตของบริษัทฯ ในเรื่องการสร้างแรงจูงใจระยะยาว
แม้ว่าบริษัทฯ จะไม่มีผลตอบแทนระยะยาวสำหรับพนักงานในรูปของ ESOP เนื่องจากบริษัทฯ
เห็นว่าราคาหุ้นของบริษัทฯ จะขึ้นอยู่กับปัจจัยต่างๆ
ซึ่งพนักงานไม่สามารถควบคุมได้โดยตรงเช่นเดียวกับอัตราค่าระวางเรือในตลาดสากล
นอกจากนี้ราคาหุ้นของบริษัทฯ ก็ไม่ได้สะท้อนถึงผลการปฏิบัติงานของพนักงานที่แท้จริง ดังนั้นบริษัทฯ
ได้จัดสรรผลกำไรจากการดำเนินงานแก่พนักงานของบริษัทฯ ในรูปของเงินโบนัสประจำปี
โดยพิจารณาจากผลการดำเนินงานของบริษัทฯ เปรียบเทียบกับเป้าหมายที่กำหนดไว้
และใช้เป็นเกณฑ์ใน การจ่ายโบนัสประจำปีแก่พนักงาน

บริษัทฯ จัดให้มีการฝึกอบรมภายในและส่งพนักงานไปอบรม
สำหรับพนักงานที่สำนักงานและลูกเรือบนเรือ โดย บริษัทฯ
จะเป็นผู้รับภาระค่าใช้จ่ายทั้งหมดที่เกิดขึ้น นอกจากนี้บริษัทฯ
ยังอนุญาตให้ลางานพิเศษและกำหนดเวลาการทำงานที่ ยืดหยุ่น
สำหรับพนักงานที่ต้องการศึกษาในระดับที่สูงขึ้น นอกจากนี้บริษัทฯ
ได้ส่งเสริมการสร้างความสัมพันธ์อันดีระหว่างพนักงานด้วยกันและระหว่างพนักงานกับผู้บริหารบริษัทฯ

ด้านนายหน้า: บริษัทฯ
ตระหนักเป็นอย่างดีว่านายหน้าเป็นส่วนหนึ่งของปัจจัยแห่งความสำเร็จของบริษัทฯ และเป็น
ผู้ที่มีบทบาทสำคัญ ในฐานะผู้สนับสนุนการดำเนินธุรกิจของบริษัทฯ บริษัทฯ
จึงปฏิบัติกับนายหน้าด้วยความเป็นธรรมตามเงื่อนไขการค้าที่ตกลงร่วมกันและคงรักษามาตรฐานการค้าโดยทั่วไปไว้
เพื่อสร้างความสัมพันธ์อันดีระหว่างกันในระยะยาว

ด้านเจ้าหนี้เงินกู้ยืม: บริษัทฯ
ตระหนักเป็นอย่างดีว่าเจ้าหนี้เงินกู้ยืมเป็นส่วนหนึ่งของปัจจัยแห่งความสำเร็จที่สำคัญของบริษัทฯ
ในฐานะผู้สนับสนุนด้านการเงินแก่บริษัทฯ ที่ต้องลงทุนในสินทรัพย์ด้วยเงินลงทุนที่สูง บริษัทฯ
ได้ปฏิบัติตามเงื่อนไขการกู้ยืมเงินต่างๆ รวมทั้งปฏิบัติตามวัตถุประสงค์การกู้เงิน การชำระคืน
หลักทรัพย์ค้ำประกันและข้อตกลงอื่นๆ ที่ตกลงร่วมกันระหว่างสองฝ่าย

ด้านคู่ค้า: บริษัทฯ ตระหนักเป็นอย่างดีถึงความสำคัญของคู่ค้าของบริษัทฯ และบริษัทฯ
มั่นใจว่าเงื่อนไขทางการค้าต่างๆ เป็นไปด้วยความเป็นธรรมตามมาตรฐานการค้าโดยทั่วไป
รวมทั้งการปฏิบัติตามเงื่อนไขทางการค้าอย่างเคร่งครัด

ด้านลูกค้า: บริษัทฯ
ตระหนักเป็นอย่างดีว่าลูกค้าเป็นส่วนหนึ่งของปัจจัยแห่งความสำเร็จของการดำเนินธุรกิจของ บริษัทฯ
บริษัทฯ จึงทำการปกป้องผลประโยชน์ของลูกค้า การตอบสนองความต้องการของลูกค้า
รวมทั้งการให้บริการที่ได้มาตรฐานและการรักษาสารสนเทศที่เป็นความลับของลูกค้าโดยจะไม่เปิดเผยสารสนเทศดังกล่าวหากไม่มีการกำหนดจากกฎหมาย
ข้อกำหนด หรือได้รับการยินยอมจากผู้เป็นเจ้าของสารสนเทศ รวมถึงประเด็นทางด้านการตลาด
การกำหนดราคา รายละเอียดของการให้บริการ คุณภาพและความปลอดภัย เป็นต้น

ด้านคู่แข่ง: บริษัทฯ ปฏิบัติภายใต้กรอบกติกาของการแข่งขันที่ดี
ไม่ทำลายชื่อเสียงของคู่แข่งทางการค้าด้วยการกล่าวหา
บริษัทที่เป็นคู่แข่งทางการค้าด้วยความไม่สุจริตและปราศจากข้อมูลความจริง
รวมทั้งไม่เข้าถึงสารสนเทศที่เป็นความลับของคู่แข่งด้วยวิธีการที่ไม่สุจริตหรือไม่เหมาะสม

ด้านชุมชนและ/หรือสังคม: บริษัทฯ ตระหนักเป็นอย่างดีถึงความรับผิดชอบต่อชุมชนและสังคม
รวมถึงการสนับสนุน กิจกรรมของชุมชน
และการเอาใจใส่ต่อผลกระทบต่อผู้ที่อยู่รอบข้างมากกว่าที่มีกำหนดไว้ในกฎหมายและพยายามเข้าไปมีส่วนร่วมทางสังคม
โดยบริษัทฯ ได้รายงานส่วนนี้แยกไว้ภายใต้หัวข้อ “รายงานด้านความรับผิดชอบต่อสังคม”
ในรายงานนี้

ด้านผู้ออกกฎระเบียบข้อบังคับ:
นอกเหนือจากที่ได้กล่าวไว้แล้วในส่วนของกฎหมายและระเบียบเกี่ยวกับธุรกิจการเดินเรือซึ่งบริษัทฯ
ต้องปฏิบัติตามและได้อธิบายไว้ในรายงานฉบับนี้ บริษัทฯ ตระหนักเป็นอย่างดีว่า
ภาครัฐบาลคือผู้ออกกฎระเบียบข้อบังคับ ทำหน้าที่ควบคุมเพื่อให้การดำเนินธุรกิจของบริษัทฯ
เป็นไปด้วยความยุติธรรมและมีความโปร่งใส บริษัทฯ ตระหนักถึงความสำคัญของการปฏิบัติตามกฎ
ระเบียบ ข้อบังคับ รวมทั้งกฎหมายต่างๆ ที่เกี่ยวข้องกับการดำเนินงานของบริษัทฯ
และได้รวมการสอบทานการปฏิบัติตามระเบียบข้อบังคับต่างๆ
ให้เป็นหนึ่งในหน้าที่ของ ฝ่ายตรวจสอบภายใน ซึ่งมีผู้ตรวจสอบภายในที่มีคุณสมบัติเป็นหัวหน้าฝ่าย
โดยผู้ตรวจสอบภายในได้จัดทำรายงานสอบทานการปฏิบัติตามกฎระเบียบต่างๆ ประจำปี
และรายงานผลโดยตรงต่อคณะกรรมการตรวจสอบ ตามรายละเอียดที่กล่าว ในหัวข้อ
“รายงานคณะกรรมการตรวจสอบ” ในรายงานนี้

ด้านสิ่งแวดล้อม: บริษัทฯ ตระหนักดีว่าการจัดการด้านการขนส่งทางทะเลที่ขาดความรับผิดชอบนั้น
จะก่อให้เกิด ผลกระทบทางด้านสิ่งแวดล้อมที่รุนแรง โดยเฉพาะอย่างยิ่งมลพิษทางน้ำ
และ/หรือมลพิษทางอากาศ ดังนั้นบริษัทฯ จึงมี ความมุ่งมั่นที่จะปกป้องและอนุรักษ์สิ่งแวดล้อม
โดยให้ความสำคัญเทียบเท่ากับปัจจัยทางด้านการค้าและการดำเนินธุรกิจบริษัทฯ
และส่งเสริมการปฏิบัติตามนโยบายนี้ ซึ่งได้รายงานส่วนนี้ภายใต้หัวข้อ
“รายงานการพัฒนาเพื่อความยั่งยืน”  ในรายงานนี้

การเคารพหลักสิทธิมนุษยชนสากล: บริษัทฯ กำหนดให้กรรมการ ผู้บริหารและพนักงานของบริษัทฯ
ทุกคนต้องปฎิบัติตามหลักสิทธิมนุษยชนอย่างเคร่งครัด
ให้ความรู้ความเข้าใจในหลักสิทธิมนุษยชนสากลแก่พนักงานเพื่อนำไปปฏิบัติเป็นส่วนหนึ่งในการดำเนินงานและไม่สนับสนุนกิจกรรมใดๆ
ที่ละเมิดหลักสิทธิมนุษยชน

จรรยาบรรณว่าด้วยทรัพย์สินทางปัญญา: บริษัทฯ กำหนดให้กรรมการ
ผู้บริหารและพนักงานของบริษัทฯ
ทุกคนต้องมีความรอบคอบและความระมัดระวังในการใช้งานทรัพย์สินทางปัญญา

นโยบายเกี่ยวกับการป้องกันการทุจริตและการให้สินบน: บริษัทฯ กำหนดให้กรรมการ
ผู้บริหารและพนักงาน มีแนวทางปฏิบัติเกี่ยวกับการป้องกันการทุจริตและการให้สินบนดังนี้

-   การรับหรือให้ทรัพย์สินหรือประโยชน์อื่นใดที่อาจสร้างแรงจูงใจในการตัดสินใจอย่างไม่ชอบธรรมควรดำเนินการอย่าง
    ถูกต้อง ตรงไปตรงมาและต้องมั่นใจได้ว่าการดำเนินการนั้นจะไม่ทำให้เกิดข้อครหา
    หรือทำให้บริษัทฯ เสื่อมเสียชื่อเสียง สิ่งของที่กรรมการบริษัทฯ
    ได้รับโดยปกติแล้วจะเก็บไว้ในสำนักงาน หรือแจกจ่ายให้กับพนักงานในบริษัทฯ

-   การจัดซื้อต้องดำเนินตามขั้นตอนที่กำหนดไว้ตามระเบียบของบริษัทฯ
    และมีความเป็นธรรมแก่ผู้ที่มีส่วนเกี่ยวข้อง
    โดยการตัดสินใจต้องคำนึงถึงความสมเหตุสมผลด้านราคา คุณภาพและบริการที่ได้รับ
    รวมทั้งต้องสามารถตรวจสอบได้อย่างโปร่งใส

-   ในการทำธุรกรรมกับภาครัฐ บริษัทฯ
    จะต้องหลีกเลี่ยงการกระทำที่อาจจูงใจให้รัฐหรือพนักงานของรัฐดำเนินการที่ไม่ถูกต้องเหมาะสม
    อย่างไรก็ดีการสร้างความสัมพันธ์อันดีระหว่างกันหรือการกระทำใดๆ
    ในขอบเขตที่เหมาะสมและเป็นธรรมเนียมปฏิบัตินั้นสามารถกระทำได้ เช่น
    การส่งสารเพื่อเป็นการแสดงความยินดี หรือการให้ช่อดอกไม้ในโอกาสต่างๆ เป็นต้น

4. การเปิดเผยข้อมูลและความโปร่งใส

บริษัทฯ มีการดูแลกระบวนการเปิดเผยข้อมูลสำคัญที่เกี่ยวข้องกับบริษัทฯ อย่างเข้มงวด
ทั้งข้อมูลทางการเงินและข้อมูลที่มิใช่ข้อมูลทางการเงินและรายงานอื่นๆ
โดยข้อมูลจะต้องเปิดเผยอย่างถูกต้อง ครบถ้วน ทันเวลา โปร่งใส
โดยผ่านช่องทางที่ถูกต้องและผู้ใช้ข้อมูลสามารถเข้าถึงข้อมูลได้อย่างเท่าเทียมกันและมีความน่าเชื่อถือ

4.1 รายงานของคณะกรรมการบริษัทฯ

คณะกรรมการบริษัทฯ เป็นผู้รับผิดชอบต่องบการเงินของบริษัทฯ
และบริษัทย่อยและสารสนเทศทางการเงินที่ปรากฏในรายงานนี้
โดยมีการนำเสนอรายงานความรับผิดชอบของคณะกรรมการบริษัทฯ
ต่อรายงานทางการเงินควบคู่กับรายงานของผู้สอบบัญชีรับอนุญาตและงบการเงินที่ตรวจสอบแล้วในรายงานนี้

4.2 ค่าตอบแทนกรรมการและผู้บริหาร

ที่ประชุมคณะกรรมการบริษัทฯ ได้แต่งตั้งคณะกรรมการพิจารณาค่าตอบแทน เมื่อวันที่ 15 พฤศจิกายน
2550 เพื่อทำหน้าที่ดูแลเรื่องการจ่ายค่าตอบแทนของกรรมการและผู้บริหารระดับสูง
โดยการนำเสนอค่าตอบแทนของกรรมการ ข้อแนะนำและความเห็นของคณะกรรมการบริษัทฯ
เกี่ยวกับค่าตอบแทนกรรมการจะนำเสนอเพื่อขออนุมัติจากที่ประชุมผู้ถือหุ้น
ทั้งนี้รายละเอียดเกี่ยวกับคณะกรรมการพิจารณาค่าตอบแทน เช่น รายชื่อสมาชิก คุณสมบัติ
บทบาทหน้าที่ความรับผิดชอบและหลักเกณฑ์การกำหนดค่าตอบแทนได้เปิดเผยข้อมูลบนเว็บไซต์ของบริษัทฯ
และเปิดเผยภายใต้หัวข้อ “โครงสร้าง การจัดการ” ในรายงานนี้.

ในปี 2554 และ 2553 บริษัทฯ ได้จ่ายค่าตอบแทนกรรมการบริษัทฯ เป็นจำนวนที่กำหนดเป็นรายปี
ซึ่งได้รับอนุมัติจากที่ประชุมผู้ถือหุ้น ดังรายละเอียดดังต่อไปนี้

[]

สำหรับค่าตอบแทนของกรรมการบริหารและผู้บริหารประกอบด้วยเงินเดือน โบนัส
(โบนัสที่จ่ายในระหว่างปีเป็นโบนัสที่อ้างอิงมาจากผลประกอบการของบริษัทฯ ในช่วง 3 ปีที่ผ่านมา)
และอื่นๆ เช่น ค่าภาษีเงินได้ ค่าเช่าบ้าน ซึ่งในระหว่างปี 2554 และปี 2553 บริษัทฯ
และบริษัทย่อย ได้จ่ายค่าตอบแทนให้กรรมการบริหารและผู้บริหาร ดังรายละเอียดต่อไปนี้

[]

การเทียบเคียงค่าตอบแทน ประธานคณะกรรมการบริษัทฯ กรรมการ
ประธานคณะกรรมการตรวจสอบ กรรมการตรวจสอบ และผู้บริหารระหว่างบริษัทฯ
กับกลุ่มบริษัททั่วไปและกลุ่มธุรกิจบริการ มีดังรายละเอียดข้างล่างนี้

[]

[]

4.3 ความสัมพันธ์กับผู้ลงทุน

คณะกรรมการบริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั้งรายงานข้อมูลทางการเงินและข้อมูลทั่วไป
ตลอดจนข้อมูลสำคัญที่อาจมีผลกระทบต่อราคาหลักทรัพย์ของบริษัทฯ
โดยได้เผยแพร่ข้อมูลข่าวสารต่างๆ ดังกล่าว เพื่อให้ผู้ลงทุนและผู้ที่เกี่ยวข้องรับทราบ
โดยผ่านช่องทางการเผยแพร่ข้อมูลต่างๆ ของตลาดหลักทรัพย์ฯ เว็บไซต์ของบริษัทฯ
จดหมายแจ้งข่าวและจากการติดต่อกับกรรมการผู้จัดการ ซึ่งบริษัทฯ ให้ความสำคัญต่อผู้ลงทุน ดังนั้น
ผู้บริหารระดับสูงจะเป็นผู้รับผิดชอบในส่วนที่เกี่ยวกับการบริการนักลงทุนด้วย บริษัทฯ ได้กำหนดบุคคล
เพื่อให้บริการข้อมูลข่าวสารสำหรับผู้ลงทุน ผู้ถือหุ้น นักวิเคราะห์และประชาชนทั่วไป
ซึ่งมีรายละเอียดดังนี้

[]

บริษัทฯ ได้เข้าร่วมกิจกรรมนักลงทุนสัมพันธ์ต่างๆ มากมาย
โดยมีกรรมการผู้จัดการได้เข้าร่วมกิจกรรม
ซึ่งรายละเอียดของกิจกรรมนักลงทุนสัมพันธ์ในช่วงสามปีที่ผ่านมา มีดังนี้

[]

5. ความรับผิดชอบของคณะกรรมการบริษัทฯ

5.1 โครงสร้างคณะกรรมการบริษัทฯ

จำนวนของกรรมการในคณะกรรมการบริษัทฯ
มีสัดส่วนที่สัมพันธ์และเหมาะสมกับขนาดของกิจการและความซับซ้อน ทางธุรกิจของบริษัทฯ
ซึ่งในปัจจุบัน คณะกรรมการบริษัทฯ มีจำนวน 12 ท่าน ประกอบด้วยกรรมการบริหาร 3 ท่าน
และกรรมการ 1 ท่าน
ซึ่งทำหน้าที่บริหารและปฏิบัติงานเต็มเวลาเหมือนพนักงานประจำในบริษัทย่อยของบริษัทฯ
กรรมการที่ไม่ได้เป็นกรรมการ บริหาร 2 ท่าน และกรรมการอิสระ 6 ท่าน
(เท่ากับกึ่งหนึ่งของกรรมการบริษัทฯ ทั้งคณะ) และมีคณะกรรมการตรวจสอบซึ่ง
ประกอบด้วยกรรมการอิสระทั้งหมด

คำจำกัดความ

กรรมการบริหาร (Executive Director)

คือ กรรมการที่มีส่วนเกี่ยวข้องกับการบริหารจัดการเต็มเวลาของบริษัทฯ
และได้รับค่าตอบแทนรายเดือนเป็นประจำจาก บริษัทฯ ในรูปของเงินเดือนหรือผลตอบแทนอื่นๆ
ที่เทียบเท่า

กรรมการอิสระ (Independent Director)

คือ กรรมการที่เป็นอิสระจากฝ่ายบริหารจัดการ
ไม่มีความสัมพันธ์ทางธุรกิจหรือกิจกรรมอื่นใดที่เกี่ยวข้องและไม่มีหน้าที่
ในการบริหารจัดการในบริษัทฯ และหรือบริษัทย่อย ซึ่งอาจมีผลกระทบต่อผลประโยชน์ของบริษัทฯ
และ/หรือผู้ถือหุ้น บริษัทฯ ได้

กำหนดคุณสมบัติของกรรมการอิสระ ตามกฎ ระเบียบ
ข้อบังคับของตลาดหลักทรัพย์แห่งประเทศไทยและสำนักงานคณะกรรมการ
กำกับหลักทรัพย์และตลาดหลักทรัพย์

คุณสมบัติของกรรมการอิสระของบริษัทฯ

-   ถือหุ้นไม่เกินร้อยละ 1 ของทุนชำระแล้วของบริษัทฯ บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ให้นับรวมหุ้น ที่ถือโดยผู้ที่เกี่ยวข้องด้วย

-   เป็นกรรมการที่ไม่มีส่วนร่วมในการบริหารงานบริษัทฯ บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ ของบริษัทฯ

-   เป็นกรรมการที่ไม่มีความสัมพันธ์ทางธุรกิจกับบริษัทฯ
    ตามข้อกำหนดของสำนักงานคณะกรรมการกำกับหลักทรัพย์และ ตลาดหลักทรัพย์
    รวมถึงไม่มีผลประโยชน์หรือส่วนได้ส่วนเสียไม่ว่าทางตรงหรือทางอ้อม
    ทั้งในการบริหารด้านการเงินและการ บริหารงานของบริษัทฯ บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัทฯ

-   เป็นกรรมการที่ไม่ใช่เป็นผู้ที่มีความสัมพันธ์ทางสายโลหิตหรือความสัมพันธ์ทางกฎหมาย
    รวมถึงผู้ที่เกี่ยวข้องหรือ ญาติสนิทของกรรมการบริหารผู้บริหาร ผู้ถือหุ้นรายใหญ่
    หรือผู้มีอำนาจควบคุมของบริษัทฯ

-   เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัทฯ
    ผู้ถือหุ้นรายใหญ่ หรือผู้ถือหุ้น ซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

-   สามารถปฏิบัติหน้าที่แสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัทฯ

-   โดยไม่ได้อยู่ภายใต้การควบคุมของกรรมการบริหาร หรือผู้ถือหุ้นรายใหญ่ของบริษัทฯ
    รวมทั้งผู้ที่เกี่ยวข้องหรือญาติสนิทของ บุคคลดังกล่าว

คำนิยามของผู้ที่เกี่ยวข้อง

ผู้ที่เกี่ยวข้อง ความหมายจะรวมถึงผู้ที่มีความสัมพันธ์หรือเกี่ยวข้องกับบริษัทฯ
ในระดับที่ทำให้กรรมการอิสระไม่สามารถ ทำหน้าที่ได้อย่างอิสระหรือคล่องตัว เช่น คู่ค้า ลูกค้า
เจ้าหนี้ ลูกหนี้ หรือผู้ที่มีความเกี่ยวข้องทางธุรกิจอย่างมีนัยสำคัญ เป็นต้น

บทบาท หน้าที่และความรับผิดชอบของกรรมการอิสระ

-   สามารถเข้าถึงสารสนเทศทางการเงินและทางธุรกิจอื่นอย่างเพียงพอที่จะปฏิบัติหน้าที่ของตนได้อย่างมีประสิทธิผล

-   เข้าร่วมประชุมคณะกรรมการและคณะอนุกรรมการเป็นประจำทุกครั้ง
    รวมทั้งตั้งประเด็นคำถามในที่ประชุมเพื่อให้มั่นใจ
    ว่าผลประโยชน์ของผู้ถือหุ้นและผู้มีส่วนได้เสียอื่นของบริษัทฯ
    ได้รับความคุ้มครองและเพื่อให้มั่นใจว่าบริษัทฯ มีการปฏิบัติตามข้อ พึงปฏิบัติที่ดี

-   มีความสามารถและเต็มใจที่จะเรียนรู้ธุรกิจของบริษัทฯ
    พร้อมที่จะแสดงความเห็นอย่างเป็นอิสระ ตลอดจนอุทิศเวลาและ
    ทุ่มเทความสนใจที่จำเป็นให้กับบริษัทฯ

-   จัดให้มีการประชุมในส่วนกรรมการอิสระเป็นประจำและหาโอกาสเข้าพบผู้บริหารบริษัทฯ
    เพื่อพูดคุยในประเด็นที่เกี่ยวข้อง กับการบริหารงาน

-   จัดทำหนังสือยืนยันถึงความเป็นอิสระในวันที่ได้รับการแต่งตั้งให้ดำรงตำแหน่งกรรมการอิสระและกรณีที่ถูกร้องขอ

-   กำหนดวาระการดำรงตำแหน่งที่ชัดเจนและไม่มีกรรมการอิสระท่านใดที่ดำรงตำแหน่งเกินกว่าวาระที่กำหนด
    อย่างไรก็ตาม
    เป็นการยากที่จะค้นหาผู้ที่มีความเหมาะสมที่จะเข้ามารับตำแหน่งกรรมการอิสระแทน
    อีกทั้งเมื่อพิจารณาถึงความสัมพันธ์ของ กรรมการอิสระ
    และความเข้าใจในธุรกิจตลอดระยะเวลาที่ดำรงตำแหน่งนำมาพิจารณา ดังนั้น ณ
    ปัจจุบันจึงยังไม่มีการกำหนด เพดานสูงสุดของวาระการดำรงตำแหน่งสำหรับกรรมการอิสระ
    นอกจากวาระตามที่กฎหมายกำหนด

คณะกรรมการอื่นๆ

คณะกรรมการบริษัทฯ ได้แต่งตั้งคณะกรรมการตรวจสอบ
ซึ่งถือเป็นส่วนหนึ่งของนโยบายการกำกับดูแลกิจการที่ดีของบริษัทฯ
โดยรายละเอียดของสมาชิกของคณะกรรมการตรวจสอบ
ตลอดจนหน้าที่และความรับผิดชอบได้กล่าวไว้ ภายใต้หัวข้อ “โครงสร้างการจัดการ” และ
“รายงานของคณะกรรมการตรวจสอบ” ในแบบแสดงรายการข้อมูลประจำปีนี้

ที่ประชุมคณะกรรมการบริษัทฯ เมื่อวันที่ 15 พฤศจิกายน 2550
ได้แต่งตั้งคณะกรรมการพิจารณาค่าตอบแทนและคณะ กรรมการสรรหา ต่อมาเมื่อวันที่ 9 พฤศจิกายน
2552 ที่ประชุมคณะกรรมการบริษัทฯ ได้แต่งตั้งกรรมการท่านเดิมเป็นคณะ
กรรมการพิจารณาค่าตอบแทนและคณะกรรมการสรรหา ทั้งนี้รายละเอียดของคณะกรรมการทั้งสองชุด
เช่น รายชื่อ จำนวนสมาชิก คุณสมบัติ บทบาทหน้าที่และความรับผิดชอบ
ได้เปิดเผยบนเว็บไซต์ของบริษัทฯ และภายใต้หัวข้อ “โครงสร้างการจัดการ”
ในแบบแสดงรายการข้อมูลประจำปีนี้

การรวมหรือแยกตำแหน่ง

ประธานคณะกรรมการบริษัทฯ เป็นกรรมการอิสระตามความหมายของตลาดหลักทรัพย์ฯ
และไม่มีความสัมพันธ์ใดๆ กับ ฝ่ายบริหาร
อีกทั้งประธานกรรมการไม่เป็นบุคคลเดียวกันกับกรรมการผู้จัดการและไม่มีความสัมพันธ์ใดๆ
กับกรรมการผู้จัดการ ทั้งนี้เพื่อเป็นการแบ่งแยกหน้าที่
ระหว่างการกำหนดนโยบายและการบริหารนโยบายที่กำหนดไว้

เลขานุการบริษัทฯ

สำหรับการกำกับดูแลกิจการที่ดี บริษัทฯ ได้แต่งตั้งเลขานุการบริษัทฯ ซึ่งได้แก่ นางสาวสมปรารถนา
เทพนภาเพลิน โดย มีบทบาทหน้าที่ตามพระราชบัญญัติหลักทรัพย์และตลาดหลักทรัพย์
เพื่อรับผิดชอบในการดูแลและให้คำแนะนำแก่คณะกรรมการ และผู้บริหารเกี่ยวกับกฎเกณฑ์ต่างๆ
ที่ต้องปฏิบัติ และการกำกับดูแลกิจการที่ดีของบริษัทฯ และรับผิดชอบจัดการประชุมคณะ
กรรมการและการประชุมผู้ถือหุ้น รวมถึงช่วยคณะกรรมการดูแลให้มีการปฏิบัติตามมติดังกล่าว
และการรักษาเอกสารข้อมูล

5.2 บทบาท หน้าที่และความรับผิดชอบ

ภาวะผู้นำและวิสัยทัศน์

คณะกรรมการบริษัทฯ เป็นผู้มีส่วนสำคัญในการกำหนดทิศทางการดำเนินงานของบริษัทฯ
ไปสู่เป้าหมายและ วัตถุประสงค์ที่กำหนดไว้และเป็นผู้ที่มีบทบาทสำคัญในการกำหนดภารกิจ วิสัยทัศน์
คุณค่าขององค์กร แผนกลยุทธ์ การดำเนิน ธุรกิจ การกำหนดอำนาจหน้าที่
การบริหารที่มีประสิทธิภาพและการจัดการดำเนินงานของบริษัทฯ รวมถึงการกำกับดูแลกิจการของ
องค์กรเพื่อให้บรรลุวัตถุประสงค์ และให้เป็นไปตามนโยบายของบริษัทฯ
และให้สอดคล้องกับกฎหมายต่างๆ โดยคณะกรรมการ บริษัทฯ ประกอบด้วยผู้มีความรู้ ความสามารถ
ประสบการณ์ที่เกี่ยวข้องกับธุรกิจ และมีคุณสมบัติที่จะปฏิบัติงานได้ตามหน้าที่และ ความรับผิดชอบ
โดยยึดถือมาตรฐานสูงสุดของหลักจรรยาบรรณทางธุรกิจ

คณะกรรมการบริษัทฯ
เป็นผู้พิจารณากำหนดบทบาทหน้าที่และความรับผิดชอบของคณะกรรมการชุดต่างๆ อย่างชัดเจน
ดังรายละเอียดในหัวข้อ “โครงสร้างการจัดการ” ในแบบแสดงรายการข้อมูลประจำปีนี้

นโยบายเกี่ยวกับการกำกับดูแลกิจการ

บริษัทฯ
ตระหนักถึงความสำคัญและความจำเป็นต่อการดำเนินธุรกิจให้มีการเจริญเติบโตและเพิ่มมูลค่าให้แก่ ผู้ถือหุ้นในระยะยาว
คณะกรรมการบริษัทฯ จึงได้กำหนดนโยบายเกี่ยวกับการกำกับดูแลกิจการขึ้น
โดยคณะกรรมการบริษัทฯ มีความมุ่งมั่นและเสริมสร้างการกำกับดูแลกิจการ
โดยรวมถึงการกำหนดนโยบายและทิศทางการดำเนินงานของบริษัทฯ
การให้ความสำคัญต่อความเพียงพอของระบบการควบคุมและการตรวจสอบภายใน
การกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้นภายใต้กรอบข้อกำหนดของกฎหมายด้วยความโปร่งใส
และจริยธรรมทางธุรกิจที่ดีและได้จัดทำคู่มือนโยบายการกำกับดูแลกิจการขึ้นอย่างเป็นลายลักษณ์อักษรและประกาศให้
พนักงานในทุกระดับชั้นได้รับทราบ ทั้งนี้เพื่อให้ผู้ที่เกี่ยวข้องทุกฝ่ายของบริษัทฯ ได้มีความตระหนัก
และให้ความสำคัญ ด้านการกำกับดูแลกิจการที่ดี รวมทั้งได้เปิดเผยนโยบายดังกล่าว
ไว้ในเว็บไซต์ของบริษัทฯ

คู่มือนโยบายการกำกับดูแลกิจการของบริษัทฯ ครอบคลุมหลักสำคัญ 5 ส่วนดังต่อไปนี้

1. สิทธิและความเท่าเทียมกันของผู้ถือหุ้นและผู้มีส่วนได้เสีย

2. โครงสร้าง บทบาท หน้าที่ ความรับผิดชอบและความเป็นอิสระของคณะกรรมการบริษัทฯ

3. การเปิดเผยข้อมูลและความโปร่งใส

4. การควบคุมและการบริหารความเสี่ยง

5. จริยธรรมธุรกิจ

คณะกรรมการบริษัทฯ ยังกำหนดให้มีการทบทวนนโยบายการกำกับดูแลกิจการ
รวมทั้งการประเมินผลการปฏิบัติตามคู่มือนโยบายดังกล่าวเป็นประจำทุกปี ทั้งนี้
เพื่อให้คู่มือนโยบายการกำกับดูแลกิจการของบริษัทฯ ได้มีการปรับปรุงให้มีความ
ทันสมัยและเหมาะสมกับสถานการณ์ปัจจุบัน

การประชุมคณะกรรมการบริษัทฯ ในปี 2554 ได้มีการพิจารณาเรื่อง
“การประเมินการกำกับดูแลกิจการ” (Corporate Governance Self- Assessment)
โดยมีหัวข้อสำหรับการประเมินเป็นไปตามแนวทางของตลาดหลักทรัพย์ฯ
และสมาคมส่งเสริมสถาบันกรรมการบริษัทไทย
ซึ่งผลการประเมินการกำกับดูแลกิจการโดยรวมอยู่ในเกณฑ์ที่ดีมากและคณะกรรมการบริษัทฯ
จะนำผลการประเมินที่ได้ไปปรับปรุงการกำกับดูแลกิจการให้ดียิ่งขึ้นต่อไป โดยบริษัทฯ
มีความตั้งใจที่จะประเมินการกำกับดูแลกิจการเป็นประจำทุกปี
ซึ่งเป็นไปตามหลักการกำกับดูแลกิจการที่ดี ซึ่งการประเมินการกำกับดูแลกิจการครั้งต่อไปจะมีขึ้นในปี
2555

จริยธรรมธุรกิจ

บริษัทฯ ได้ออกประกาศข้อพึงปฏิบัติเกี่ยวกับจรรยาบรรณของกรรมการ ผู้บริหารและพนักงาน
เพื่อยึดถือเป็นแนวทางในการปฏิบัติหน้าที่ให้ประสบผลสำเร็จตามภารกิจของบริษัทฯ
ด้วยความโปร่งใส ซื่อสัตย์ สุจริตและเที่ยงธรรม และบริษัทฯ
ได้เปิดเผยรายละเอียดนี้ไว้ในเว็บไซต์ของบริษัทฯ

ความขัดแย้งทางผลประโยชน์

เพื่อเป็นการป้องกันรายการที่อาจมีความขัดแย้งทางผลประโยชน์ คณะกรรมการบริษัทฯ
และคณะกรรมการตรวจสอบ จึงได้ดูแลอย่างรอบคอบ
เมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่อาจจะก่อให้เกิดความขัดแย้งทางผลประโยชน์ไว้อย่างเป็นลายลักษณ์อักษร
ดังนี้

รายการที่อาจมีความขัดแย้งทางผลประโยชน์

คณะกรรมการบริษัทฯ
ทราบเป็นอย่างดีถึงรายการที่อาจนำมาซึ่งความขัดแย้งทางผลประโยชน์และรายการที่เกี่ยวโยงกันและได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์แห่งประเทศไทย
และคณะกรรมการกำกับหลักทรัพย์และตลาดหลักทรัพย์
อีกทั้งการปฏิบัติตามนโยบาย/แนวทางของบริษัทฯ
โดยราคาและเงื่อนไขเสมือนทำรายการกับบุคคลภายนอก (Arms-Length Basis)
เป็นไปโดยปกติมาตรฐานทางการค้าทั่วไปและได้เปิดเผยรายละเอียดมูลค่ารายการคู่สัญญา
เหตุผล/ความจำเป็นไว้ในรายงานและแบบ 56-1 อย่างครบถ้วนแล้ว

อีกทั้งคณะกรรมการตรวจสอบ
และฝ่ายตรวจสอบภายในมีการวางแผนงานตรวจสอบเรื่องการทำรายการที่อาจมีความขัดแย้งทางผลประโยชน์
โดยจัดให้มีการบรรจุเรื่องดังกล่าวไว้ในแผนการตรวจสอบภายในเป็นประจำทุกปี สำหรับปี 2554
ผู้ตรวจสอบภายในได้ตรวจสอบรายการดังกล่าวและได้รายงานต่อคณะกรรมการตรวจสอบ
เมื่อการประชุมคณะกรรมการตรวจสอบครั้งที่ 1/2555 ในเดือนมกราคม 2555 พบว่าบริษัทฯ
มีนโยบายการอนุมัติรายการเพื่อป้องกันการทำรายการที่อาจมีความขัดแย้งทาง ผลประโยชน์
โดยรายการที่บริษัทฯ มีอยู่ในปัจจุบันเป็นรายการที่มีความจำเป็นต่อการดำเนินธุรกิจของบริษัทฯ
และเป็นไปตามมาตรฐานทางการค้าการแข่งขันโดยทั่วไป โดยยึดถือราคาตลาดเป็นสำคัญ
และเพื่อประโยชน์สูงสุดของบริษัทฯ
รวมทั้งได้มีการเปิดเผยข้อมูลดังกล่าวในรายงานอย่างเพียงพอแล้ว

นอกจากนี้
ฝ่ายตรวจสอบภายในยังได้สอบทานการปฏิบัติตามประกาศคณะกรรมการตลาดหลักทรัพย์แห่งประเทศไทยเรื่องการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน
พ.ศ. 2546 และที่มีการแก้ไขเพิ่มเติม และประกาศคณะกรรมการกำกับตลาดทุนที่ ทจ.21/2551
เรื่องหลักเกณฑ์ในการทำรายการที่เกี่ยวโยงกันและที่มีการแก้ไขเพิ่มเติม
รวมถึงหนังสือเวียนคณะกรรมการกำกับหลักทรัพย์และตลาดหลักทรัพย์
เรื่องคำแนะนำในการปฏิบัติตามมาตรา 89/12 (1)
แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
ของสำนักงานคณะกรรมการกำกับหลักทรัพย์และตลาดหลักทรัพย์ ซึ่งรายการที่เกี่ยวโยงกัน
ได้เปิดเผยไว้ในหัวข้อ “รายการที่เกี่ยวโยงกัน”
ในรายงานนี้และรายงานผลการสอบทานต่อคณะกรรมการบริษัทฯ แล้ว ซึ่งคณะกรรมการบริษัทฯ
เห็นว่ารายการเกี่ยวโยงกันของบริษัทฯ เป็นรายการที่เหมาะสม และเพื่อประโยชน์สูงสุดของบริษัทฯ

การจัดทำรายงานการถือครอง/ซื้อขายหลักทรัพย์ของบริษัทฯ

เพื่อกำกับดูแลด้านการใช้ข้อมูลภายใน บริษัทฯ ได้กำหนดให้กรรมการ ซึ่งหมายรวมถึง
คู่สมรสต้องรายงานการถือครอง/ซื้อขายหลักทรัพย์ของบริษัทฯ ให้ทราบทุกครั้งที่มีการซื้อขาย
การเปลี่ยนแปลงในการถือครอง/ซื้อขายหลักทรัพย์ของกรรมการกำหนดให้มีการรายงานให้ที่ประชุมคณะกรรมการบริษัทฯ
ทราบทุกไตรมาส

ระบบการควบคุมและการตรวจสอบภายใน

บริษัทฯ
ได้ตระหนักถึงความสำคัญต่อระบบควบคุมภายในระดับปฏิบัติงานเพื่อให้การดำเนินงานเป็นไปอย่างมี
ประสิทธิภาพ จึงได้กำหนดอำนาจ หน้าที่ ในการดำเนินงานของผู้ปฏิบัติงาน ผู้บริหาร
ไว้เป็นลายลักษณ์อักษรอย่างชัดเจน มีการควบคุมดูแลการใช้ทรัพย์สินของบริษัทฯ
เพื่อให้เกิดประโยชน์สูงสุดต่อบริษัทฯ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อรักษาไว้ซึ่งการถ่วงดุลและตรวจสอบระหว่างกันอย่างเหมาะสม นอกจากนี้
ยังมีระบบการควบคุมภายในที่เกี่ยวข้องกับทางการเงินและบัญชี โดยบริษัทฯ
ได้จัดให้มีระบบรายงานที่ชัดเจน และเพียงพอเสนอผู้บริหารสายงานที่รับผิดชอบ

บริษัทฯ มีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลัก
และกิจกรรมการทางการเงินที่สำคัญของบริษัทฯ
ได้ดำเนินการอย่างมีประสิทธิภาพภายใต้แนวทางที่กำหนดและกฎหมายที่เกี่ยวข้อง เพื่อให้มั่นใจว่า
บริษัทฯ มีการปฏิบัติตามกฎหมาย และกฎระเบียบที่เกี่ยวข้องกับธุรกิจของบริษัทฯ
โดยฝ่ายตรวจสอบภายในมีการตรวจสอบการปฏิบัติงานแต่ละแผนกและรายงานผลตรงต่อคณะกรรมการตรวจสอบเพื่อให้หน่วยงานตรวจสอบภายในมีความเป็นอิสระจากผู้บริหาร

สำหรับการควบคุมภายในที่เกี่ยวข้องกับทางการเงินและบัญชี บริษัทฯ
ได้จัดให้มีระบบรายงานที่ชัดเจนและเพียงพอ เสนอผู้บริหารสายงานที่รับผิดชอบ
ทั้งนี้เพื่อให้บรรลุวัตถุประสงค์ดังต่อไปนี้

1. เพื่อความมีประสิทธิภาพและประสิทธิผลของการปฏิบัติงาน
รวมทั้งการใช้ทรัพยากรเพื่อก่อให้เกิดประโยชน์สูงสุดต่อบริษัทฯ

2. เพื่อความถูกต้อง เชื่อถือได้และทันเวลาของรายงานทางการเงิน

3. เพื่อให้การปฏิบัติงานของบริษัทฯ เป็นไปตามกฎระเบียบ ข้อบังคับ รวมทั้งกฎหมายต่างๆ
ที่เกี่ยวข้อง

คณะกรรมการบริษัทฯ
ได้ตระหนักและให้ความสำคัญต่อการบริหารความเสี่ยงและมีหน้าที่รับผิดชอบโดยตรงในการ บริหารความเสี่ยงขององค์กร
โดยมีวัตถุประสงค์เพื่อสนับสนุนการปฏิบัติงานของฝ่ายจัดการของบริษัทฯ
ให้ดำเนินไปอย่างรัดกุมมีประสิทธิภาพ ประสิทธิผลและบรรลุวัตถุประสงค์ ทางคณะกรรมการบริษัทฯ
ได้กำหนดและเปิดเผยนโยบายบริหารความเสี่ยงและการควบคุมภายในบนเว็บไซต์ของบริษัทฯ
และในหัวข้อ “การควบคุมภายใน” ในรายงานนี้

การประชุมคณะกรรมการบริษัทฯ

คณะกรรมการบริษัทฯ มีการประชุมโดยปกติเป็นประจำทุกไตรมาส
(ยกเว้นในไตรมาสแรกที่อาจจะมีการประชุมคณะกรรมการ 2 ครั้ง)
และมีการประชุมพิเศษเพิ่มตามความจำเป็น โดยมีการกำหนดวาระการประชุมอย่างชัดเจน ล่วงหน้า
และมีวาระพิจารณาติดตามผลการดำเนินงานเป็นประจำ โดยเลขานุการบริษัทฯ
ได้จัดส่งหนังสือเชิญประชุมพร้อมระเบียบวาระการประชุมและเอกสารประกอบการพิจารณาในแต่ละวาระก่อนการประชุมล่วงหน้าอย่างน้อย
7 วัน เพื่อให้คณะกรรมการบริษัทฯ ได้มีเวลาศึกษาข้อมูลอย่างเพียงพอก่อนเข้าร่วมประชุม

โดยปกติการประชุมคณะกรรมการบริษัทฯ จะมีขึ้นภายหลังจากการประชุมคณะกรรมการตรวจสอบ 7
ถึง 10 วัน
ทั้งนี้เพื่อให้รายงานการประชุมของคณะกรรมการตรวจสอบได้ถูกเสนอเข้าไปในการประชุมคณะกรรมการบริษัทฯ
เพื่อให้คณะกรรมการบริษัทฯ พิจารณาและรับทราบ
อย่างไรก็ตามในกรณีที่กรรมการท่านใดมีข้อสงสัยหรือคำถาม
กรรมการท่านนั้นสามารถสอบถามข้อสงสัยหรือคำถามดังกล่าวได้โดยตรงกับผู้บริหารบริษัทฯ
ได้ตลอดเวลา

ในการประชุมคณะกรรมการบริษัทฯ ทุกครั้ง
ได้มีการจดบันทึกการประชุมและจัดทำอย่างเป็นลายลักษณ์อักษร มีการตรวจสอบ
และรับรองรายงานการประชุมดังกล่าวจากคณะกรรมการบริษัทฯ โดยเลขานุการบริษัทฯ
เป็นผู้จัดเก็บรายงานการประชุม พร้อมให้คณะกรรมการบริษัทฯ และผู้ที่เกี่ยวข้องตรวจสอบได้

ปกติการประชุมแต่ละครั้งจะใช้เวลาประมาณ 2 - 3 ชั่วโมง โดยในปี 2554
ที่ผ่านมาคณะกรรมการบริษัทฯ มีการประชุมตามวาระปกติจำนวน 4 ครั้ง (ปี 2553: 4 ครั้ง)
และมีการประชุมตามวาระพิเศษจำนวน 1 ครั้ง (ปี 2553: ไม่มีการประชุมตามวาระพิเศษ)
โดยการเข้าร่วมประชุมของกรรมการบริษัทฯ แต่ละท่านสรุปได้ดังนี้

[]

* กรรมการที่ลาออกในปี 2554 เนื่องจากหลักเกณฑ์การจำกัดอายุของกรรมการบริษัทฯ
ตามที่กำหนดไว้ในนโยบายการกำกับดูแลกิจการของบริษัทฯ ซึ่งการลาออกมีผลตั้งแต่วันที่ 14 มีนาคม
2554

** กรรมการใหม่ที่ได้รับการแต่งตั้งในปี 2554 แทนกรรมการที่ลาออกไป

คณะกรรมการที่ไม่เป็นผู้บริหารสามารถจัดให้มีการประชุมระหว่างกัน
เพื่อที่จะพูดคุยในประเด็นที่เกี่ยวข้องกับการบริหารงานและผลการดำเนินงานของกรรมการที่เป็นผู้บริหารได้

การประเมินคณะกรรมการบริษัทฯ

การประชุมคณะกรรมการบริษัทฯ เมื่อวันที่ 4 สิงหาคม 2554 ได้มีการพิจารณาเรื่อง
“การประเมินการปฏิบัติงานของคณะกรรมการบริษัทฯ” (Board Self Assessment)
ซึ่งมีหัวข้อสำหรับการประเมินเป็นไปตามแนวทางของตลาดหลักทรัพย์ฯ ได้แก่

-   โครงสร้างและคุณสมบัติของกรรมการ

-   บทบาท หน้าที่และความรับผิดชอบของคณะกรรมการ

-   ความพร้อมของกรรมการ

-   การกำหนดกลยุทธ์และการวางแผนธุรกิจ

-   การจัดการความเสี่ยงและการควบคุมภายใน

-   การดูแลไม่ให้เกิดความขัดแย้งทางผลประโยชน์

-   การติดตามดูแลรายงานทางการเงินและการดำเนินงาน\

-   การประชุมคณะกรรมการบริษัทฯ

-   การทำหน้าที่ของกรรมการ

-   ความสัมพันธ์กับฝ่ายจัดการ

-   การพัฒนาตนเองของกรรมการและการพัฒนาผู้บริหาร

-   การสรรหา

-   การพิจารณาค่าตอบแทน

-   การประเมินผลการปฏิบัติงานของกรรมการผู้จัดการ

ผลการประเมินการปฏิบัติงานของคณะกรรมการบริษัทฯ
โดยรวมอยู่ในเกณฑ์ที่ดีเลิศและคณะกรรมการบริษัทฯ
จะนำผลการประเมินที่ได้ไปปรับปรุงการปฏิบัติหน้าที่ของคณะกรรมการบริษัทฯ โดยบริษัทฯ
มีความตั้งใจที่จะประเมินการปฏิบัติงานของคณะกรรมการบริษัทฯ เป็นประจำทุกปี
ซึ่งเป็นไปตามหลักการกำกับดูแลกิจการที่ดี ซึ่งการประเมินคณะกรรมการบริษัทฯ
ครั้งต่อไปจะมีขึ้นในปี 2555

ค่าตอบแทนกรรมการและผู้บริหาร

ค่าตอบแทนผู้บริหารถูกกำหนดขึ้นตามหลักการและนโยบายที่คณะกรรมการบริษัทฯ
กำหนดและค่าตอบแทนของกรรมการบริหารและกรรมการที่บริหารงานเต็มเวลาในบริษัทย่อยจะถูกพิจารณาอนุมัติโดยคณะกรรมการบริษัทฯ
โดยพิจารณาจากค่าตอบแทนสำหรับตำแหน่งที่เทียบเท่าในอุตสาหกรรม
ฐานะทางการเงินและผลประกอบการของบริษัทฯ รวมทั้งผลการปฏิบัติงานของแต่ละคนที่ผ่านมา

ตั้งแต่ปี 2550 คณะกรรมการบริษัทฯ
ได้พิจารณาแต่งตั้งและมอบหมายให้คณะกรรมการพิจารณาค่าตอบแทนกำหนดหลักเกณฑ์
และวิธีการพิจารณาค่าตอบแทนสำหรับกรรมการบริษัทฯ
และผู้บริหารเพื่อให้สอดคล้องกับมาตรฐานสากล
และสามารถเทียบเคียงกับบริษัทจดทะเบียนโดยทั่วไปและกลุ่มบริษัทในอุตสาหกรรมขนส่งได้

รูปแบบค่าตอบแทนของกรรมการบริหารและผู้บริหารประกอบด้วย เงินเดือน โบนัสและอื่นๆ เช่น
ค่าภาษีเงินได้ ค่าเช่าบ้าน และค่าตอบแทนกรรมการกำหนดเป็นเบี้ยประชุมรายปี
ซึ่งได้รับการอนุมัติจากที่ประชุมผู้ถือหุ้น โดยการจ่ายค่าตอบแทนต่างๆ
ของกรรมการและผู้บริหารของบริษัทฯ ได้เปิดเผยไว้ในหัวข้อ
“การเปิดเผยข้อมูลและความโปร่งใส”

การพัฒนากรรมการและผู้บริหาร

คณะกรรมการบริษัทฯ ให้ความสำคัญต่อการเพิ่มคุณค่าของกรรมการ
โดยจัดให้มีการเข้าร่วมกิจกรรมหลักสูตรและเข้าร่วมสัมมนาต่างๆ
เพื่อเป็นการเพิ่มพูนองค์ความรู้และทันต่อการเปลี่ยนแปลงของสภาพแวดล้อมทางธุรกิจอย่างต่อเนื่อง
โดยกรรมการบริษัทฯ ทุกท่าน ได้มีการเข้าร่วมสัมมนาหลักสูตรที่สำคัญและเป็นประโยชน์ต่อองค์กร
เช่น หลักสูตร Director Certification Program (DCP),
หรืออย่างน้อยต้องเข้าร่วมอบรมในหลักสูตร Director Accreditation Program (DAP)
ซึ่งจัดโดยสมาคมส่งเสริมสถาบันกรรมการบริษัทไทย (IOD)

ทั้งนี้ในปี 2554 มีกรรมการบริษัทฯ ที่ได้รับการแต่งตั้งใหม่จำนวน 3 ท่าน ได้แก่ นายกำธร
ศิลาอ่อน รองศาสตราจารย์ ดร. ภวิดา ปานะนนท์ และนายอิษฎ์ชาญ ชาห์
เข้าร่วมการอบรมในหลักสูตร Director Certification Program (DCP)
ซึ่งจัดโดยสมาคมส่งเสริมสถาบันกรรมการบริษัทไทย (IOD)

การปฐมนิเทศกรรมการใหม่

ในกรณีที่มีบุคคลใดได้รับการแต่งตั้งเข้ามาเป็นกรรมการในคณะกรรมการบริษัทฯ
โดยการอนุมัติจากผู้ถือหุ้น เลขานุการบริษัทฯ
จะดำเนินการรายงานและจัดเตรียมเอกสารสำหรับกรรมการใหม่ เช่น คู่มือกรรมการ
เอกสารการจดทะเบียน บริษัทฯ คู่มือนโยบายการกำกับดูแลกิจการ
คู่มือจริยธรรมธุรกิจและแนวทางปฏิบัติ กฎหมาย ระเบียบ
แนวทางปฏิบัติที่เกี่ยวข้องในการซื้อขายหุ้นของบริษัทฯ เป็นต้น

ทั้งนี้ในปี 2554 บริษัทได้มีการจัดปฐมนิเทศกรรมการใหม่ให้แก่กรรมการบริษัทฯ
ที่ได้รับการแต่งตั้งใหม่ทั้งหมด 4 ท่าน

(5) การดูแลเรื่องการใช้ข้อมูลภายใน

บริษัท พรีเชียส ชิพปิ้ง จำกัด (มหาชน)
มีนโยบายเพื่อให้มั่นใจว่ามีการเปิดเผยข้อมูลอย่างถูกต้องและเพียงพอ
ทั้งรายงานทางการเงินและข้อมูลอื่นๆ
ที่สำคัญหรือข้อมูลที่เกี่ยวข้องกับธุรกิจด้วยความโปร่งใสและทันต่อเวลาให้กับผู้ถือหุ้น นักลงทุน
และบุคคลทั่วไป

ทั้งนี้คณะกรรมการบริษัทฯ
ได้ปฏิบัติตามกฎหมายข้อบังคับและระเบียบที่เกี่ยวข้องเกี่ยวกับการเปิดเผยข้อมูลที่ทัน
ต่อเวลาและด้วยความโปร่งใส ซึ่งการดูแลการใช้ข้อมูลภายในของบริษัทฯ
ถือว่าเป็นความรับผิดชอบของกรรมการ ผู้บริหาร และพนักงานระดับอาวุโส
ซึ่งมีหน้าที่ที่จะต้องดูแลและป้องกันการรั่วไหลของข้อมูลที่เป็นความลับ
และข้อมูลที่เป็นประโยชน์ของบริษัทฯ อย่างเคร่งครัด รวมถึงข้อมูลที่ยังไม่เปิดเผยต่อสาธารณะ
หรือข้อมูลที่มีผลกระทบต่อการดำเนินธุรกิจ หรือราคาหุ้นของบริษัทฯ
อีกทั้งการห้ามใช้ข้อมูลของบริษัทฯ ที่ได้มาจากการเป็นกรรมการ ผู้บริหาร
หรือพนักงานในการหาประโยชน์ส่วนตน หรือในเรื่องการทำธุรกิจที่แข่งขันกับบริษัทฯ
หรือธุรกิจที่เกี่ยวเนื่อง ซึ่งบริษัทฯ
ได้กำหนดเป็นนโยบายและแนวทางปฏิบัติไว้ในคู่มือจริยธรรมธุรกิจและแนวทางปฏิบัติที่ดีของบริษัทฯ
ซึ่งได้เผยแพร่บนเว็บไซต์ของบริษัทฯ ภายใต้หัวข้อการกำกับดูแลกิจการ

ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 กำหนดให้กรรมการ
ผู้บริหาร (และรวมถึง คู่สมรส และบุตรที่ยังไม่บรรลุนิติภาวะ)
รายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ซึ่งกรรมการ และผู้บริหารของบริษัทฯ ได้ปฏิบัติตามทั้งหมดในระหว่างปีที่ผ่านมา นอกจากนี้บริษัทฯ
ได้กำหนดให้กรรมการบริหารซึ่งเป็นพนักงานประจำของบริษัทฯ (หรือ บริษัทย่อย)
และผู้บริหารระดับสูง ไม่สามารถซื้อขาย/โอนหุ้นของบริษัทฯ ในช่วง 3
สัปดาห์ก่อนการเปิดเผยงบการเงินสำหรับปีที่ตรวจสอบแล้วต่อสาธารณะ และ 2
วันหลังเปิดเผยงบดังกล่าวแล้ว (และ 2
สัปดาห์ก่อนการเปิดเผยงบการเงินรายไตรมาสที่สอบทานแล้วต่อสาธารณะ) และ อย่างน้อย 3
วันก่อนการเปิดเผยรายการสำคัญต่อสาธารณะ
และฝ่ายบริหารได้ถูกขอให้ความร่วมมือปฏิบัตินโยบายนี้ อย่างเคร่งครัด
โดยระหว่างปีที่ผ่านมาฝ่ายบริหารได้ปฏิบัติตามนโยบายดังกล่าว

(6) บุคลากร

บริษัทฯ มีพนักงานประจำสำนักงานและลูกเรือ ซึ่งมีรายละเอียดดังนี้ :

+------------------------------------------+-------------+-------------+
| รายละเอียด                                | 2554        | 2553        |
|                                          |             |             |
|                                          |             | (ปรับปรุงใหม่) |
+------------------------------------------+-------------+-------------+
| จำนวนพนักงาน ประจำสำนักงานและลูกเรือ ณ วันสิ้นปี | 776         | 667         |
+------------------------------------------+-------------+-------------+
| เงินเดือ                                   | 645.81      | 667.22      |
| นและค่าแรงและผลประโยชน์อื่นของพนักงานและลูกเรือ |             |             |
|                                          |             |             |
| (ล้านบาท)                                 |             |             |
+------------------------------------------+-------------+-------------+
| ค่าตอบแทนผู้บริหาร (ล้านบาท)                  | 99.39       | 112.98      |
+------------------------------------------+-------------+-------------+

ผลประโยชน์พนักงาน : บริษัทฯ บริษัทย่อย
และพนักงานได้ร่วมกันจัดตั้งกองทุนสำรองเลี้ยงชีพขึ้นตามพระราชบัญญัติกองทุนสำรองเลี้ยงชีพ พ.ศ.
2530 บริษัทฯ บริษัทย่อย และพนักงานจะจ่ายสมทบเข้ากองทุนเป็นรายเดือนในอัตราร้อยละ
5ของเงินเดือน กองทุนสำรองเลี้ยงชีพนี้บริหารโดย ธนาคารกสิกรไทย จำกัด (มหาชน)
และจะจ่ายให้แก่พนักงานเมื่อพนักงานออกจากงานตามระเบียบว่าด้วยกองทุนของบริษัทฯและบริษัทย่อย
ในระหว่างปี 2554 บริษัทฯและบริษัทย่อยได้จ่ายเงินสมทบกองทุนเป็นจำนวนเงิน 2.66 ล้านบาท
(2553: 2.64 ล้านบาท) (งบการเงินเฉพาะกิจการ: 2.41 ล้านบาท (2553: 2.40 ล้านบาท)

บริษัทฯ มีนโยบายในการพัฒนาพนักงานดังนี้

1.  ให้พนักงานเข้าร่วมการอบรม สัมมนา การประชุมเพื่อเพิ่มพูนความรู้ความสามารถ

2.  ให้ทุนการศึกษาแก่นักเรียนดีเด่นของศูนย์ฝึกพาณิชย์นาวีและให้โอกาสนักเรียนเข้าร่วมฝึกงานกับบริษัทฯรวมทั้งการรับเข้าเป็นพนักงานของบริษัทฯเมื่อจบการศึกษา

3.  ให้ทุนสำหรับลูกเรือในการศึกษาเพิ่มเติมทางด้านการจัดการเดินเรือ

4.  สนับสนุนให้พนักงานเข้าเป็นสมาชิกสมาคมวิชาชีพต่างๆ

การพัฒนาลูกเรือ

ศูนย์ฝึกอบรมคนประจำเรือของบริษัท ตามที่เคยได้รายงานไปแล้ว บริษัทฯ
ได้ก่อตั้งศูนย์ฝึกอบรมคนประจำเรือเต็มรูปแบบขึ้นภายในสำนักงานใหญ่ของบริษัทฯ ที่กรุงเทพมหานคร
เมื่อเดือนมีนาคม 2551 โดยภายในศูนย์ฝึกอบรมนี้
ได้มีการติดตั้งห้องฝึกจำลองการเดินเรือที่ทันสมัยที่สุด (Bridge Navigation Simulator)
เพื่อใช้สำหรับฝึกคนประจำเรือโดยเฉพาะ
โดยเครื่องฝึกจำลองการเดินเรือได้มีการจำลองสะพานเดินเรือจริง
และสามารถฝึกการเดินเรือเข้าเมืองท่าสำคัญได้อย่างเสมือนจริงซึ่งจะทำให้คนประจำเรือได้มีโอกาสลงมือฝึกปฏิบัติการเดินเรือจริงๆ
ในรูปแบบและสถานการณ์ต่างๆ
เพื่อให้เกิดประสิทธิภาพต่อการทำงานเป็นทีมของกัปตันเรือและนักเดินเรือ
ทักษะในการเดินเรือและบังคับเรือ สิ่งนี้ถือว่าเป็นก้าวย่างสำคัญของบริษัทฯ
ในการที่จะฝึกฝนและเพิ่มศักยภาพให้กับบุคลากรประจำเรือให้สามารถปฏิบัติงานดูแลเรือเพื่อให้เกิดความปลอดภัยป้องกันอุบัติเหตุทางทะเลและปกป้องสิ่งแวดล้อม
ในสถานการณ์ปัจจุบันที่ทั่วโลกมีการขาดแคลนคนประจำเรือที่มีทักษะความสามารถ
และส่งผลให้การได้เลื่อนตำแหน่งบนเรือเกิดขึ้นเร็วกว่าที่ควรจะเป็น
ศูนย์ฝึกอบรมของบริษัทจึงมีวิธีการที่จะช่วยฝึกทักษะความสามารถให้กับคนเรือเพื่อทดแทนกับการฝึกปฏิบัติบนเรือที่ลดน้อยลงดังกล่าว

หลักสูตรการจัดการทรัพยากรทางทะเล (Maritime Resource Management – MRM)
เป็นหลักสูตรสำหรับฝึกอบรมนายประจำเรือทั้งนักเดินเรือและนายช่างกลเรือ
รวมถึงพนักงานประจำสำนักงานที่เกี่ยวข้องกับการบริหารงานเรือ ให้มีความรู้
ความเข้าใจถึงขีดความสามารถและขีดจำกัดของมนุษย์
และเพื่อเสริมสร้างให้เกิดทัศนคติที่ดีในเรื่องความปลอดภัยและการทำงานเป็นทีม หลักสูตร MRM
นี้ได้มีการยอมรับกันอย่างกว้างขวางว่าเป็นวิธีการที่ดีที่สุดในการช่วยเพิ่มทักษะและพัฒนาการทำงานร่วมกันเป็นทีม
และลดความเสี่ยงของการเกิดอุบัติภัยทางทะเลที่มีสาเหตุมาจากความผิดพลาดของมนุษย์ (Human
Error) รวมทั้งการจัดการทรัพยากรและการทำงานเป็นทีมที่ไม่มีประสิทธิภาพ หลักสูตร MRM
นี้ได้รับการรับรองและออกแบบโดย The Swedish Club
ซึ่งเป็นหนึ่งในผู้ให้ประกันภัยทางทะเลรายใหญ่ของโลก ซึ่งทางบริษัทฯ
ได้รับใบอนุญาตในการนำหลักสูตรนี้มาเป็นต้นแบบในการฝึกคนประจำเรือของบริษัทฯ
นอกจากหลักสูตร MRM แล้ว ภายในศูนย์ฝึกอบรมของบริษัทฯ
ยังมีห้องฝึกอบรมต่างๆสำหรับโปรแกรมการฝึกต่างๆเช่นโปรแกรมการฝึกโดยใช้คอมพิวเตอร์
(Computer based training “CBT”) และวีดีทัศน์ (Video-Based Training “VBT”)
การฝึกอบรมหลักสูตรการจัดการระบบเดินเรือเป็นทีม (Bridge Team Management “BTM”)
หลักสูตรทักษะการเดินเรือและบังคับเรือ (Bridge Team Competency “BTC”)
หลักสูตรการปฎิบัติหน้าที่เวรยาม (Officer Of the Watch “OOW”)
หลักสูตรการปฏิบัติงานตำแหน่งต้นเรือ (Chief Mate Course “CMC”)
หลักสูตรการเป็นกัปตันเรือ (Command Course) หลักสูตรความปลอดภัยในการปฏิบัติงานบนเรือ
(Shipboard Safety Course “SSC”) หลักสูตรแนะนำแก้ไขปัญหาการทำงานบนเรือ
(Maritime Professional Briefing “MPB”) หลักสูตรอบรมการใช้ภาษาอังกฤษ
(ซึ่งแบ่งเป็น 5 ระดับ) เป็นต้น หลักสูตรต่างๆเหล่านี้ได้มีการพัฒนาปรับปรุงตลอดเวลา
และถือว่าเป็นการวางรากฐานที่สำคัญต่อคุณภาพของคนประจำเรือและการเรียนรู้เพื่อใช้ในการปฏิบัติงานเรือ

ศูนย์ฝึกอบรมของบริษัทมีการทำงานร่วมกันกับแผนกบริหารงานเรือของบริษัทฯ
เพื่อให้ทราบถึงสิ่งที่จำเป็นต้องมีการฝึกให้กับ คนเรือและการออกแบบหลักสูตรให้เหมาะสม
ด้วยแนวทางนี้จึงได้มีการพัฒนาหลักสูตรขึ้นใหม่สำหรับฝึกนายช่างกลเรือในทุกระดับไม่ว่าจะเป็นหลักสูตรเสริมทักษะและการบริหารจัดการห้องเครื่อง
(Engine Room Management and Competency Enhancement “EMC”)
สำหรับนายช่างกลเรือระดับสูง และหลักสูตรการปฏิบัติหน้าที่เข้าเวรยาม (Engineer on Watch
“EOW”) สำหรับนายช่างกลเรือระดับปฏิบัติการ และในอนาคตได้มีแผนการที่จะเพิ่มเติมหลักสูตรอีก
เช่น หลักสูตรสำหรับ “ระบบการทำงานของซีลเพลาใบจักร”
“การทำงานของอุปกรณ์ยกขนสินค้าโดยเฉพาะระบบไอดรอลิก” และ
“ความปลอดภัยในการปฏิบัติงานบนเรือสำหรับลูกเรือ”
ทางศูนย์ฝึกอบรมได้จัดให้มีการติดตั้งอุปกรณ์เครื่องจักรพื้นฐานสำคัญ
เช่นเครื่องยนต์เทอร์โบชาร์เจอร์ และเครื่องแยกกรองน้ำมัน
เพื่อใช้สำหรับการฝึกปฏิบัติจริงเพิ่มเติมจากการเรียนรู้ภาคทฤษฎี
สิ่งเหล่านี้จะเป็นตัวช่วยเสริมร่วมกับห้องฝึกจำลองการเดินเรือ
เพื่อให้ศูนย์ฝึกอบรมสามารถทำการฝึกในสิ่งที่จำเป็นได้ทั้งนายประจำเรือฝ่ายเดินเรือ
ฝ่ายช่างกลเรือ รวมถึงลูกเรือ

การใช้อุปกรณ์การเดินเรือที่ให้ข้อมูลและแสดงผลด้วยแผนที่อิเล็กทรอนิกส์ (Electronic Chart
Display and Information System ”ECDIS”)
ได้มีการบังคับใช้บนเรือใหม่ที่ต่อเสร็จตั้งแต่เดือนกรกฎาคม 2556 เป็นต้นไป
เรือใหม่ส่วนใหญ่มีการติดตั้งอุปกรณ์ ECDIS ไว้ใช้งานแล้ว
สำหรับเรือเก่าที่มีอยู่ในปัจจุบันจะมีการบังคับให้ติดตั้งอุปกรณ์ ECDIS ในปี 2561 เป็นต้นไป
การใช้งานอุปกรณ์ ECDIS นี้จำต้องได้รับการฝึกอบรมเพื่อเรียนรู้การทำงานของระบบทั่วๆไป
รวมถึงการใช้งานอุปกรณ์แต่ละยี่ห้อที่อาจมีรูปแบบการใช้งานแตกต่างกันไปตามโรงงานผู้ผลิต
นักเดินเรือที่จะใช้งานอุปกรณ์ ECDIS ในการเดินเรือจะต้องได้รับการฝึกอบรมที่ถูกต้อง
และได้รับใบรับรองผ่านการฝึกอบรมมาแล้วก่อนที่จะได้รับอนุญาตให้ใช้งานได้จริงบนเรือ

ในบรรดาอุปกรณ์นำทางในการเดินเรือที่ทันสมัยทั้งหมด เช่น เรดาร์ AIS และ GPS
นักเดินเรือจะได้รับเครื่องช่วยนำทางใน การเดินเรือ ด้วยอุปกรณ์ ECDIS
ซึ่งเป็นเครื่องช่วยนำทางในการเดินเรือจะทำให้อุปกรณ์ต่างๆ เหล่านั้น (ซึ่งอยู่บนแผ่นกระดาษ)
หมดความสำคัญไป ทั้งนี้ การใช้อุปกรณ์ ECDIS นั้น นักเดินเรือจะต้องรู้วิธีใช้งานที่ถูกต้องด้วย

มีสถาบันฝึกการเดินเรือเพียงไม่กี่แห่งในปัจจุบันที่สามารถเปิดอบรมการฝึกอบรมการใช้ ECDIS ได้
ศูนย์ฝึกอบรมของบริษัทฯ จึงได้กำลังดำเนินการที่จะติดตั้งอุปกรณ์การฝึก ECDIS
ภายในศูนย์และขอใบอนุญาตรับรองการเปิดหลักสูตรนี้จากหน่วยงานรัฐบาลที่รับผิดชอบ
เพื่อให้นักเดินเรือทั้งหมดของบริษัทฯ
ได้รับการฝึกอบรมและเตรียมตัวอย่างเต็มที่สำหรับการใช้งานอุปกรณ์ ECDIS บนเรือของบริษัทฯ
ต่อไป

โปรดดูรายละเอียดเพิ่มเติมเกี่ยวกับพนักงานและลูกเรือได้ในหัวข้อ “การกำกับดูแลกิจการ 3.
บทบาทของผู้มีส่วนได้เสีย - ด้านพนักงาน”

(7) รายงานด้านความรับผิดชอบต่อสังคม

[]

บริษัทฯ มีความมุ่งมั่นดำเนินธุรกิจภายใต้หลักการกำกับดูแลกิจการที่ดี
มีเจตนารมณ์ที่จะดำเนินธุรกิจอย่างมีคุณธรรม
ควบคู่ไปกับการมีส่วนร่วมรับผิดชอบต่อสังคมและสิ่งแวดล้อม บริษัทฯ ตระหนักดีว่า การที่บริษัทฯ
มีเรือเดินทะเลเดินเรืออยู่ทั่วโลก และเรือได้ถือธงสัญชาติไทยนั้น ซึ่งเป็นเสมือนตัวแทนของประเทศ
จึงเป็นหน้าที่ของบริษัทฯ ที่จะต้องปฏิบัติตาม ข้อบังคับต่างๆ อย่างเคร่งครัด

บริษัทฯ กำหนดให้ความรับผิดชอบต่อสังคมเป็นเรื่องที่สำคัญ ซึ่งบริษัทฯ
ได้บัญญัติเรื่องดังกล่าวไว้ในพันธกิจ และภารกิจของบริษัทฯ นอกจากนี้บริษัทฯ
ได้จัดสรรงบประมาณไว้ร้อยละ 0.50 ของกำไรสุทธิประจำปีให้กับการทำกิจกรรม ทางสังคม
ซึ่งงบประมาณดังกล่าว ถูกสะสมและมีจำนวนขั้นต่ำ 1.75 ล้านบาท และไม่เกิน 25 ล้านบาทต่อปี
สำหรับการเบิกใช้งบประมาณดังกล่าว จะพิจารณาโดยผู้บริหารระดับสูง
และนำเสนอรายงานให้คณะกรรมการบริษัทฯ รับทราบภายในช่วงเวลาที่กำหนดไว้

พันธกิจและภารกิจที่สำคัญของบริษัทฯ มีดังต่อไปนี้

พันธกิจของบริษัทฯ

-   เป็นบริษัทเดินเรือที่ได้รับความไว้วางใจสูงสุดในโลกและให้บริการดีที่สุด
    และเป็นทางออกสำหรับการขนส่งสินค้าแห้งเทกองระหว่างประเทศ

ภารกิจที่สำคัญ

-   บริษัทฯ จะดำเนินธุรกิจทั้งหมดโดยยึดหลักการกำกับดูแลกิจการที่ดี
    ซึ่งส่วนหนึ่งในการกำกับดูแลกิจการนั้น บริษัทฯ มีคู่มือการกำกับดูแลกิจการ และบริษัทฯ
    ได้ปฏิบัติตามอย่างเคร่งครัด

-   บริษัทฯ จะให้บริการลูกค้าอย่างมีประสิทธิภาพ เชื่อถือได้ และให้บริการอย่างมืออาชีพ

-   บริษัทฯ จะปฏิบัติตามกฎ ระเบียบ ข้อบังคับต่างๆ
    ที่เกี่ยวข้องและปฏิบัติตามมาตรฐานความปลอดภัยสูงสุดในการจัดการเรือของบริษัทฯ
    เพื่อไม่ให้มีหรือให้มีน้อยที่สุดในเรื่องการบาดเจ็บ การเสียชีวิตของลูกเรือ
    รวมทั้งการทำลายสิ่งแวดล้อม

-   บริษัทฯ จะพยายามสร้าง รักษาไว้ และเพิ่มพูนมูลค่าของกิจการในระยะยาวเพื่อผู้ถือหุ้น

-   บริษัทฯ จะดำเนินงานด้วยความโปร่งใส ซื่อสัตย์
    และเชื่อถือได้เพื่อประโยชน์สูงสุดแก่ผู้มีส่วนได้เสียทุกฝ่าย

-   บริษัทฯ
    จะจัดให้มีสภาพแวดล้อมที่สนับสนุนและให้รางวัลในการทำงานสำหรับพนักงานทุกคนเพื่อเปิดโอกาสให้
    พนักงานมีการพัฒนาความสามารถและการเติบโตในองค์กร

เพื่อให้สอดคล้องกับสถานการณ์ปัจจุบัน และจากความต้องการของนักลงทุนและองค์กรในต่างประเทศ
บริษัทฯ จึงได้ นำเสนอ “รายงานการพัฒนาเพื่อความยั่งยืน”
ได้แสดงต่างหากไว้ในรายงานของบริษัทฯ โดยเริ่มจัดทำตั้งแต่ปีนี้เป็น ปีแรก
ดังนั้นหัวข้อเรื่องที่กล่าวใน รายงานการพัฒนาเพื่อความยั่งยืน
ได้สรุปประเด็นทั้งหมดในเรื่องของสิ่งแวดล้อม การละเมิดลิขสิทธิ์
ข้อบังคับสากลเกี่ยวกับการเดินเรือทางทะเล
รวมถึงความคิดริเริ่มและขั้นตอนการดำเนินการของบริษัทฯ เกี่ยวกับการลดก๊าซคาร์บอนไดออกไซด์
การรักษาสิ่งแวดล้อม และการอนุรักษ์ทรัพยากรธรรมชาติ ซึ่งในรายงานดังกล่าว
จะใช้รูปภาพและตารางแผนภูมิ เพื่อนำเสนอถึงวิธีการที่บริษัทฯ
ใช้ในการวัดผล ในเรื่องการปฏิบัติตามกฎระเบียบ และข้อบังคับต่างๆ

กิจกรรมทางสังคมของบริษัทฯ เกี่ยวข้องกับส่วนต่างๆ ได้แก่ 1. ลูกค้า 2. พนักงาน และ 3.
ชุมชนและสังคม

บริษัทฯ
เชื่อว่าความสำเร็จจากการทำกิจกรรมทางสังคมในทุกส่วนจะเป็นพื้นฐานที่ยั่งยืนที่จะช่วยให้บรรลุพันธกิจของบริษัทฯ

1. ลูกค้า: บริษัทฯ ตระหนักเป็นอย่างดีว่าการประสบความสำเร็จของอุตสาหกรรมเรือเดินทะเล
ซึ่งเป็นการขนส่งสินค้า จากแหล่งผู้ผลิตส่งต่อไปยังแหล่งผู้บริโภคนั้นขึ้นอยู่กับการเพิ่มมูลค่าให้กับลูกค้า
ซึ่งเป็นส่วนหนึ่งของความรับผิดชอบของบริษัทฯ บริษัทฯ
ตระหนักถึงการตอบข้อสงสัยของลูกค้าอย่างละเอียดโดยทันทีภายใต้การปฏิบัติงานตามข้อตกลงในสัญญาตลอด
24 ชั่วโมง และไม่มีวันหยุดในการทำงานบนเรือ
ในการดำเนินธุรกิจตามสัญญาเมื่อลูกค้าประสบเหตุการณ์หรือปัญหาใดๆ ก็ตาม บริษัทฯ
จะพยายามแก้ไขปัญหาที่เกิดขึ้นนั้น ถึงแม้ว่าเรือของบริษัทฯ
จะไม่เกี่ยวข้องกับสถานการณ์ดังกล่าวก็ตาม ทางบริษัทฯ
ยินดีที่จะรายงานว่าการให้บริการลูกค้าของบริษัทฯ นั้นได้รับการตอบรับอย่างดี
และหนี่งในข้อคิดเห็นที่ ได้รับจากลูกค้าอย่างสม่ำเสมอ คือ

“พนักงานนายหน้าให้คำแนะนำในการบริหารจัดการเรือเป็นอย่างดีในทุกท่าเรือ

กัปตันและลูกเรือให้ความร่วมมือในการทำงานและให้ความช่วยเหลือเป็นอย่างดี”

การจัดการฐานข้อมูลคอมพิวเตอร์ใหม่: เช่นเดียวกับการรายงานเมื่อปีก่อน บริษัทฯ
ปรับปรุงโปรแกรมคอมพิวเตอร์ใหม่
ซึ่งครอบคลุมทุกการปฏิบัติงานในสำนักงานใหญ่และเชื่อมต่อกับกองเรือของบริษัทฯ
โปรแกรมคอมพิวเตอร์นี้ให้ข้อมูลแบบทันที เกี่ยวกับการปฏิบัติงานบนเรือ
รวมถึงแสดงต้นทุนที่เกิดขึ้นและข้อมูลอื่นๆ ในทันที
และช่วยให้สำนักงานใหญ่สามารถติดต่อกับกัปตันเรือทุกคนบนเรือทุกลำได้อย่างใกล้ชิด
ทำให้การตัดสินใจเมื่อเกิดเหตุการณ์มีประสิทธิภาพมาก ยิ่งขึ้น
นอกจากนี้โปรแกรมคอมพิวเตอร์ดังกล่าว ยังช่วยให้บริษัทฯ สามารถให้บริการลูกค้าได้ดียิ่งขึ้น
และสนับสนุนให้ การทำงานระหว่างพนักงานในสำนักงานใหญ่กับกองเรือมีประสิทธิภาพยิ่งขึ้นด้วย

2. พนักงาน:

ความปลอดภัย และอาชีวอนามัย : บริษัทฯ
ตระหนักเป็นอย่างดีว่าการเคารพในสิทธิมนุษยชนเป็นรากฐาน ของการพัฒนาทรัพยากรบุคคล
ซึ่งเป็นการเพิ่มมูลค่าให้กับธุรกิจ
นอกจากนี้ทรัพยากรบุคคลเป็นปัจจัยหลักในการสร้างความสำเร็จทางธุรกิจและเพิ่มมูลค่าให้กับบริษัทฯ
ในทุกๆ ด้าน เป็นนโยบายของบริษัทฯ ที่จะสนับสนุนกิจกรรม เพื่อส่งเสริม สุขอนามัย
และความปลอดภัยของพนักงาน ดังนั้นการดำเนินงานของบริษัทฯ
และพนักงานจะสนับสนุนความปลอดภัยและอาชีวอนามัยของสิ่งอื่นๆ ด้วย บริษัทฯ
ให้ความสำคัญต่องานด้านสุขภาพ
และความปลอดภัยเท่าเทียมกับงานเชิงพาณิชย์และ งานด้านการปฏิบัติงาน
และเห็นว่าเป็นความรับผิดชอบของผู้บริหาร
กล่าวคือความรับผิดชอบเกี่ยวกับสุขภาพและความปลอดภัยของลูกเรือมีความชัดเจนและกำหนดเป็นสัดส่วน
โดยมีจุดมุ่งหมายว่าอุบัติเหตุนั้น สามารถป้องกันได้โดยการจัดการความเสี่ยง

บริษัทฯ
ได้กำหนดนโยบายเกี่ยวกับยาเสพติดและการดื่มเครื่องดื่มที่มีแอลกอฮอล์ให้เป็นไปตามข้อเสนอแนะของ
OCIMF ในเรื่อง “คำแนะนำสำหรับการควบคุมยาเสพติดและเครื่องดื่มที่มีแอลกอฮอล์บนเรือ”
ซึ่งรายละเอียดระบุอยู่ในคู่มือระบบการจัดการ
เพื่อความปลอดภัยบนเรือทุกลำรวมทั้งประกาศให้พนักงานทุกคนรับทราบ

ลูกเรือแต่ละคนต้องได้รับการพักผ่อนที่เพียงพอซึ่งถือว่าเป็นสิ่งจำเป็น เพื่อหลีกเลี่ยงความเหนื่อยล้า
และความตึงเครียด ซึ่งอาจมีส่วนเกี่ยวข้องกับการเกิดอุบัติเหตุบนเรือ ดังนั้นบริษัทฯ
จึงปฏิบัติตามข้อกำหนดเกี่ยวกับเวลาการพักผ่อนอย่างน้อยที่สุดตามอนุสัญญาระหว่างประเทศว่าด้วยการฝึกอบรม
การออกประกาศนียบัตรและการเข้ายามสำหรับคนบนเรือ ค.ศ. 1995 (STCW 95)
และอนุสัญญาองค์การแรงงานระหว่างประเทศ 180 ทั้งนี้ อนุสัญญาทั้ง 2 ฉบับดังกล่าว
กำลังอยู่ระหว่างการพิจารณาแก้ไขเพิ่มเติมให้มีความเข้มงวดมากขึ้น
โดยอนุสัญญาระหว่างประเทศว่าด้วยการฝึกอบรม
การออกประกาศนียบัตรและการเข้ายามสำหรับคนบนเรือ ซี่งมีการแก้ไขเพิ่มเติม ณ กรุงมะนิลาในปี
ค.ศ. 2010 (STCW 2010 Manila amendments) มีผลบังคับใช้ในเดือนมกราคม 2555 และ
อนุสัญญาองค์การแรงงานระหว่างประเทศ ค.ศ. 2006 คาดหมายว่าจะมีการให้สัตยาบันภายในสิ้นปี
2554 และจะมีผลบังคับใช้ในภายในสิ้นปี 2555

[]

บริษัทฯ จัดระบบเวชกรรมที่เหมาะสมในระดับที่สูงกว่ามาตรฐานของ International Labor
Organization (ILO) รวมทั้งข้อบังคับอื่นๆ ที่เกี่ยวข้อง ซึ่งทำให้บริษัทฯ
ประสบปัญหากรณีลูกเรือล้มป่วยน้อยมาก

การทำงานเป็นทีม : บริษัท เกรท เซอร์เคิล ชิปปิ้ง เอเยนซี่ จำกัด ซึ่งเป็นบริษัทย่อยของบริษัทฯ
และรับผิดชอบด้านการบริหารการเดินเรือ สำหรับกองเรือทั้งหมดของบริษัทฯ
โดยเจ้าหน้าที่ทุกคนมีการทำงานเป็นทีมและจัดให้มีการประสานงานที่ดีซึ่งช่วยทำให้บริษัทฯ
ประสบความสำเร็จในการบริหารการเดินเรือ บริษัท เกรท เซอร์เคิล ชิปปิ้ง เอเยนซี่ จำกัด
ได้รับประกาศนียบัตรของ ISM Code และยังได้รับประกาศนียบัตรการรับรองมาตรฐานคุณภาพ
“ISO 9001:2008” และมาตรฐานระบบการจัดการสิ่งแวดล้อม “ISO 14001:2004” ด้วย

การฝึกอบรมและการพัฒนา : ตลอดหลายปีที่ผ่านมา บริษัทฯ
ไม่เพียงแต่มีการฝึกอบรมความชำนาญด้าน การบริหารการเดินเรือเท่านั้น
แต่ยังได้มีการพัฒนาด้านคุณภาพและความสามารถของพนักงานทั้งบนเรือและที่สำนักงานอีกด้วย
ทั้งนี้บริษัทฯ
เห็นว่าจะสามารถประสบความสำเร็จตามเกณฑ์คุณภาพและความปลอดภัยในการเดินเรือได้ด้วยการอุทิศตนและความซื่อสัตย์ของลูกเรือ
ผู้จัดการฝ่ายต่างๆ และฝ่ายตรวจสอบบนเรือ บริษัทฯ
จึงมีนโยบายที่จะสนับสนุนและส่งเสริมความรู้ความสามารถและประสิทธิภาพของคนประจำเรือและให้โอกาสพวกเขาได้มีความก้าวหน้าในองค์กรต่อไป

พนักงานประจำเรือทุกนายของบริษัทฯ ถูกกำหนดให้เข้าร่วมฟังการบรรยายสรุป ณ
สำนักงานใหญ่ของบริษัทฯ ที่กรุงเทพฯ ก่อนที่จะถูกมอบหมายให้ปฏิบัติหน้าที่บนเรือของบริษัทฯ
พนักงานประจำเรือจะได้รับข้อมูลข่าวสารที่เป็นประโยชน์ที่เป็นปัจจุบันอย่างสม่ำเสมอ
โดยเฉพาะกฎระเบียบ ข้อบังคับต่างๆ ที่เกี่ยวข้อง
และบ่อยครั้งที่พนักงานประจำเรือจะถูกส่งไปอบรม เพื่อเพิ่มเติมความรู้และประสบการณ์ โดยบริษัทฯ
จะเป็นผู้รับผิดชอบด้านค่าใช้จ่ายทั้งหมดที่เกิดขึ้น

[]

บริษัทฯ กำหนดให้พนักงาน และลูกเรือบนเรือ สามารถส่งคำติเตียน หรือข้อแนะนำต่างๆ
ของพวกเขามายังสำนักงานของบริษัทฯ ซึ่งบริษัทฯ
หวังว่าจะเป็นการสนับสนุนให้พนักงานบนเรือปฏิบัติงานอย่างมีประสิทธิผล
และเป็นการช่วยปรับปรุงการดำเนินงานของบริษัทฯ ให้ดียิ่งขึ้นอีกด้วย

ทั้งนี้ บริษัทฯ จัดให้มีการฝึกอบรมบนเรือ
โดยนำโปรแกรมวีดีทัศน์เกี่ยวกับความปลอดภัยบนเรือที่ดีที่สุดมาใช้อีกด้วย

เพื่อให้เกิดแรงจูงใจต่อพนักงานประจำเรือใหม่
และให้เกิดการเรียนรู้ตลอดเวลาที่ประจำการบนเรือ บริษัทฯ
จึงกำหนดให้นายประจำเรืออาวุโสทำกิจกรรมร่วมกัน และเพื่อทดสอบวัดระดับความสามารถ บริษัทฯ
ได้จัดหาคอมพิวเตอร์สำหรับวัดระดับความสามารถไว้ประจำบนเรือ
โดยผลของการทดสอบดังกล่าวทำให้พนักงานประจำเรือสามารถทราบจุดอ่อน ของตนเอง
และกำหนดแนวทางแก้ไขเพื่อปรับปรุงจุดอ่อนดังกล่าวต่อไป

[]

ศูนย์ฝึกอบรมการเดินเรือทะเลและหอบังคับการเดินเรือจำลอง : บริษัทฯ
ได้จัดตั้งศูนย์ฝึกอบรมการเดินเรือทางทะเลและหอบังคับการเดินเรือจำลอง ณ สำนักงานใหญ่
กรุงเทพฯ โดยศูนย์ฝึกอบรมดังกล่าวของบริษัทฯ ได้เปิดให้ใช้งานได้อย่างสมบูรณ์ในเดือนมีนาคม
2551 โดยสิ่งเหล่านี้จะเป็นการวางรากฐานที่มั่นคงของกระบวนการฝึกอบรมต่างๆ ของ บริษัทฯ
และสามารถทำให้ทั้งพนักงานและลูกเรือได้มีการพัฒนาเรื่องของการดำเนินการเดินเรือทะเลอย่างทันสมัย
สำหรับ หอบังคับการเดินเรือจำลองจะถูกสร้างให้เหมือนหอบังคับการจริงของเรือ
โดยสร้างสถานการณ์ขณะนำเรือเข้าสู่ท่าเรือหลัก
เพื่อให้พนักงานและลูกเรือได้เห็นภาพและเข้าใจระบบการนำเรือเข้าเทียบท่า ในระหว่างปี 2553
ได้มีการเริ่มจัดอบรมหลักสูตรพิเศษ เพื่อที่จะพัฒนานายช่างกลเรือในระดับบริหาร
และนายช่างกลเรือในระดับปฏิบัตการ ศูนย์ฝึกอบรมการเดินเรือทะเลนี้เป็นก้าวที่สำคัญของบริษัทฯ
ที่จะดำเนินการฝึกอบรมให้พนักงานและลูกเรือมีการดูแลตัวเองที่ดีและดูแลเรือที่ต้องประจำการ
ทั้งหมดนี้คือความมุ่งหมายเพื่อให้มั่นใจในความปลอดภัยของลูกเรือและเป็นการป้องกันอุบัติเหตุและเป็นการอนุรักษ์
สิ่งแวดล้อมด้วย

ระบบการกู้ภัยเรือร่วมกัน Automated Mutual assistance Vessel Rescue System
(AMVER) โดยได้รับการสนับสนุนจากหน่วยนาวิกโยธินลาดตระเวนชายฝั่งของสหรัฐอเมริกา
(USCG) ซึ่งเป็นโครงการที่มีเอกลักษณ์โดดเด่นเฉพาะ ควบคุมโดยใช้ระบบคอมพิวเตอร์
มีเรือพาณิชย์ทั่วโลกอาสาสมัครเข้าร่วมโครงการเป็นระบบเครือข่าย การแจ้งข่าวสาร การค้นหา
และการกู้ภัยเรือที่ครอบคลุมทั่วโลก เพื่อให้การช่วยเหลือเรือที่ประสบภัยในทะเล ซึ่งบริษัทฯ
ได้ เข้าร่วมโครงการนี้อย่างต่อเนื่องและมีผลการปฏิบัติงานที่ดีจากการรับรองโดย USCG
โดยบริษัทฯ ได้รับรางวัล AMVER ทุกปีจากตัวแทนของสถานฑูตสหรัฐอเมริกา ณ กรุงเทพฯ
อ้างอิงถึงข้อความในจดหมายชมเชยจากหน่วยนาวิกโยธินลาดตระเวนชายฝั่งของสหรัฐอเมริกา
(USCG) ซึ่งสะท้อนให้เห็นถึงรางวัลที่ได้รับ “บริษัทฯควรภาคภูมิใจในตัวเจ้าหน้าที่และลูกเรือ
ที่มีความมุ่งมั่นและรับผิดชอบในด้านความปลอดภัยของชีวิตเมื่ออยู่กลางทะเล”

3. ชุมชนและสังคม:

บริษัทฯ ตระหนักเป็นอย่างดีว่าชุมชนและสังคมที่ดีเป็นปัจจัยหลักที่สนับสนุนธุรกิจของ บริษัทฯ
ดังนั้นบริษัทฯ จึงสนับสนุนและเข้าไปมีส่วนร่วมในกิจกรรมของชุมชนและสังคมอย่างสม่ำเสมอ บริษัทฯ
ตระหนักถึงความรับผิดชอบต่อชุมชนและสังคม
และการเอาใจใส่ต่อผลกระทบต่อผู้ที่อยู่รอบข้างมากกว่าที่กฎหมายกำหนดไว้และพยายามทีละน้อยที่จะเข้าไปมีส่วนร่วมทางสังคม
การจัดตั้ง
และขยายกองทุนเพื่อทำกิจกรรมชุมชนและสังคมจะช่วยให้เกิดกรอบความคิดและการทำงานอย่างยั่งยืน
เพื่อสนับสนุนกิจกรรมทางสังคมของบริษัทฯ

[]

[]

ในปี 2554 เหตุการณ์อุทกภัยครั้งใหญ่ในประเทศไทย ก่อให้เกิดผลกระทบต่อคนจำนวนนับล้าน
ทรัพย์สินเกิดความ เสียหายและถูกทำลายอย่างที่ไม่เคยมีมาก่อน ซึ่งเหตุการณ์ครั้งนี้
พนักงานของบริษัทฯ เองก็ได้รับผลกระทบด้วยเช่นกัน
บ้านของพนักงานหลายคนต้องจมอยู่ใต้น้ำที่ความสูง 2 เมตร!
และถึงแม้ว่าพนักงานเหล่านี้จะต้องเผชิญกับความยากลำบากของสภาพที่อยู่อาศัย
รวมถึงสิ่งของมีค่าต่างๆเสียหาย แต่พนักงานยังคงมาปฏิบัติหน้าที่ตามปกติ ซึ่งบริษัทฯ รู้สึกขอบคุณ
เป็นอย่างยิ่ง ถึงความมุ่งมั่นของพนักงานในการปฏิบัติหน้าที่ โดยทางบริษัทฯ
ได้กำหนดนโยบายเพื่อให้ความช่วยเหลือแก่พนักงานที่เดือดร้อนจากอุทกภัยในด้านต่างๆ
เพื่อช่วยแบ่งเบาภาระและความเดือดร้อน โดยจัดให้ฝ่ายทรัพยากรบุคคล
ทำหน้าที่ในการรับเรื่องและประสานงาน สำหรับพนักงานที่ไม่สามารถเดินทางมาปฏิบัติหน้าที่ได้
บริษัทฯได้ยกเว้นให้ลาหยุดเป็นกรณีพิเศษ สำหรับพนักงานที่ได้รับความเดือนร้อนในด้านที่พักอาศัย
บริษัทฯได้จัดเตรียมที่พักอาศัยใจกลางเมืองให้แก่พนักงานและครอบครัว
นอกจากนี้พนักงานที่จัดหาที่พักอาศัยเองก็สามารถนำค่าใช้จ่ายมาเบิกกับบริษัทฯ ได้

สำหรับกิจกรรมด้านสังคมและชุมชน ซึ่งบริษัทฯ ให้การสนับสนุน มีรายละเอียดดังต่อไปนี้

-   บริษัทฯ ให้การสนันสนุนการฝึกอบรมบุคลากรของศูนย์ฝึกพาณิชยนาวี (Merchant Marine
    Training Center)
    โดยการให้ทุนการศึกษาแก่ผู้มีผลการเรียนดีโดยมอบรางวัลเหรียญทองแก่นักเรียนของศูนย์ฝึกพาณิชยนาวีที่มี ผลการเรียนดีเด่นและประพฤติดีเป็นประจำทุกปี
    ตั้งแต่ปี 2541 เป็นต้นมา นอกจากนี้บริษัทฯ
    ได้บริจาคหนังสือเรียนให้กับศูนย์ฝึกพาณิชยนาวีอย่างสม่ำเสมอด้วย

-   บริษัทฯ ได้จัดตั้งทุนการศึกษาสำหรับนักเรียนของศูนย์ฝึกพาณิชยนาวี (MMTC) โดยในปี 2554
    และ 2553 บริษัทฯ ได้ให้ทุนการศึกษารวมทั้งสิ้น 2,339,800 บาท และ 2,355,120 บาท
    ตามลำดับ แก่นักเรียนที่ขาดแคลนเงินทุน

-   บริษัทฯ ได้รับนักเรียนที่จบการศึกษาจากศูนย์ฝึกพาณิชยนาวีมาเป็นพนักงาน/ลูกเรือของบริษัทฯ
    และให้การส่งเสริมเพื่อพัฒนาคุณภาพของพนักงาน/ลูกเรือไทยเหล่านี้อย่างต่อเนื่อง
    ซึ่งพนักงาน/ลูกเรือเหล่านี้สามารถทำงานกับเจ้าของเรือไทยทั่วไปได้โดยไม่มีข้อจำกัดว่าจะต้องทำงานกับบริษัทฯ
    เพียงแห่งเดียวเท่านั้น

-   จากที่เคยรายงานไว้แล้วในรายงานเมื่อปีที่แล้ว บริษัทฯ ได้ลงนามในบันทึกความเข้าใจ
    (MOU) กับสำนักงานคณะกรรมการอาชีวศึกษา ในการปรับปรุงความรู้
    และส่งเสริมการเรียนการสอน
    สำหรับวิทยาลัยเทคโนโลยีและอุตสาหกรรมการต่อเรือนครศรีธรรมราช
    ซึ่งตามบันทึกความเข้าใจนี้ บริษัทฯ ได้สร้างหอพัก
    เพื่ออำนวยความสะดวกแก่นักศึกษาสำเร็จตามโครงการที่วางไว้เรียบร้อยแล้ว
    และได้ส่งมอบหอพักดังกล่าวให้กับวิทยาลัยเทคโนโลยีและอุตสาหกรรมการต่อเรือนครศรีธรรมราช
    ซึ่งมีมูลค่าทั้งสิ้นประมาณ 25.40 ล้านบาท บริษัทฯ
    ให้ความช่วยเหลือทางด้านการเงินอย่างต่อเนื่องแก่นักเรียน
    รวมการซื้อหนังสือและอุปกรณ์ทางการศึกษาในห้องสมุด
    ทางด้านวิทยาลัยเทคโนโลยีและอุตสาหกรรมการต่อเรือนครศรีธรรมราช
    ได้เพิ่มหลักสูตรการเรียนใหม่โดยมีบริษัทฯ เป็นที่ปรึกษา
    เพื่อเป็นการฝึกหัดและพัฒนาวิศวกรสำหรับการดำเนินอาชีพการเดินเรือในอนาคต ในการนี้
    ท่านรัฐมนตรีช่วยว่าการกระทรวงศึกษาธิการ ได้มอบรางวัลโล่เกียรติยศให้แก่บริษัทฯ
    จากการที่บริษัทฯ มีส่วนร่วมในวิทยาลัยเทคโนโลยีและอุตสาหกรรมการต่อเรือนครศรีธรรมราช

-   บริษัทฯ ได้ร่วมบริจาคเงินจำนวน 113,160 บาท ในโครงการ “ห่มผ้าให้น้อง ครั้งที่ 14”
    ให้กับคณะนักเรียนเดินเรือพาณิชย์ของศูนย์ฝึกพาณิชยนาวี เพื่อนำไปจัดสร้างห้องอาหาร
    สำหรับโรงเรียนวัดตะพังคลี จังหวัดฉะเชิงเทรา ซึ่งเป็นโครงการนอกเหนือจากปีก่อน
    ได้แก่ 1) บริษัทฯ ได้ร่วมบริจาคเงินจำนวน 139,000 บาท ในโครงการ “ห่มผ้าให้น้อง
    ครั้งที่ 13” ให้กับคณะนักเรียนเดินเรือพาณิชย์ของศูนย์ฝึกพาณิชยนาวี เพื่อนำไปจัดสร้างห้องน้ำ
    สำหรับโรงเรียนโนนผาสุก จังหวัดสระแก้ว 2) บริษัทฯ ได้ร่วมบริจาคเงินจำนวน 80,466
    บาท ในโครงการ “ห่มผ้าให้น้อง ครั้งที่ 12”
    ให้กับคณะนักเรียนเดินเรือพาณิชย์ของศูนย์ฝึกพาณิชยนาวี เพื่อนำไปซื้อเครื่องโปรเจกเตอร์
    และจัดทำเวทีกิจกรรมสำหรับโรงเรียนวัดบางกระเจ้า จังหวัดสมุทรสาคร และ 3) บริษัทฯ
    ได้ร่วมบริจาคเงินจำนวน 100,000 บาท ในโครงการ “ห่มผ้าให้น้อง ครั้งที่ 11”
    ให้กับคณะนักเรียนเดินเรือพาณิชย์ ศูนย์ฝึกพาณิชยนาวี
    เพื่อนำไปใช้ในการซ่อมแซมห้องเรียนและปรับปรุงห้องสมุดให้แก่ โรงเรียนบ้านใบสีทอง
    จังหวัดสุพรรณบุรี

-   บริษัทฯ มอบทุนการศึกษาจำนวน 165,000 บาท แก่นักศึกษาวิทยาลัยพาณิชยนาวีนานาชาติ
    มหาวิทยาลัยเกษตรศาสตร์ วิทยาเขตศรีราชา
    เพื่อสนับสนุนการศึกษาให้กับนักศึกษาในหลักสูตรวิทยาศาสตร์การเดินเรือ
    การมอบทุนการศึกษางวดสุดท้ายภายใต้โครงการนี้ได้ถูกจ่ายในเดือนเมษายน พ.ศ. 2553

-   ในปี พ.ศ 2553 บริษัทฯ ได้บริจาคเครื่องคอมพิวเตอร์จำนวน 28 เครื่อง
    แก่โรงเรียนมัธยมวาริชภูมิ โรงเรียนสุโขทัย โรงเรียนบ้านค้อ โรงเรียนสัตตยาสัย
    และสำนักงานบริหารชุมชน อำเภอปากเกร็ด บริษัทฯ
    ได้ให้ความช่วยเหลือด้านการศึกษาแก่เด็กยากจนอย่างต่อเนื่อง
    จากที่เคยรายงานไว้แล้วในรายงานเมื่อปีที่แล้ว บริษัทฯ ได้บริจาคเครื่องคอมพิวเตอร์จำนวน
    15 เครื่อง เพื่อใช้ในกิจกรรมการเรียนการสอนของโรงเรียนบ้านค้อ จังหวัดสุรินทร์
    และได้บริจาคเครื่องคอมพิวเตอร์ที่มีความทันสมัยเพิ่มอีกจำนวน 3 เครื่อง (Dell Celeron
    2 GHZ, Hard Disk 40 GB)
    แก่โรงเรียนเพื่อให้การเรียนการสอนในโรงเรียนมีความทันสมัยมากขึ้นด้วย

-   บริษัทฯ ได้ร่วมบริจาคเงินจำนวน 40,000 บาท ให้กับยุวมุสลิม บ้านปากลัด
    อำเภอพระประแดง จังหวัดสมุทรปราการ
    เพื่อใช้สนับสนุนเครื่องมือเครื่องใช้ทางการศึกษาและเป็นทุนการศึกษาในกิจกรรมวันเด็กเมื่อวันที่
    19 มกราคม 2551

-   โดยปกติแล้วบริษัทฯ
    มักจะจัดให้มีการบริจาคเงินและสิ่งของสำหรับผู้ที่มีความจำเป็นและผู้ที่ยากไร้ เช่น บริษัทฯ
    ร่วมกับพนักงาน ได้บริจาคเงินกว่า 1 ล้านบาท
    ผ่านสภากาชาดไทยสำหรับผู้ประสบภัยธรณีพิบัติจากคลื่นยักษ์สึนามิในประเทศไทย และเมื่อต้นปี
    2547 บริษัทฯ ได้บริจาคคอมพิวเตอร์แก่โรงเรียนระดับประถมและมัธยม จำนวน 4 แห่ง
    ในจังหวัดระยอง ที่มีนักเรียนจำนวน 877 คน ให้มีโอกาสศึกษา

-   บริษัทฯ
    ให้ความช่วยเหลือในการสร้างโรงเรียนสำหรับเด็กที่ประสบภัยจากแผ่นดินไหวในภาคตะวันตกของประเทศอินเดีย
    เมื่อปี 2544 และในที่สุดโรงเรียนมิตรภาพ อินโด-ไทย
    ก็เกิดขึ้นและสามารถเปิดดำเนินการได้แล้วซึ่งสามารถรับนักเรียนได้ จำนวน 700 คน
    ทั้งในระดับประถม มัธยมต้น รวมทั้งมัธยมปลาย ซึ่งทำให้ผู้ที่เกี่ยวข้องต่างๆ
    รู้สึกซาบซึ้งและประทับใจอย่างมากในความช่วยเหลือจากประเทศไทย

-   บริษัทฯ ได้ให้ความช่วยเหลือแก่ประชาชนที่อยู่อาศัยทางภาคใต้ของประเทศไทย
    ซึ่งได้รับผลกระทบและความเสียหายจากภัยสึนามิ เมื่อเดือนธันวาคม 2547 โดยบริษัทฯ
    และพนักงานได้บริจาคเงินช่วยเหลือจำนวน 590,000 บาท ให้กับหมู่บ้านทะเลนอก
    จังหวัดระนอง และปรับปรุง/ซ่อมแซมเรือประมงเพื่อให้สามารถนำกลับมาประกอบอาชีพได้
    และบริษัทฯ ได้อาสาดูแลและเข้ามาเยี่ยมเยียนหมู่บ้านนี้อย่างสม่ำเสมอ ทั้งนี้บริษัทฯ
    ได้เปิดโอกาสให้เด็กที่ขาดแคลนได้รับทุนการศึกษา โดยปัจจุบันบริษัทฯ
    ยังให้ทุนการศึกษาเด็กผู้หญิงคนหนึ่ง ที่กำลังศึกษาอยู่ในโรงเรียนแห่งหนึ่งที่กรุงเทพฯ
    นอกจากนี้บริษัทฯ
    ยังจัดหาแหล่งประกอบอาชีพให้แก่เยาวชนและให้การสนับสนุนการพัฒนาทางร่างกายและสติปัญญาของเด็กหนุ่มในหมู่บ้านแห่งนี้
    เพื่อที่จะก้าวเข้ามาฝึกอบรมอาชีพการเดินเรือขั้นพื้นฐาน โดยทางบริษัทฯ
    เป็นผู้ออกค่าใช้จ่ายดังกล่าว ซึ่งบุคคลเหล่านี้จะเข้ามาประกอบอาชีพการเดินเรือให้กับบริษัทฯ
    ได้อย่างสมบูรณ์และตรงกับสายงานอาชีพในการเดินเรือทะเลระหว่างประเทศ

-   บริษัทฯ ได้ร่วมบริจาคเงินจำนวน 1,325,867 บาท ในปี 2551 เพื่อสร้างบ้านฟิสิกส์ เคมี
    และอุปกรณ์คอมพิวเตอร์ ให้กับโรงเรียนแห่งหนึ่งที่ เซมังกุดี ทามิล นาดูล ประเทศอินเดีย
    โรงเรียนแห่งนี้อยู่ในหมู่บ้านที่ยากจนมากและได้รับผลกระทบและความเสียหายจากภัยสึนามิในเดือนธันวาคม
    2547

-   บริษัทฯ
    ได้ประสานงานกับสภากาชาดไทยให้หน่วยเคลื่อนที่รับบริจาคโลหิตมารับบริจาคที่สำนักงานบริษัทฯ
    มาตั้งแต่อดีต และในปี 2553 หน่วยเคลื่อนที่รับบริจาคโลหิตมารับบริจาคโลหิตที่บริษัทฯ ทั้งสิ้น
    2 ครั้ง ในเดือนมกราคม และเดือนกรกฎาคม มีจำนวนโลหิตรวม 37,450 ซีซี

-   ในทุกๆ ปี บริษัทฯ จัดกิจกรรมวิ่ง 5 กิโลเมตร เรียกว่า
    “พีเอสแอลวิ่งเพื่อวันเดินเรือประจำปี” ที่สวนลุมพินีเพื่อสนับสนุนให้พนักงานบริษัทฯ
    มีนิสัยรักการออกกำลังกายและมีสุขภาพที่ดี และในปี 2554
    พนักงานและผู้ที่เกี่ยวข้องได้เข้ามามีส่วนร่วมในกิจกรรมนี้อีกครั้งเมื่อวันที่ 19 มกราคม พ.ศ.
    2554 ด้วยความตั้งใจและเป็นมิตรต่อกัน

-   บริษัทฯ เป็นหนึ่งในกลุ่มผู้สนับสนุนงานวันกีฬาประจำปี ณ ศูนย์ฝึกพาณิชยนาวี ซึ่งบริษัทฯ
    ให้ความร่วมมือในการขยายด้านกีฬารวมถึงการศึกษา (ที่ได้กล่าวไปแล้ว)
    และช่วยในเรื่องการพัฒนาของคณะนักเรียนพาณิชย์นาวี

-   บริษัทฯ จัดโครงการช่วยเหลือพนักงานด้วยการให้ทุนการศึกษาประจำปี
    สำหรับค่าเล่าเรียนแก่บุตรของพนักงานที่ไม่สามารถหาเงินค่าเล่าเรียนของบุตรตนเองได้

-   บริษัทฯ พิจารณาทุนการศึกษาหรือรางวัลสำหรับให้กับบุตรของพนักงานของบริษัทฯ
    ผู้ซึ่งมีผลการเรียนที่ดีในระดับโรงเรียน วิทยาลัย และมหาวิทยาลัย

-   บริษัทฯ ได้บริจาคเงินและอุปกรณ์การศึกษา
    เพื่อจัดทำห้องปฏิบัติการทางวิทยาศาสตร์และสนับสนุนกิจกรรมการเรียนการสอน ด้านต่างๆ
    ของโรงเรียนบ้านค้อ จังหวัดสุรินทร์ ในเดือนกันยายน 2549

-   บริษัทฯ ได้ร่วมบริจาคเงิน 100,000 บาท และหนังสือให้กับคณะนักเรียนเดินเรือพาณิชย์
    ศูนย์ฝึกพาณิชย์นาวี
    เพื่อนำไปใช้ในการซ่อมแซมอาคารเรียนและสร้างห้องสมุดให้แก่โรงเรียนบ้านวังสนวน
    จังหวัดนครราชสีมา ในเดือนกันยายน 2550

-   บริษัทฯ ได้ร่วมสมทบเงิน 100,000 บาท แก่สภาสังคมสงเคราะห์แห่งประเทศไทย
    ในพระบรมราชูปถัมภ์ เพื่อใช้ในการอบรมความรู้และพัฒนาทักษะวิชาชีพแก่คนพิการ
    เพื่อให้สามารถหาเลี้ยงตนเองได้ในงานวันคนพิการครั้งที่ 43 ซึ่งจัดขึ้นในเดือนพฤศจิกายน
    2550

-   ในปี 2551 บริษัทฯ ได้ร่วมบริจาคเงิน 68,000 บาท ให้โรงเรียนบ้านค้อ จังหวัดสุรินทร์
    เพื่อสนับสนุนใน “โครงการ พานักเรียนไปทัศนศึกษา” ณ สถานีวิจัยสิ่งแวดล้อมสะแกราช
    จังหวัดนครราชสีมา

(8) รายงานการพํฒนาเพื่อความยั่งยืน

บริษัทฯ ตระหนักดีว่า การจัดการด้านการขนส่งทางทะเลที่ขาดความรับผิดชอบนั้น
จะก่อให้เกิดผลกระทบทางด้าน สิ่งแวดล้อมที่รุนแรง โดยเฉพาะอย่างยิ่งในด้านมลภาวะทางอากาศ
และ/หรือทางน้ำ ดังนั้นบริษัทฯ จึงมีความมุ่งมั่นที่จะปกป้อง และอนุรักษ์สิ่งแวดล้อม
โดยให้ความสำคัญเทียบเท่ากับปัจจัยทางด้านการค้า และการดำเนินธุรกิจของบริษัทฯ

อย่างไรก็ตาม จากการดำเนินธุรกิจตลอดหลายปีที่ผ่านมา ทำให้ผู้บริหารระดับสูงของบริษัทฯ
เข้าใจดีว่า แค่การปฏิบัติตามกฏข้อบังคับต่างๆนั้น
ยังไม่เพียงพอที่จะช่วยในการปกป้องและอนุรักษ์สิ่งแวดล้อม ยังมีสิ่งอื่นที่สำคัญที่จะต้องปฏิบัติ
นอกเหนือจากกฎเกณฑ์ที่กำหนดไว้ นั่นคือการพัฒนาแผนงานภายในเพื่อรองรับสถานการณ์ฉุกเฉิน
และระบบการควบคุมคุณภาพ
นอกจากนี้ยังต้องการนำเทคโนโลยีที่ทันสมัยมาใช้อย่างต่อเนื่องเพื่อช่วยลดผลกระทบต่อสิ่งแวดล้อม
รวมถึงความ มุ่งมั่นอย่างแน่วแน่ในการที่จะลดการปล่อยก๊าซคาร์บอนไดออกไซด์และของเสีย

หัวข้อถัดไปจะเป็นการอธิบายถึงรายละเอียดของกฎข้อบังคับทางทะเลที่สำคัญ และสิ่งที่บริษัทฯ
ได้ดำเนินการเพื่อให้ เป็นไปตามกฎข้อบังคับดังกล่าว
จากนั้นจะเป็นรายละเอียดในส่วนของแผนงานภายในที่เกี่ยวกับสถานการณ์ฉุกเฉินและระบบการควบคุมคุณภาพ
และความพยายามในการที่จะลดปริมาณก๊าซคาร์บอนไดออกไซด์
และในตอนท้ายของรายงานฉบับนี้จะเป็นการสรุปถึงเป้าหมายและวัตถุประสงค์ในด้านสิ่งแวดล้อมที่บริษัทฯ
ได้กำหนดไว้สำหรับปีถัดไป

การปฏิบัติตามกฎข้อบังคับและอนุสัญญาต่างๆ

การที่บริษัทฯ จะสามารถนำเรือวิ่งผ่านน่านน้ำสากลได้นั้น บริษัทฯ
มีหน้าที่ตามกฎหมายในการที่จะต้องปฏิบัติตามกฎ ข้อบังคับและอนุสัญญาต่างๆ
ซึ่งกำหนดโดยองค์การทางทะเลระหว่างประเทศ (International Maritime
Organization: IMO) และหน่วยงานกำกับดูแลอื่นๆอย่างครบถ้วน ดังต่อไปนี้ :

-   อนุสัญญาระหว่างประเทศว่าด้วยการจัดการน้ำอับเฉาและตะกอน ค.ศ. 2004
    (International Convention for the Control and Management of Ships’
    Ballast Water and Sediments 2004)

-   อนุสัญญาระหว่างประเทศว่าด้วยระบบกันเพรียงของเรือ ค.ศ. 2001 (International
    Convention on the Control of Harmful Anti-Fouling Systems 2001)

-   อนุสัญญาระหว่างประเทศว่าด้วยความรับผิดทางแพ่งเพื่อความเสียหายจากมลพิษน้ำมัน
    ค.ศ.2001 (International Convention on Civil Liability for Bunker Oil
    Pollution Damage 2001)

-   อนุสัญญาทางทะเลระหว่างประเทศว่าด้วยการขนส่งสินค้าอันตราย (International
    Maritime Dangerous Goods Code)

-   กฎข้อบังคับในระดับภูมิภาคหรือท้องถิ่นซึ่งมีความเข้มงวดกว่าที่กำหนดไว้ในกฏข้อบังคับระหว่างประเทศ
    ตัวอย่างเช่น พระราชบัญญัติพิทักษ์สิ่งแวดล้อมของสหรัฐอเมริกา (US Environment
    Protection Act: EPA)
    และคำสั่งของสหภาพยุโรปเกี่ยวกับการเผาผลาญเชื้อเพลิงในเขตยุโรป ฯลฯ

นอกจากกฎข้อบังคับที่ได้กล่าวมาแล้วข้างต้นนั้น บริษัทฯ ยังได้ปฏิบัติตามกฎข้อบังคับที่สำคัญอื่นๆ
ดังต่อไปนี้

ประมวลข้อบังคับเกี่ยวกับการบริหารความปลอดภัยระหว่างประเทศ (International Safety
Management Code: ISM Code):
จากประสบการณ์เรียนรู้ด้านอุบัติเหตุทางทะเลตลอดหลายปีที่ผ่านมา
ได้ถูกรวบรวมเป็นประมวลข้อบังคับเกี่ยวกับการบริหารความปลอดภัยระหว่างประเทศ (ISM Code)
ซึ่งถูกเผยแพร่โดยองค์การทางทะเลระหว่างประเทศ
เพื่อส่งเสริมความปลอดภัยในการดำเนินงานของเรือเดินทะเลและการป้องกันมลพิษต่างๆ ISM
Code ได้มีผลบังคับใช้เมื่อวันที่ 1 กรกฎาคม 2541
สำหรับเรือขนส่งผู้โดยสารรวมถึงเรือเร็วสำหรับขนส่งผู้โดยสาร เรือบรรทุกน้ำมัน
เรือบรรทุกสารเคมี เรือบรรทุกก๊าซ เรือบรรทุกสินค้าแบบเทกอง
และเรือบรรทุกสินค้าที่มีความเร็วสูงที่มีระวางขับน้ำตั้งแต่ 500 ตันกรอสขึ้นไป ทั้งนี้บริษัทฯ
ได้เริ่มปฏิบัติตามข้อบังคับ และได้รับการรับรองตั้งแต่ปี 2538 ก่อนที่จะมีผลบังคับใช้

กฎข้อบังคับนี้ถูกนำไปใช้ทั้งบนเรือและที่สำนักงานบนฝั่งเพื่อให้เป็นมาตรฐานสากล โดยมีวัตถุประสงค์
ดังต่อไปนี้

1. เพื่อให้เกิดความปลอดภัยในการเดินเรือ

2. เพื่อป้องกันการบาดเจ็บและสูญเสียชีวิต

3. เพื่อหลีกเลี่ยงความเสียหายที่อาจเกิดขึ้นต่อสิ่งแวดล้อม

กราฟต่อไปนี้ แสดงถึงจำนวนครั้งของเหตุการณ์ที่เกี่ยวข้องกับการละเมิดข้อบังคับของ ISM Code
เปรียบเทียบกับจำนวนวันในการเดินเรือ ตั้งแต่ปี ค.ศ. 2004 - 2011
สำหรับจุดประสงค์ในการทำการวิเคราะห์นี้ อ้างอิงตามประมวลข้อบังคับที่มีผลร้ายแรง
โดยพิจารณาจากเหตุการณ์ที่อาจก่อให้เกิด ไฟไหม้ การระเบิด การบาดเจ็บ
หรือเสียชีวิตของลูกเรือ เรือโดนกัน และ เรือเกยตื้น โดยในปี ค.ศ. 2006
เป็นปีที่มีจำนวนวันในการเดินเรือสูงสุด อยู่ที่ 19,710 วัน ในขณะที่ปี ค.ศ. 2007
เป็นปีที่มีจำนวนครั้งของการละเมิดข้อบังคับ ISM เกิดขึ้นสูงสุด 18 ครั้ง อย่างไรก็ตามในระหว่างปี
ค.ศ. 2007 - 2011 แนวโน้มของการละเมิดข้อบังคับ ISM Code มีจำนวนลดลงถึงร้อยละ 94
เมื่อเปรียบเทียบจำนวนครั้งของการละเมิดข้อบังคับกับจำนวนวันในการเดินเรือพบว่าในปี ค.ศ.
2006 และปี ค.ศ. 2011 เป็นปีที่ดีที่สุดของบริษัทฯ เนื่องจากมีการละเมิดเกิดขึ้นมีเพียงร้อยละ
0.02 ในขณะที่ปีที่แย่ที่สุดคือในปี ค.ศ. 2007
แต่การละเมิดที่เกิดขึ้นก็นับได้ว่ามีเพียงเล็กน้อยคือร้อยละ 0.11 เท่านั้น
สำหรับในช่วงเวลาทั้งหมดที่กล่าวมา จำนวนการละเมิดเฉลี่ยที่เกิดขึ้นสำหรับกองเรือทั้งหมด
อยู่ที่ร้อยละ 0.06 เท่านั้น

[]

เพื่อให้เป็นไปตามข้อกำหนดของ ISM Code การตรวจสอบภายในประจำปีจะมีการปฏิบัติงานบนเรือ
โดยทีมงานซึ่งประกอบด้วยผู้ตรวจสอบที่มีคุณสมบัติและประสบการณ์ที่เหมาะสม
ซึ่งจะรายงานผลการปฏิบัติงานต่อกรรมการผู้จัดการโดยตรง
ในกรณีที่เกิดการไม่ปฏิบัติตามกฎข้อบังคับต่างๆ ที่เกี่ยวข้อง อุบัติเหตุ รวมถึงความผิดพลาดเล็กๆ
น้อยๆที่เกิดขี้น จะมีการตรวจสอบและวิเคราะห์เพื่อหาสาเหตุ
ขั้นตอนการดำเนินงานต่างๆจะถูกทบทวนโดยทันที นอกจากนี้บทเรียนทั้งหมด
ที่ได้เรียนรู้จากอุบัติเหตุต่างๆ และความผิดพลาดเล็กๆ น้อยๆ
ที่เกิดขึ้นจะถูกถ่ายทอดโดยบริษัทเดินเรือต่างๆ ผ่าน Marine Accident Reporting Scheme
(MARS) เพื่อผลประโยชน์ของอุตสาหกรรมเรือ
และทำให้ความปลอดภัยของการเดินเรือโดยทั่วไปสูงขึ้น The Nautical Institute
กรุงลอนดอน ประเทศอังกฤษ ซึ่งได้เผยแพร่เอกสารรายงาน Marine Accident Reporting
Scheme (MARS) ทุกเดือน ได้ขอบคุณบริษัทฯ ที่ได้ให้ความร่วมมือกับ MARS
ในการส่งเสริมและร่วมแบ่งปัน “บทเรียน” จากเหตุการณ์ต่างๆ เพื่อเป็นกรณีศึกษา
ซึ่งก่อให้เกิดประโยชน์ต่ออุตสาหกรรมการเดินเรือ
ทั้งนี้เพื่อให้สอดคล้องกับการจัดการที่มีคุณภาพและความรับผิดชอบต่อสังคมอย่างสูงสุดของบริษัทฯ

นอกจากนี้ บริษัทฯ ได้ริเริ่มการดำเนินการเพื่อควบคุมการไม่ปฏิบัติตามข้อบังคับของ ISM Code
โดยการใช้วิธีป้องกันต่างๆ ดังต่อไปนี้

-   การพัฒนาการฝึกอบรมบุคลากร:
    เนื่องจากแนวโน้มที่การตรวจเรือโดยเจ้าหน้าที่ตรวจเรือของรัฐเมืองท่านั้น
    จะมีความเข้มงวดมากขึ้นในส่วนของการบังคับใช้กฎข้อบังคับของ ISM Code
    ดังนั้นบุคลากรประจำเรือของบริษัทฯ จึงได้รับการทบทวนความรู้ด้าน ISM Code
    อย่างสม่ำเสมอ และจัดให้มีการแลกเปลี่ยนประสบการณ์ซึ่งกันและกันภายในกองเรือ

-   การพัฒนาการบำรุงรักษาตัวเรือ: บริษัทฯ
    ได้เน้นย้ำถึงความสำคัญของการตรวจสอบสภาพและทดสอบเครื่องจักรทุกเครื่องอย่างสม่ำเสมอ
    และหากเจ้าหน้าที่ประจำเรือพบเห็นสิ่งผิดปกติใดๆ ให้รีบรายงานในทันที
    นอกจากนี้ฝ่ายจัดการของบริษัทฯ
    ได้เน้นย้ำให้ผู้ตรวจสอบภายในต้องสอบทานการบังคับใช้กฎเกณฑ์ต่างๆอย่างเข้มงวดเพิ่มขึ้นจากการตรวจสอบปกติ
    เพื่อให้การปฏิบัติตามกฎระเบียบและความปลอดภัยสำหรับเรือสินค้าและลูกเรือประสบความสำเร็จสูงขึ้น

-   มีการแจ้งเตือนอย่างเหมาะสมและสม่ำเสมอไปยังเรือ:
    โดยปกติเรือที่เข้าสู่น่านน้ำในอเมริกาเหนือและออสเตรเลีย
    จะต้องมีใบรับรองเพิ่มเติมเพื่อให้สอดคล้องกับกฎระเบียบข้อบังคับของท้องถิ่น
    และเพื่อเป็นมาตรการในการป้องกันเรื่องดังกล่าว บริษัทฯ
    ได้มีการแจ้งเตือนถึงรายละเอียดขั้นตอนการดำเนินการแก่ลูกเรือไว้ล่วงหน้าก่อนที่เรือจะมาถึงน่านน้ำดังกล่าว
    เพื่อให้มั่นใจว่าเอกสารที่เกี่ยวข้องทั้งหมดจะถูกจัดเตรียมไว้
    และเรือสามารถปฏิบัติตามกฎระเบียบต่างๆได้ อย่างครบถ้วน

เพื่อรักษาระดับแนวโน้มที่ลดลงของเหตุการณ์ที่การปฏิบัติงานของบริษัทไม่เป็นไปตามกฎข้อบังคับของ
ISM Code ที่แสดงในกราฟก่อนหน้านี้ บริษัทฯ จึงได้กำหนดเป้าหมายโดยให้มีเหตุการณ์ร้ายแรงตาม
ISM Code เท่ากับศูนย์ สำหรับเหตุการณ์ที่ก่อให้เกิดการบาดเจ็บหรือเสียชีวิต ไฟไหม้ เรือโดนกัน
เรือเกยตื้น หรือการถูกกักเรือ ซึ่งเกิดจากการละเมิด ISM Code

ประมวลข้อบังคับว่าด้วยการรักษาความปลอดภัยของเรือและท่าเรือระหว่างประเทศ
(International Ship and Port Safety (ISPS) Code):
ประมวลข้อบังคับนี้มีผลบังคับใช้ในปี 2547
และแก้ไขเพิ่มเติมในอนุสัญญาระหว่างประเทศว่าด้วยความปลอดภัยแห่งชีวิตในทะเล (SOLAS)
ซึ่งได้กล่าวรวมถึงการจัดวางระดับของความปลอดภัยสำหรับเรือและเมืองท่า
ประมวลข้อบังคับดังกล่าวได้กำหนดบทบาทหน้าที่รับผิดชอบระหว่างหน่วยงานภาครัฐ บริษัทเรือ
และคนประจำเรือ และรวมไปถึงเมืองท่า/สิ่งอำนวยความสะดวกต่อบุคคล เพื่อที่จะใช้ใน
“การตรวจจับการคุกคามความปลอดภัยและการใช้มาตรการป้องกันเหตุการณ์ที่มีผลกระทบต่อความปลอดภัยต่อทางเรือและเมืองท่าที่ใช้ในการค้าระหว่างประเทศ”

สำหรับการปฏิบัติตามประมวลข้อบังคับใน ISPS บริษัทฯ
ได้มีการพัฒนามาตรฐานขั้นตอนการปฏิบัติงานสำหรับเรือที่
เข้าเมืองท่าที่มีอัตราเสี่ยงต่อการลักลอบค้ายาเสพติดและผู้ลักลอบหนีขึ้นเรือ โดยบริษัทฯ
ได้จัดให้มีสุนัขดมกลิ่น และ เจ้าหน้าที่พร้อมอาวุธตามความเหมาะสม
โดยเฉพาะอย่างยิ่งเป็นนโยบายมาตรฐานของบริษัทฯที่จะจัดให้มีสิ่งเหล่านี้ หากเรือวิ่งอยู่บริเวณ
ยุโรป อังกฤษ อเมริกา ออสเตรเลีย หรือ แคนนาดา จนถึงบัดนี้ บริษัทฯ
เพิ่งมีเหตุการณ์ถูกกักกันเรือในส่วนที่เกี่ยวข้องของ ISPS เพียงแค่ครั้งเดียวเท่านั้น

การสอบทานภายในประจำปีได้กำหนดมาตรการการป้องกันต่างๆ
ซึ่งรวมถึงการดำเนินการของบริษัทฯ ในการจัดหาสุนัขดมกลิ่นและเจ้าหน้าที่รักษาความปลอดภัย
ดังเช่นการตรวจสอบตาม ISM ที่ได้กล่าวไว้ข้างต้น การสอบทานจะกระทำโดย
ทีมงานซึ่งประกอบด้วยผู้ตรวจสอบที่มีคุณสมบัติและประสบการณ์ที่เหมาะสม
ซึ่งจะรายงานผลการปฏิบัติงานต่อกรรมการ ผู้จัดการโดยตรง
ในกรณีที่เกิดการไม่ปฏิบัติตามกฎระเบียบ ข้อบังคับต่างๆ ที่เกี่ยวข้อง หรืออุบัติเหตุต่างๆ
จะมีการสอบสวนและวิเคราะห์เพื่อหาสาเหตุ
แม้ในเหตุการณ์ที่เกิดข้อผิดพลาดในการทำงานที่ต่างจากมาตรฐานที่กำหนดไว้
ขั้นตอนการดำเนินงานต่างๆ จะถูกนำมาทบทวนทันที

กราฟด้านล่างนี้ แสดงให้เห็นว่า จำนวนครั้งของเหตุการณ์ที่เกี่ยวข้องกับการละเมิดข้อบังคับใน
ISPS (แกนด้านซ้าย) เปรียบเทียบกับจำนวนวันในการเดินเรือ (แกนด้านขวา) ในช่วงปี ค.ศ.
2004 - 2011 การละเมิด ISPS นั้นมีจำนวนสูงสุดในปี ค.ศ. 2005 คือมีการละเมิด ISPS
เกิดขึ้นทั้งหมด 11 ครั้ง ในขณะที่ปี ค.ศ. 2006 มีจำนวนวันในการเดินเรือสูงสุดถึง 19,710 วัน
ทั้งจำนวนวันในการเดินเรือและจำนวนครั้งของการละเมิด ISPS ได้มาแตะอยู่ที่จุดต่ำสุดในปี ค.ศ.
2011 คืออยู่ในระดับ ที่เป็นศูนย์ โดยมีจำนวนวันในการเดินเรือ 5,842 วัน จากปี ค.ศ. 2005 -
2011 นี้ การละเมิด ISPS ลดลงถึงร้อยละ 100

[]

บริษัทฯ ได้กำหนดเป้าหมายให้การละเมิดข้อบังคับ ISPS Code เป็น ศูนย์ สำหรับปีที่จะมาถึง

MARPOL:
เป็นอีกกฎข้อบังคับหนึ่งที่สำคัญซึ่งเกี่ยวข้องกับสภาพแวดล้อมในอุตสาหกรรมการเดินเรือทางทะเล
โดยมีวัตถุประสงค์ที่จะ “อนุรักษ์สภาพแวดล้อมทางทะเล โดยการควบคุมมลพิษที่เกิดจากน้ำมัน
และสารอันตราย รวมถึง การลดจำนวนของอุบัติเหตุในการขนถ่ายสารเหล่านั้น”
ซึ่งในอนุสัญญานี้แบ่งออกเป็น 6 ประเภท คือ:

1. การป้องกันมลพิษจากน้ำมัน (Regulations for the Prevention of Pollution by
Oil)

2. การควบคุมมลพิษจากสารเคมีเหลว (Regulations for the Control of Pollution
by Noxious liquid substances in bulk)

3. การควบคุมมลพิษจากสารอันตรายที่บรรจุหีบห่อ หรือตู้คอนเทนเนอร์ หรือถังบรรจุ
(Regulations for the Prevention of Pollution by harmful substances
carried by sea in packed forms, or in freight containers, portable tanks
or road and rail tank wagons)

4. การป้องกันมลพิษจากน้ำเสียของเรือ (Regulations for the Prevention of
Pollution by Sewage from ships)

5. การป้องกันมลพิษจากการป้องกันมลพิษจากขยะของเรือ (Regulations for the
Prevention of Pollution by Garbage from ships)

6. การป้องกันมลพิษทางอากาศจากเรือ (Regulations for the Prevention of
Pollution by Air from ships)

บริษัทฯ
มีความเข้าใจถึงความเสี่ยงของการเกิดผลกระทบที่ร้ายแรงต่อสภาพแวดล้อมทางทะเลเนื่องจากเกิดจากอุบัติเหตุทางทะเล
ซึ่งบริษัทฯ จัดให้มีมาตรการในการป้องกันเพื่อจำกัดความเสี่ยงในเรื่องนี้ โดยลำดับแรกคือ
จำกัดความผิดพลาด อันเนื่องมาจากบุคลากร และ ลำดับที่สองคือ
การดูแลรักษาเครื่องจักรบนเรือให้มีมาตรฐานสูงสุด

เพื่อที่จะจำกัดความผิดพลาดของบุคลากร บริษัทฯ
จึงได้มีการพัฒนาปรับปรุงโปรแกรมการฝึกอบรมสำหรับเจ้าหน้าที่ประจำเรือทุกคน
ซึ่งรวมไปถึงห้องอบรมเสมือนจริง
ซึ่งออกแบบมาเพื่อพัฒนาปรับปรุงในส่วนของความชำนาญในการนำเรือ
และความตระหนักระมัดระวังต่างๆ โดยใส่ตัวแปรทั้งทางด้านสภาพอากาศและสภาพท้องทะเล
หรือเมืองท่าต่างๆ ในโลก นอกจากนี้ บริษัทฯ ยังมีความเชื่อมั่นว่า
เจ้าหน้าที่ในส่วนของช่างเครื่องได้รับการฝึกอบรมอย่างเข้มงวด
เพื่อให้เกิดทักษะและความสามารถในการดูแลรักษาเครื่องจักร และหลีกเลี่ยงการขนถ่ายกากน้ำมัน
ขณะที่อยู่กลางทะเลหรืออยู่ในเมืองท่า

[]

จากกราฟด้านบนแสดงถึง จำนวนครั้งของเหตุการณ์ที่เกี่ยวข้องกับการละเมิดอนุสัญญา MARPOL
ซึ่งส่งผลให้เกิดการเรียกร้องค่าสินไหมทดแทน (แกนด้านซ้าย) และจำนวนวันในการเดินเรือ
(แกนด้านขวา) ในช่วงปี ค.ศ. 2004 - 2011 จะเห็นได้ว่า การละเมิดต่ออนุสัญญา MARPOL
นั้นมีจำนวนมากที่สุดในปี ค.ศ. 2007 ซึ่งเกิดขึ้นทั้งหมด 8 ครั้ง ในขณะที่ปี ค.ศ. 2006
มีจำนวนวันในการเดินเรือมากที่สุด โดยมีการละเมิดอนุสัญญา MAPROLเกิดขึ้นโดยเฉลี่ย 3 ครั้ง
ในขณะที่จำนวนวันเฉลี่ยในการเดินเรือคือ 14,179 วัน โดยในระหว่างปี ค.ศ. 2007 - 2011
จำนวนของการละเมิดอนุสัญญา MARPRO นั้น ลดลงถึงร้อยละ 100
ในขณะที่จำนวนวันในการเดินเรือลดลงร้อยละ 64 อย่างไรก็ตามในปี ค.ศ. 2007 บริษัทฯ
มีการละเมิดต่ออนุสัญญา MARPOL คิดเป็นร้อยละ 0.03 ในช่วงปีนั้น ในขณะที่ปี ค.ศ. 2010 และ
ปี ค.ศ. 2011 บริษัทฯ มีการละเมิดต่ออนุสัญญา MARPOL คิดเป็นร้อยละ ศูนย์
ต่อจำนวนวันในการเดินเรือ เช่นเดียวกันกับเป้าหมายสำหรับข้อบังคับที่ได้กล่าวมาแล้วข้างต้น
บริษัทฯ กำหนดเป้าหมายการละเมิดอนุสัญญา MARPOL เท่ากับ ศูนย์ สำหรับปี ค.ศ. 2012
และไม่ให้มีเหตุการณ์เรือถูกกักกันเนื่องจากการละเมิดอนุสัญญา MARPOL นี้

กฎหมายใหม่ที่กำลังจะมีผลบังคับใช้: กฎหมายต่อไปนี้กำลังจะมีผลบังคับใช้ในอีก 2-3 ปีข้างหน้า
ซึ่งบริษัทฯ เองได้เริ่มนำมาใช้ในการดำเนินธุรกิจของบริษัทฯแล้ว

การวางแผนบริหารการใช้พลังงานของเรือ (SEEMP - Ship board energy efficiency
Management plan) –

มกราคม 2556

การออกแบบเรือที่ใช้พลังงานอย่างมีประสิทธิภาพ (EEDI - Energy efficiency design
index for new buildings) - มกราคม 2556

หลังจากที่ได้อธิบายถึงกฎข้อบังคับทางด้านการเดินเรือในทะเลที่สำคัญ
ซึ่งมีส่วนช่วยในการอนุรักษ์สิ่งแวดล้อม รวมถึงกฎหมายใหม่ที่กำลังจะมีผลบังคับใช้
ในหัวข้อถัดไปจะเป็นรายละเอียดในเรื่องระบบการควบคุมภายในทางด้านสิ่งแวดล้อม ของบริษัทฯ

การป้องกันและอนุรักษ์สิ่งแวดล้อม:

มาตรฐานระบบการจัดการสิ่งแวดล้อม มอก. 14001 (ISO 14001):
เนื่องจากความต้องการในด้านการอนุรักษ์สิ่งแวดล้อมมีมากขึ้น บริษัทฯ จึงได้กำหนด
“นโยบายในการปกป้องสิ่งแวดล้อม” นอกเหนือจากข้อกำหนด ในกฏหมาย
และอนุสัญญาที่ได้กล่าวไปแล้ว บริษัทฯ ยังได้จัดให้มีระบบการจัดการด้านสิ่งแวดล้อม
(Environment Management System: EMS) ซึ่งเป็นไปตามมาตรฐาน ISO 14001
ซึ่งมาตรฐาน ISO 14001:2004 นี้ได้กำหนดกรอบแบบองค์รวม
ทั้งในด้านยุทธศาสตร์เพื่อกำหนดนโยบายด้านสิ่งแวดล้อมของบริษัทฯ
การวางแผนงานและการดำเนินการ และการแสดงให้เห็นว่า บริษัทฯ
เป็นองค์กรที่รับผิดชอบต่อสิ่งแวดล้อม จากการดำเนินงานใน 1 ปีที่ผ่านมาหลังจากที่บริษัทฯ
ได้รับการรับรอง บริษัทฯ ประสบความสำเร็จ สำหรับการตรวจสอบประจำปี
จากการตรวจสอบโดยสมาคมผู้ตรวจสอบเรือแห่งประเทศญี่ปุ่น (Class NK) ซึ่งได้ยืนยันว่าบริษัทฯ
ปฏิบัติตามมาตรฐานดังกล่าวอย่างครบถ้วน ซึ่งระบบ EMS
นี้จะเป็นระบบที่เข้ามาเสริมระบบการจัดการคุณภาพ (Quality Management System)
ที่มีอยู่ปัจจุบัน เพื่อให้เป็นไปตามมาตรฐานระบบการจัดการด้านคุณภาพ มอก. 9001 (ISO 9001)
และประมวลข้อบังคับเกี่ยวกับการบริหารความปลอดภัยระหว่างประเทศ (ISM)
ซึ่งระบบการจัดการแบบผสมผสานนี้เป็นที่รู้จักกันในนามของระบบการบริหารจัดการด้านความปลอดภัย
คุณภาพ และ สิ่งแวดล้อม (Safety Quality and Environment Management System:
SQEMS) ซึ่งตามหลักระบบการบริหารจัดการด้านความปลอดภัย คุณภาพ และสิ่งแวดล้อมแล้ว
ผู้จัดการทางด้านเทคนิคซึ่งเป็นผู้บริหารสูงสุดของบริษัทฯ ด้วยนั้น
ได้รับการแต่งตั้งให้เป็นตัวแทนของฝ่ายบริหารและเป็นผู้ที่รับมอบหมายให้ดำเนินงานตามวัตถุประสงค์ของประมวลข้อบังคับเกี่ยวกับการบริหารความปลอดภัยระหว่างประเทศ
(ISM) ในปี 2551 สมาคมผู้ตรวจสอบเรือแห่งประเทศญี่ปุ่น (Class NK) ได้ออก
ใบรับรองระบบบริหารคุณภาพ (QMS Certificate) แก่บริษัทฯ ซึ่งเป็นฉบับใหม่ของ ISO 9001:
2008 ซึ่งโดยทั่วไปแล้ว
บริษัทสายการเดินเรือประเภทขนส่งสินค้าแห้งเทกองจะไม่ค่อยให้ความสำคัญกับใบรับรองประเภทดังกล่าว
เนื่องจากเป็นเรื่องหลักโดยเฉพาะสำหรับบริษัทเรือขนส่งสินค้าประเภทน้ำมัน
ซึ่งการปกป้องสิ่งแวดล้อมเป็นเรื่องสำคัญสูงสุด

วัตถุประสงค์ของระบบการจัดการสิ่งแวดล้อม (EMS):

-   ลดมลพิษที่จะเป็นสาเหตุต่อสิ่งแวดล้อม

-   ปฏิบัติตามกฎหมายและกฎข้อบังคับต่างๆ ทั้งภายในประเทศ และระหว่างประเทศ
    ที่เกี่ยวกับด้านมลพิษทาง สิ่งแวดล้อม

-   กำหนดขั้นตอนการดำเนินการที่เกี่ยวกับการใช้ทรัพยากรธรรมชาติอย่างมีประสิทธิภาพ

-   ปลุกจิตสำนึกของพนักงานในการรักษาสิ่งแวดล้อม

-   เพื่อให้มั่นใจว่ามีการติดตามผลการดำเนินการด้านสิ่งแวดล้อมของบริษัทฯ

-   เพื่อให้มั่นใจว่ามีการปรับปรุงอย่างต่อเนื่องในส่วนของการดำเนินการด้านสิ่งแวดล้อมและการป้องกันมลพิษ

จากการสอบทานและการปรับปรุงอย่างต่อเนื่องเกี่ยวกับระบบการบริหารจัดการด้านความปลอดภัย
คุณภาพ และ สิ่งแวดล้อม บริษัทฯ หวังเป็นอย่างยิ่งว่า
จะสามารถยกระดับการปฏิบัติงานด้านสิ่งแวดล้อมให้ดียิ่งขึ้นในปีถัดไป
รวมทั้งเป็นส่วนสำคัญในการช่วยอนุรักษ์สิ่งแวดล้อม และลดการปล่อยก๊าซคาร์บอนไดออกไซด์
และอีกหนึ่งความพยายามของบริษัทฯ ในการที่จะช่วยลดผลกระทบต่อสิ่งแวดล้อมจากการดำเนินธุรกิจ
นั่นคือการนำเทคโนโลยีที่เป็นมิตรต่อสิ่งแวดล้อมมาใช้สำหรับเรือใหม่ของบริษัทฯ

การใช้เทคโนโลยีและนวัตกรรมใหม่ :

เนื่องจากบริษัทฯ มีความมุ่งมั่นในการที่จะปกป้องและอนุรักษ์สิ่งแวดล้อม
รวมถึงการป้องกันมิให้เกิดมลภาวะ
ซึ่ง สิ่งเหล่านี้สะท้อนให้เห็นในการทำสัญญาต่อเรือใหม่ของบริษัทฯ กับอู่ต่อเรือ ABG
ที่ประเทศอินเดีย สำหรับเรือจำนวนทั้งสิ้น 21 ลำ (เรือขนส่งสินค้าแห้งเทกอง 18 ลำ
และเรือขนส่งซีเมนต์จำนวน 3 ลำ) ซึ่งในปี 2554 บริษัทฯ
ได้ทำการยกเลิกสัญญาการต่อเรือสำหรับเรือขนส่งสินค้าแห้งเทกองจำนวน 4 ลำ
และได้รับมอบเรือขนส่งสินค้าแห้งเทกองจำนวน 1 ลำ ดังนั้นเรือ ที่สั่งต่อใหม่คงเหลืออยู่ ณ สิ้นปี
2554 จำนวนทั้งสิ้น 16 ลำ (เรือขนส่งสินค้าแห้งเทกอง 13 ลำ และเรือขนส่งซีเมนต์จำนวน 3
ลำ) ซึ่งเรือทุกลำที่ต่อใหม่จะปฏิบัติตามกฎข้อบังคับต่างๆ ที่บังคับใช้อยู่ในปัจจุบัน
รวมถึงที่จะบังคับใช้ในอนาคตอันใกล้นี้ด้วย นอกจากนี้ ในทางปฏิบัติ
ข้อกำหนดทางเทคนิคของเรือที่ต่อใหม่เหล่านี้ยังมีมาตรฐานสูงกว่ากำหนดไว้ในกฎข้อบังคับต่างๆ ทั้งนี้เพื่อให้การปฏิบัติงานบนเรือมีความสะดวกมากยิ่งขึ้น
และยังเป็นการเพิ่มขีดความสามารถของเรือ ในการที่จะปกป้องและอนุรักษ์สิ่งแวดล้อม

คุณลักษณะ ”สีเขียว” ของเรือใหม่เหล่านี้คือ :

1) โครงสร้างผนังต่อเรือสองชั้นเพื่อประโยชน์ในการลดผลกระทบต่อสิ่งแวดล้อม
หากเกิดอุบัติเหตุกับตัวเรือ

  2) การใช้เทคโนโลยีสมัยใหม่ในการออกแบบตัวเรือ และการพิจารณาหลายๆ
  ครั้งเพื่อให้ได้รูปแบบของตัวเรือที่ดีที่สุดเหมาะสมที่สุด ทั้งขนาดและรูปลักษณ์
  เพื่อให้เรือสามารถที่จะทำความเร็วตามต้องการ ในขณะที่มีการเผาผลาญ เชื้อเพลิงที่ต่ำ

3) เครื่องจักรที่ใช้เป็นไปตามมาตรฐานการปล่อยควันไนโตรเจนออกไซด์

  4) ผนังระวางสินค้าแบบเรียบ เพื่อลดการสะสมของสินค้าตกค้างในระวาง
  ซึ่งจะเป็นการลดการใช้สารเคมีที่เป็นอันตรายในการชะล้างสินค้าตกค้างเหล่านี้
  เพราะว่าระวางสินค้าแบบนี้สามารถที่จะใช้น้ำเพียงอย่างเดียวในการทำความสะอาดก็เพียงพอแล้ว

  5) ระบบสูบจ่ายน้ำมันหล่อลื่นให้ไหลเวียนในเครื่องจักรใหญ่
  จะเป็นการลดน้ำมันหล่อลื่นที่ต้องใช้ทั้งหมด ซึ่งเป็นการลดปริมาณของกากน้ำมัน

  6) การออกแบบใบจักรใหม่ที่ช่วยการใช้เชื้อเพลิง ใบจักรชนิด Propeller Boss Cap Fins
  ซึ่งนี่คือนวัตกรรมใหม่ในการเพิ่มประสิทธิภาพในระบบขับเคลื่อนของเรือ
  ซึ่งในที่สุดก็จะเป็นการลดการใช้เชื้อเพลิงในการเดินเครื่องกำเนิดไฟฟ้าบนเรือ

  7) เครื่องกำเนิดไฟฟ้าจากเพลาใบจักรของเรือ
  จะถูกติดตั้งบนเรือทุกลำเพื่อเป็นการลดการใช้น้ำมันเชื้อเพลิงในการ
  เดินเครื่องกำเนิดไฟฟ้าบนเรือ

8) เตาเผาขยะขนาดใหญ่ เป็นไปตามมาตรฐานการทำงานที่กำหนดโดย IMO
ซึ่งสามารถใช้เผาพลาสติกได้ถ้าจำเป็น

  9) เรือทุกลำจะติดตั้งเตาเผาขยะขนาดใหญ่ดังที่ได้กล่าวมาแล้วนั้นเป็นไปตามมาตรฐานของ
  MEPC.76(40) Marine Environment Protection Committee
  (คณะกรรมการป้องกันสภาวะแวดล้อมทางทะเล) ซึ่งระบุว่าสามารถใช้เผาขยะและกากน้ำมันได้
  ทั้งนี้จะเป็นการเพิ่มประสิทธิภาพของระบบบริหารจัดการขยะ และสิ่งปฏิกูลของบริษัทฯ อันเป็น
  สิ่งที่กองเรือของบริษัทฯ ได้ปฏิบัติอยู่แล้ว

  10)
  ถังเติมน้ำมันปนเปื้อนและกากน้ำมันขนาดใหญ่ที่แยกจากกันจะช่วยให้การกำจัดสิ่งปฏิกูลเหล่านี้เป็นมิตรต่อ
  สิ่งแวดล้อมมากขึ้น
  เพราะสามารถที่จะเลือกผู้รับกำจัดสิ่งปฏิกูลขนส่งที่ดีและมีประสิทธิภาพมากที่สุดได้

11) เครื่องบำบัดสิ่งปฏิกูลบนเรือที่ได้รับการพัฒนาจะถูกติดตั้งบนเรือที่ต่อใหม่นี้

  12) เรือที่ต่อใหม่จะปฏิบัติตาม “อนุสัญญาการยุบเรือเป็นเศษเหล็ก”
  ขององค์การทางทะเลระหว่างประเทศ (IMO)
  (อนุสัญญาระหว่างประเทศว่าด้วยการยุบเรือเป็นเศษเหล็กอย่างปลอดภัยและรักษาสิ่งแวดล้อมปี
  ค.ศ. 2009) ซึ่งมีผลบังคับใช้เมื่อ พฤษภาคม 2552 โดยมีวัตถุประสงค์ที่จะสร้างความมั่นใจว่า
  เรือที่ถูกยุบเป็นเศษเหล็กหลังจาก ที่หมดอายุการใช้งานแล้ว จะไม่ก่อให้เกิดความเสี่ยงใดๆ
  ที่เป็นอันตรายต่อสุขภาพของมนุษย์และความปลอดภัย หรือสภาพแวดล้อม
  ในปัจจุบันอนุสัญญาฉบับนี้เปิดให้มีการลงนามโดยภาครัฐ และจะมีผลบังคับใช้ใน 24
  เดือน นับจากวันที่มีการร่วมลงนามโดย 15 ภาครัฐ หรือคิดเป็นร้อยละ 40
  ของยอดระวางบรรทุกรวมของการเดินเรือ เชิงพาณิชย์ของโลก
  แม้ว่าการลงนามนั้นจะไม่ได้มีการกำหนดข้อสงวน เพื่อการให้สัตยาบันรับรองหรือเห็นชอบ
  หรือมี การวางหลักประกันเพื่อการให้สัตยาบันรับรองหรือเห็นชอบ
  หรือภคายานุวัติจากคณะกรรมการเลขาธิการ นอกจากนี้
  จำนวนเรือทั้งหมดที่ถูกยุบเป็นเศษเหล็กของแต่ละรัฐ ในช่วง 10 ปีที่ผ่านมา
  ต้องไม่น้อยกว่าร้อยละ 3 ของระวาง บรรทุกเรือเพื่อการค้ารวมกัน ดังนั้น
  สัญญาการต่อเรือที่มีมาก่อนปี 2558 จะต้องปฏิบัติตามกฎเกณฑ์ดังกล่าวภายในปี 2563
  และสำหรับการทำสัญญาการต่อเรือใหม่ตั้งแต่ปี 2558 จะต้องปฏิบัติตามกฎเกณฑ์ดังกล่าว ณ
  วันที่ส่งมอบเรือ
  สำหรับสัญญาการสั่งต่อเรือใหม่ของบริษัทฯนั้นได้มีดำเนินการให้สอดคล้องกับกฏเกณฑ์ดังกล่าว
  พร้อมกันนี้ บริษัทฯ
  ได้จัดเตรียมให้เรือที่มีอยู่ทุกลำต้องปฏิบัติตามกฎเกณฑ์ดังกล่าวก่อนถึงวันที่อนุสัญญาดังกล่าวนี้จะมีผลบังคับใช้
  เรือใหม่ของบริษัทฯ นั้นจะจัดทำบัญชีวัสดุ/อุปกรณ์ที่อันตราย
  ซึ่งไม่เป็นไปตามข้อกำหนดของอนุสัญญา
  โดยเฉพาะห้ามและควบคุมมิให้ใช้วัสดุที่อาจก่อให้เกิดอันตรายตั้งแต่ในขั้นตอนการต่อเรือ
  หากจำเป็นต้องใช้วัสดุ ที่อาจก่อให้เกิดอันตรายเหล่านั้นแล้วก็จะจัดเก็บบัญชีรายการวัสดุเหล่านี้ไว้
  ซึ่งจะทำให้เรือมีสิทธิ์ที่จะยื่นขอ ใบประกาศนียบัตรบัญชีวัสดุอันตรายได้

ความพยายามทั้งหมดจะไม่มีประโยชน์เลย หากฝ่ายบริหารของบริษัทฯ
ไม่มีความมุ่งมั่นในการลดการปล่อยก๊าซคาร์บอนไดออกไซค์ (CO2) ซึ่งในรายงานต่อไป
จะเป็นความพยายามของบริษัทฯ ในการจำกัดการปล่อยก๊าซคาร์บอนไดออกไซด์ (CO2)
และของเสีย

การปล่อยก๊าซคาร์บอนไดออกไซด์ (CO2) และของเสีย:

เป็นที่ทราบกันโดยทั่วไปว่าต้นเหตุของก๊าซ CO2
มาจากการเผาไหม้ของน้ำมันเชื้อเพลิงบนเรืออย่างต่อเนื่อง ในการที่จะลดการปล่อยก๊าซ CO2
มีเพียงทางเลือกเดียวที่เป็นไปได้ นั่นคือการลดการเผาผลาญน้ำมันเชื้อเพลิง ซึ่งจะทำให้บริษัทฯ
ไม่สามารถพัฒนาและเจริญเติบโตต่อไปได้ ดังนั้นสิ่งจำเป็นที่ต้องทำ
คือการเพิ่มประสิทธิภาพและลดปริมาณการเผาผลาญน้ำมันเชื้อเพลิง ซึ่งบริษัทฯ
ได้ดำเนินการตามขั้นตอนต่างๆ ดังต่อไปนี้ เพื่อที่จะได้บรรลุความต้องการ

-   ส่งเสริมให้มีการวางแผนการเดินทางดีขึ้นพร้อมกับลดจำนวนเที่ยวเรือเปล่า

-   เส้นทางที่ปลอดภัยจากสภาพอากาศแปรปรวน

-   ความเร็วในการเดินเรือที่เหมาะสม

-   ลักษณะการทรงตัวของเรือที่เหมาะสมต่อการนำเรือ

-   การบำรุงรักษาตัวเรือ

-   การใช้สีกันเพรียงที่มีส่วนผสมของซิลิคอนทาตัวเรือ ซึ่งไม่ก่อให้เกิดอันตรายต่อสิ่งแวดล้อม

-   ส่งเสริมการขนถ่ายสินค้าให้มีประสิทธิภาพ เพื่อลดการตกหล่น หรือลดการเหลือเศษของสินค้า

-   การบำรุงรักษาเครื่องจักรเป็นอย่างดี เพื่อให้มีประสิทธิภาพในการทำงาน

กราฟต่อไปนี้แสดงปริมาณการใช้น้ำมันเชื้อเพลิงและน้ำมันดีเซลประจำปีของบริษัทฯ ในช่วงปี ค.ศ.
2004 - 2011 (แกนซ้ายมือ) กับจำนวนวันในการเดินเรือ (แกนขวา) ปี ค.ศ. 2005
เป็นปีที่มีปริมาณการใช้น้ำมันเชื้อเพลิงสูงสุดที่ปริมาณ 127,666 ตัน
ในขณะที่ปริมาณการใช้น้ำมันดีเซลสูงที่สุดในปี ค.ศ. 2006 ที่ปริมาณ 20,867 ตัน
และปีที่มีจำนวนวันในการ เดินเรือสูงสุดคือในปี ค.ศ. 2006 ที่จำนวน 19,710 วัน
ในช่วงระยะเวลา 7 ปีที่ผ่านมา บริษัทฯ มีปริมาณการใช้เฉลี่ยของน้ำมันเชื้อเพลิง 99,484
ตันและน้ำมันดีเซล 15,353
ตันในขณะที่จำนวนวันในการเดินเรือโดยเฉลี่ยสำหรับช่วงระยะเวลาดังกล่าว อยู่ที่ 14,179 วัน

[]

อย่างไรก็ตามตั้งแต่ปี ค.ศ. 2006 ปริมาณการใช้น้ำมันเชื้อเพลิง
น้ำมันดีเซลและจำนวนวันในการเดินเรือปรับตัวลดลง เนื่องจากมีจำนวนเรือลดลง ระหว่างปี ค.ศ.
2006 และ 2011 ปริมาณการใช้น้ำมันเชื้อเพลิงและน้ำมันดีเซลลดลงร้อยละ 67.5 และร้อยละ
75.5 ตามลำดับ ในขณะที่จำนวนวันในการเดินเรือลดลงร้อยละ 64 ซึ่งจะเห็นได้ว่า ปี ค.ศ.
2011 เป็นปีที่บริษัทฯ มีปริมาณการใช้น้ำมันเชื้อเพลิง น้ำมันดีเซล
และจำนวนวันในการเดินเรือน้อยที่สุด

แนวโน้มที่เห็นได้อย่างชัดเจนจากกราฟด้านบน
คือความสัมพันธ์เชิงบวกระหว่างจำนวนวันในการเดินเรือ
และปริมาณการใช้น้ำมันเชื้อเพลิงและน้ำมันดีเซล ระหว่างปี ค.ศ. 2004 และ 2006
มีปริมาณการใช้น้ำมันและจำนวนวันในการเดินเรืออยู่ที่จุดสูงสุด
และเริ่มลดระดับลงมาอย่างเห็นได้ชัดในปี ค.ศ. 2011 บริษัทฯ ยังคงมองหาวิธีการอื่นๆ
อย่างต่อเนื่องในการลดปริมาณของก๊าซคาร์บอน

บริษัทฯ มีเป้าหมายที่จะมีเรือประมาณ 60 - 70 ลำในอนาคต
โดยมีจุดมุ่งหมายในการลดการใช้น้ำมันเชื้อเพลิงและน้ำมันดีเซลลง ร้อยละ 3 - 5 ในทุกๆ ปี
เพื่อที่จะให้สำเร็จลุล่วงตามจุดมุ่งหมาย บริษัทฯ
จะดูแลอย่างใกล้ชิดในเรื่องการติดตั้งเครื่องจักรสำหรับเรือใหม่ที่หามาได้
ไม่ว่าจะเป็นเรือต่อใหม่หรือเรือมือสอง รวมถึงการสังเกตการปฏิบัติงานอย่างสม่ำเสมอ
เพื่อให้ความเร็วและปริมาณการเผาผลาญเป็นไปอย่างเหมาะสม
ในขณะที่การปล่อยก๊าซเป็นไปอย่างน้อยที่สุด

นอกจากนี้ การที่เรือเผาผลาญน้ำมันเชื้อเพลิงและน้ำมันดีเซลยังก่อให้เกิดมลพิษอีกทางหนึ่ง
นั่นก็คือกากน้ำมัน ซึ่งกากน้ำมันนี้จะเกิดขึ้นบนเรือจากการสังเคราะห์น้ำมันเชื้อเพลิง
ซึ่งทางเลือกหนึ่งในการกำจัดกากน้ำมันนี้สามารถทำได้โดยการเผา
แต่จะก่อให้เกิดก๊าซที่เป็นมลพิษออกสู่ชั้นบรรยากาศ ดังนั้นบริษัทฯ
จึงพยายามที่จะให้มีการกำจัดกากน้ำมันโดยการนำขึ้นฝั่งไปยังเมืองท่าที่มีการรองรับ
ซึ่งวิธีการนี้ถือเป็นวิธีการที่มีใช้ค่าใช้จ่ายสูงในการที่จะแก้ปัญหามลพิษ แต่บริษัทฯถือเป็นความ
มุ่งมั่นในการที่จะลดก๊าซคาร์บอนไดออกไซค์ในอากาศและความพยายามในการที่จะอนุรักษ์สิ่งแวดล้อม
ในระหว่างครึ่งปีแรกของปี 2553 ถึงครึ่งปีแรกของปี 2554 บริษัทฯ
ได้เพิ่มการกำจัดกากน้ำมันด้วยการส่งขึ้นฝั่งคิดเป็นร้อยละ 114 จากจำนวนกากน้ำมัน 155 ตันเป็น
333 ตัน ซึ่งเป็นปริมาณสูงสุดของกากน้ำมันที่ทิ้งบนฝั่งในปีล่าสุด โดยการส่งกากน้ำมันไปยังสถาน
ที่รับที่เหมาะสม
กากน้ำมันเหล่านี้สามารถนำไปแปรสภาพเพื่อนำกลับมาใช้ใหม่ได้เป็นผลิตภัณฑ์จำพวกสารหล่อลื่น เช่น
จาระบี ซึ่งใช้กันอย่างแพร่หลายในหลายอุตสาหกรรม

สรุปวัตถุประสงค์และเป้าหมายด้านสิ่งแวดล้อม

บริษัทฯ ได้อธิบายในทุกแง่มุมที่เป็นความพยายามของบริษัทฯ ในการที่จะปกป้องสิ่งแวดล้อม
ซึ่งในส่วนนี้จะสรุปถึงวัตถุประสงค์ต่างๆที่ได้มีการดำเนินการ รวมถึงการดูแลและติดตามผล
สำหรับการปฏิบัติตามข้อบังคับและอนุสัญญาที่เกี่ยวข้องกับ ISM, ISPS และ MARPOL
จะมีการดูแลและติดตามผลโดยทีมงานตรวจสอบภายในของบริษัทฯ
ซึ่งการตัดสินใจที่จะดำเนินการต่อจากนั้นเพื่อเป็นการลดการละเมิดข้อบังคับและอนุสัญญา
จะขึ้นอยู่กับการประเมินผลงานสำหรับรอบครึ่งปีโดยผู้บริหารระดับสูงและทีมงานทางด้านเทคนิคของบริษัทฯ
ตามที่ได้กล่าวไว้ก่อนหน้านี้ ฝ่ายบริหารของบริษัทฯ
ตั้งเป้าหมายให้การละเมิดข้อบังคับและอนุสัญญาสำหรับปี 2555 เท่ากับ “ศูนย์” นอกจากนี้ บริษัทฯ
พยายามที่จะรักษามาตรฐาน ISO และ SQEMS ที่ได้รับการรับรอง
ซึ่งบริษัทยังคงหาวิธีการเพื่อปรับปรุงระบบการบริหารจัดการด้านความปลอดภัย คุณภาพ
และสิ่งแวดล้อม (SQEMS) รวมถึงการนำกฎข้อบังคับใหม่ๆ มาบังคับใช้กับเรือของบริษัทฯแต่เนิ่นๆ
ก่อนที่กฎข้อบังคับ เหล่านั้นจะมีผลบังคับใช้ นอกจากนี้บริษัทฯ
จะพยายามนำเทคโนโลยีที่ทันสมัยมาใช้งานบนเรือของบริษัทฯ เพื่อช่วยลด ผลกระทบด้านสิ่งแวดล้อม
สุดท้ายนี้ แม้ว่ากองเรือของบริษัทฯ จะเพิ่มขึ้นอย่างรวดเร็ว แต่บริษัทฯ
ยังคงกำหนดเป้าหมายอย่างแน่วแน่ในการที่จะลดปริมาณการใช้น้ำมันเชื้อเพลิง
และน้ำมันดีเซลลงร้อยละ 3 - 5

บริษัทฯ รู้สึกยินดีเป็นอย่างยิ่งที่จะแจ้งว่า รายงานของบริษัทฯ
สำหรับปีนี้ได้ถูกจัดพิมพ์บนกระดาษที่นำกลับมาใช้ใหม่ (recycled paper)
เพื่อช่วยในการอนุรักษ์สภาพแวดล้อมตามธรรมชาติ ซึ่งเป็นไปตามความประสงค์ของบริษัทฯ
ในการที่จะลดก๊าซคาร์บอน